Coronavirus ah positive vi 8 meehaku vanee rangalhu kurevifai: Raees | Mihaaru\nކޮރޯނާވައިރަހަށް ޕޮޒިޓިވްވި 8 މީހަކު ރަނގަޅުވެއްޖެ: ރައީސް\n25 މާޗް 2020 - 20:025comments\nރާއްޖޭން ކޮވިޑް-19 އަށް ޕޮޒިޓިވްވި 13 މީހުންގެ ތެރެއިން އިތުރު ތިން މީހެއް ރަނގަޅު ވެފައިވާ ކަމަށް ރައީސް އިބްރާހިމް މުހައްމަދު ސޯލިހް މިއަދު ވިދާޅުވެއްޖެ އެވެ.\nތޭރަ މީހުންގެ ތެރެއިން ބަލި ރަނގަޅު ވެއްޖެ ކަމަށް ކުރިން އިއުލާން ކޮށްފައިވާ ފަސް މީހުންނަކީ ކުރެއްދޫ އައިލެންޑް ރިސޯޓްގެ ތިން މުވައްޒަފަކާއި ބަތަލާ ރިސޯޓަށް އައި ދެ ޓޫރިސްޓުންނެވެ. އޭގެ ތެރޭގައި ކުރެއްދޫ އައިލެންޑް ރިސޯޓަށް ޗުއްޓީ އަށް އައިސް ހުއްޓާ، ބަލީގެ އަލާމާތްތަކެއް ފެނިފައި ވަނިކޮށް، ރާއްޖެ އިން ފުރައިގެން ދިޔަ އިޓަލީގެ ޓޫރިސްޓް މީހާ އަށް ފަރުވާ ދިން އެ ރިސޯޓުގެ ޑޮކްޓަރު ހިމެނެ އެވެ.\nރައީސް މިއަދު ބޭއްވި ނޫސްވެރިންގެ ބައްދަލުވުމުގައި ވިދާޅުވީ ރާއްޖޭން އެ ބައްޔަށް ޕޮޒިޓިވްވި 13 މީހުންގެ ތެރެއިން އަށް މީހަކު ރަނގަޅު ވެފައިވާ ކަމަށެވެ. އެހެންކަމުން މިހާރު ފަރުވާ ދެމުން އަންނަނީ ފަސް މީހަކަށް ކަމަށް ރައީސް ވިދާޅުވި އެވެ.\n"ދެން ތިބި ފަސް މީހުން ވެސް އެ އަންނަނީ އިރާދަކުރެއްވިއްޔާ ރަނގަޅު ވަމުން. އެކަމަކުވެސް މިއީ މިބަލި އަޅުގަނޑުމެންގެ ތެރޭގައި ނުފެތުރޭނެ ކަމަށް ނިންމަންވީ ވަގުތެއް ނޫން،" ރައީސް ވިދާޅުވި އެވެ.\nމުޅި ދުނިޔެއިން މި ބަލި ކޮންޓްރޯލް ނުކުރެވެނީސް ރާއްޖެ އަށް މިބަލި ނާންނާނެ ކަމަށް ބަލައިގެން ނުވާނެ ކަމަށް ރައީސް ވިދާޅުވި އެވެ. އަދި މިވަގުތު އެންމެ ބޮޑު އިސްކަމެއް ދޭން ޖެހެނީ މިބަލި ރާއްޖޭގައި އިތުރަށް ފެތުރުނަ ނުދިނުމަށް އަޅަން ޖެހޭ ފިޔަވަޅުތައް އެޅުމަށް ކަމަށް ރައީސް ވިދާޅުވި އެވެ.\nރައީސް ވިދާޅުވީ ޗައިނާގައި ބަލި ފެތުރެން ފެށުމާ އެކު ރާއްޖޭން ފިޔަވަޅުތައް އަޅަމުން އަންނަނީ ސިއްހީ ތަޖުރިބާކާރުންގެ އިރުޝާދާ އެކު ކަމަށެވެ. މިކަމުގައި ރާއްޖޭން އަޅާ ފިޔަވަޅުތަކުގައި އެންމެ އިސް ބަހާއި ފަހު ބަސް ވެސް ބުނާނީ ސިއްހީ ތަޖުރިބާކާރުން ކަމަށް އެ މަނިކުފާން ވިދާޅުވި އެވެ.\n"ސަރުކާރުން ކުރާ ކަމަކީ އެ ބޭފުޅުންގެ އިރުޝާދުތައް ތަންފީޒު ކުރުމަށް މަގުފަހި ކޮށްދިނުން. ދިވެހި ލޮބުވެތި ރައްޔިތުންނަށް ވެސް އަޅުގަނޑު ދަންނަވަން އޮތީ މިއަދު ތިޔަ ބޭފުޅުން ވެސް އަމަލު ކުރައްވަންވީ ސިއްހީ ތަޖުރިބާކާރުން އެދެއްވާ އިރުޝާދުތަކާއި ލަފަޔާ އެއްގޮތަށްށޭ،" ރައީސް ވިދާޅުވި އެވެ.\nރައްޔިތުން ކޮށްދޭންވީ ކަމަކީ ބޭރަށް ނުގޮސް ގޭގައި މަޑުކޮށް ދިނުން ކަމަށް ރައީސް ވިދާޅުވި އެވެ. ސަރުކާރުން އަޅާފައިވާ ފިޔަވަޅުތަކުގެ ސަބަބުން އާއްމު ދިރިއުޅުމަށް ދަތިތަކާ ކުރިމަތިވާއިރު އެ ފިޔަވަޅުތަކަކީ ރައްޔިތުންގެ ސަލާމަތާއި ރައްކާތެރިކަމަށްޓަކައި އަޅާފައިވާ ފިޔަވަޅުތަކެއްކަން ގަބޫލު ކުރަން ޖެހޭ ކަމަށްވެސް ރައީސް ވިދާޅުވި އެވެ.\nއިތުރު ލިޔުންތައް ސިއްހަތު ރައީސް އިބްރާހިމް މުހައްމަދު ސޯލިހް


ހިރުގަނޑު - ވިކިޕީޑިއާ\nހިރުގަނޑު ނުވަތަ އަކީ ދަތް ތައް އެއެއްޗެއްގެ ތެރޭގައި ހިފެހެއްޓިފައި ހުންނަ ޓިޝޫ އެވެ. ފުރިހަމަ ޞިއްޙަތެއްގައި ހުންނަ ހިރުގަނޑެއް ނަމަ އޭގެ ކުލަ ހުންނާނީ ގަލުގައި ހުންނަ ފަދަ ފިޔާތޮށި ކުލަ އަކަށެވެ. ނަމަވެސް ތަފާތު އެއްޗެތި ބޭނުން ކުރުމުން ހިރުގަނޑުގެ ކުލަ އަށް ބަދަލު އަންނަ ގޮތް ވެއެވެ.\nހިރުގަނޑު(އިނގިރޭސި ބަހުން: Gingiva) އަކީ ދަތް ތައް އެއެއްޗެއްގެ ތެރޭގައި ހިފެހެއްޓިފައި ހުންނަ މަޑު ޓިޝޫއެވެ. ފުރިހަމަ ޞިއްޙަތެއްގައި ހުންނަ ހިރުގަނޑެއް ނަމަ އޭގެ ކުލަ ހުންނާނީ ގަލުގައި ހުންނަ ފަދަ ފިޔާތޮށި ކުލައަކަށެވެ. ނަމަވެސް ތަފާތު އެއްޗެތި ބޭނުންކުރުމުން ހިރުގަނޑުގެ ކުލައަށް ބަދަލު އަންނަކަން ފާހަގަ ކުރެވެއެވެ. ހިރުގަނޑު ރަތްވެ، ދުޅަވުން، ކޮބަޑި އިތުރުވުން ފަދަ ކަންކަމަކީ ހިރުގަނޑު ދުޅަވުމުގެ އަލާމާތެއް ކަމުގައި ބެލެވެއެވެ. ހިރުގަނޑު އިންނަނީ ކޯކަށިގަނޑު ގައި ދަތްތައް ހަރުލާފައި ހުންނަ ބައިގެ ވަށައިގެން ތަތްވެފައެވެ.\nހިރުގަނޑު އިންނަނީ އެނަޓަމިކަލް ގޮތުން3ބަޔަކަށް ބެެހިފައެވެ. އެބައިތައް ތިރީގައި މިވަނީ އެވެ.\nމާރޖިނަލް ޖިންޖިވާ: މިއީ ދަތުގެ ވަށައިގެން އިންމަތީގައި ތަތްވެފައިވާ ހިރުގަނޑުގެ ބައެވެ.\nއެޓެޗްޓް ޖިންޖިވާ:މިއީ ދަތްތައް ހަރުލާފައިވާ ކޯކަށިގަނޑުގައި ތަތްވެފައިވާ ހިރުގަނޑުގެ ބައެވެ.\nއިންޓަޑެންޓަލް ޖިންޖިވާ: މިއީ ދެދަތް ދޭތެރޭގައިވާ ހިރުގަނޑުގެ ބައެވެ.\nފުރިހަމަ ޞިއްޙަތެއްގައި ހުންނަ ހިރުގަނޑެއް ނަމަ އޭގެ ކުލަ ހުންނާނީ ގަލުގައި ހުންނަ ފަދަ ފިޔާތޮށި ކުލައަކަށެވެ. ނަމަވެސް ތަފާތު އެއްޗެތި ބޭނުންކުރުމުން ހިރުގަނޑުގެ ކުލައަށް ބަދަލު އަންނަކަން ފާހަގަ ކުރެވެއެވެ. ނަމަވެސް ބައެއް ނަސްލު ތަކުގެ މީހުންގެ މެދުގައި ހިރުގަނޑުގެ ކުލަ ތަފާތު ވުމަކީ ވެދާނެ ކަމެކެވެ. ހިރުގަނޑު ނޫވުން، ހިރުގަނޑު ރަތްވުން، ހިރުގަނޑު ހުދުވުން ފަދަ ކަންކަމަކީ ހިރުގަނޑު ދުޅަވުން ފަދަ ބަލީގެ އަލާމާތެކެވެ.\nހަމަ މިހެން ދުޅަހެޔޮކަންމަތީ ހުރި ހިރުގަނޑެއް ނަމަ އެހިރުގަނޑު ހުންނާނީ އޮމާންކޮށެވެ. އަދި ހިރުގަނޑުގައި ހަރުކަމެއް ހުންނާނެވެ. ދުޅަހެޔޮ ހިރުގަނޑެއް ނަމަ ދަތް އުގުޅުން ފަދަ ކަންކަމަކުން ހިރުގަނޑަކަށް ބަދަލެއް ނާންނާނެއެވެ. ނަމަވެސް ހިރުގަނޑުގައި ބައްޔެއް ހުރެއްޖެނަމަ ދަތް އުގުޅުމުން ބައެއް ފަހަރު ހިރުގަނޑުން ލޭއައުން، ހިރުގަނޑުން ދޮސްއައުން ފަދަ ކަންތައް މެދުވެރި ކުރުުވައެވެ.\nހިރުގަނޑުގެ ތެރެއަށް ކާތަކެތި ވަދެ ހަރުލުމަކީ ތަފާތު ވައްތަރުގެ ޖަރާސީމް ތައް އަށަގަތުމަށް މަގުފަހިކޮށްދޭނެ ކަމެކެވެ. މިގޮތަށް ކާތަކެތި ވަދެ ހަރުލުމާއި، އެކާތަކެތީގެ ތެރެއަށް ކުޅުވަދެ، ހަރުލުމަކީ ޖަރާސީމް ތަކުގެ ދިރުމަށް ބާރުލިބޭނެ ކަމެކެވެ. ހިރުގަނޑަށް ކުރިމަތިވެދާނެ ބައެއް ބަލިތައް ތިރީގައި މިވަނީއެވެ.


އަވަށްޓެރިންގެ ޙައްޤުތައް – DhiSalafiyyah\n13/02/2012 ޢާންމު ލިޔުން, މުޖުތަމަޢުއަލް އުޚްތު އުންމު ޢަބްދިﷲ\nހަމަޖެހޭ އުފާވެރި މުޖުތަމަޢެއް ބިނާ ކުރެވޭނީ މުޖުތަމަޢުގެ އެއްބަޔަކު އަނެއް ބައެއްގެ ޙައްޤުތަކަށް ރައްކާތެރިވެގެންނެވެ. އެގޮތުން އަވަށްޓެރިންގެ ޙައްޤުތައް އަދާކުރުމަކީ މުޖުތަމަޢުގެ ހަމަޖެހުމާއި އަމާންކަން ދެމެހެއްޓުމަށްޓަކާ ވަރަށް މުހިންމު ކަމެކެވެ. ކީރިތި ޤުރުއާނާއި ނަބިއްޔާ صلى الله عليه وسلم ގެ ސުންނަތުގައި އަވަށްޓެރިންގެ ޙައްޤުތައް ވަރަށް ފުރިހަމައަށް ބަޔާންކޮށްދެވިފައިވެއެވެ.\n“އަވަށްޓެރިންގެ ޙައްޤުތަކަކީ ހަމައެކަނި އެމީހުންނަށް ގޯނާކުރުމުން ދުރުހެލިވުމެއްނޫނެވެ. އެމީހުންގެ ފަރާތުން ކުރިމަތިވާ އުނދަގޫތަކަށް އަޅުގަނޑުމެން ކެތްތެރިވެ، އެމީހުންނަށް ހެޔޮކޮން ހިތަންވެސް ޖެހޭނެއެވެ. ހެޔޮ ކަންތައްތަކަށް އިސްނަގާ ބަޔަކަށް ވާންޖެހޭނެއެވެ. އަދި އިސްނަގާ އަވަށްޓެރިންނަށް ސަލާމްކުރަން ޖެހޭނެއެވެ. ރުޅިވެރިކަމުގައި ގިނަދުވަސްތަކެއް ވަންދެން ތިބެގެން ނުވާނެއެވެ.\nއެމީހުން ބަލިވެއްޖެނަމަ ގޮވާލަން ދާންޖެހޭނެއެވެ. ހިތާމައިގެ ވަގުތުތަކުގައި ހިތްވަރުދީ އަދި އުފާވެރިކަމުގެ ވަގުތުތަކުގައި މަރުހަބާކިޔަން ޖެހޭނެއެވެ. އެމީހުންގެ ކުށްތަކަށް މާފުކޮށްދޭން ޖެހޭނެއެވެ. އެމީހުންގެ ގޭތެރެއަށް ލޯދިއްކޮށް ބަލައިގެން ނުވާނެއެވެ. އެމީހުންގެ ފާރުގައި ފިލާ ފަދަ އެއްޗެހި ހަރުކޮށް އެމީހުން ރުޅިއަރުވައިގެން ނުވާނެއެވެ. އެމީހުންގެ ދިޔަދޮވިތަކަށް ފެންއޮއްސާ ހަދައިގެން ނުވާނެއެވެ. އަދި އެމީހުންގެ ގޯތިތެރެއަށް ކިސަޑު އުކައިގެން ނުވާނެއެވެ. އެމީހުންގެ ގޭގެތެރެއަށް ވައްދާ ތަކެއްޗަށް ބަލައިގެން ނުވާނެއެވެ. އެމީހުންގެ ޒާތީ ކަންތައްތަކުގެ ތެރެއިން އިޚްތިޔާރަކާނުލާ ހާމަވާ ކަންތައްތައް ފޮރުވައިދޭން ޖެހޭނެއެވެ. އެމީހުން ދައްކާ ވާހަކަ ސިއްރުން އަޑުއަހައިގެން ނުވާނެއެވެ. އެމީހުންގެ އަންހެނުންނަށް ބަލައިގެން ނުވާނެއެވެ. އަދި އެމީހުން ނެތިއްޖެ ވަގުތެއްގައި އެމީހުންގެ ޢާއިލާގެ ބޭނުންތައް ބަލަހައްޓައިދޭން ވާނެއެވެ. އެމީހުންގެ ޚާދިމުންނަށް އުނދަގޫ ކޮށްގެން ނުވާނެއެވެ. އެމީހުންގެ ކުޑަކުދީންނަށް ކަމޭހިތަން ޖެހޭނެއެވެ. ދީނީ އަދި ދުނިޔަވީ ކަންތައްތަކުގެ ތެރެއިން އެކަމެއްގެ ޢިލްމު އެމީހުންނަށް ފުރިހަމައަށް ލިބިގެން ނުވާ ކަންކަމުގައި އެމީހުންނަށް މަގުދައްކައިދޭން ޖެހޭނެއެވެ.\nﷲ ތަޢާލާ ވަޙީ ކުރައްވާފައިވަނީ:\nމާނައީ: “ތިޔަބައިމީހުން، ﷲ އަށް އަޅުކަންކުރާށެވެ. އަދި އެކަލާނގެއަށް އެއްވެސް އެއްޗެއް ޝަރީކު ނުކުރާށެވެ. އަދި މައިންބަފައިންނަށާއި، ގާތްތިމާގެ މީހުންނަށާއި، ޔަތީމުންނަށާއި، މިސްކީނުންނަށާއި، ގާތް އަވަށްޓެރިޔާއަށާއި، ދުރު އަވަށްޓެރިޔާއަށާއި، ކައިރި އެކުވެރިޔާއަށާއި، މުދާހުސްވެ ޙާލުގައިޖެހިފައިވާ ދަތުރުވެރިޔާއަށާއި، ތިޔަބައިމީހުންނަށް މިލްކުވެގެންވާ އަޅުންނަށް ހެޔޮކޮށް ހިތާށެވެ. ހަމަކަށަވަރުން ތިމާގެ މޮޅުކަން ތިމާޔަށްފެނި، ބޮޑާވެގެން އުޅޭ މީހަކުކަމުގައި ވެއްޖެ މީހަކުދެކެ ﷲ ލޯބިވެވޮޑިގެނެއް ނުވެއެވެ.”\nއިމާމް އަލް ޤުރްޠުބީ (رحمه الله) ވިދާޅުވިއެވެ: އަވަށްޓެރިންނާއި ބެހޭގޮތުން އެކަލާނގެ ފޮތުގައި އަދި ނަބިއްޔާ صلى الله عليه وسلم ގެ ސުންނަތުގެ ޛަރީޢާއިން ﷲ ތަޢާލާ އަމުރު ކުރައްވާފައިވަނީ އޭނާ ރައްކާތެރިކޮށްދީ، އޭނާގެ ޙައްޤުތަކަށް އިޚްތިރާމްކޮށް އަދި އޭނާގެ މަސްލަހަތު ހުރި ކަންކަމުގައި އަޅާލުމަށެވެ. އަވަށްޓެރިންގެ ވާހަކަ މައިންބަފައިންނާއި ގާތްތިމާގެ މީހުންގެ ވާހަކައަށްފަހު ގެންނަވާފައިވާތަން ތިބާ ނުދެކެން ހެއްޔެވެ؟ ‘ގާތް އަވަށްޓެރިޔާ’އޭ އެކަލާނގެ ވަޙީ ކުރައްވާފައިވާ ބަސްފުޅުގެ މާނައަކީ ތިބާގެ ގާތްތިމާގެ މީހުންނެވެ. އަދި ‘ދުރު އަވަށްޓެރިޔާ’އޭ ވަޙީ ކުރައްވާފައިވާ ބަސްފުޅުގެ މާނައަކީ ތިބާއާއި ޢާއިލީ ގުޅުމެއް ނެތް މީހުންނެވެ. މިއީ އިބްނު ޢައްބާސް رضي الله عنهما ގެ ބަސްފުޅެވެ.\nއަލް ޤުރްޠުބީ (رحمه الله) ވިދާޅުވިއެވެ: މިގޮތުން ބަލާއިރު އަވަށްޓެރިންނަށް އަޅާލުމަކީ ދީނީ ކަމެކެވެ. އެއީ އެމީހުންނަކީ މުސްލިމުންކަމުގައިވިޔަސް ނުވަތަ ކާފަރުން ކަމުގައިވިޔަސްމެއެވެ. އަދި ރަނގަޅު ރައުޔަކީ މިއީއެވެ. އިޙްސާންތެރިވުމުގެ މާނައަކީ ހަމައެކަނި އޭނާ ހިތްހަމަޖައްސުވައިދީ، އޭނާއަށް ހެޔޮކޮށްހިތާ، އޭނާއަށް އުނދަގޫ ކުރުމުން ދުރުހެލިވެ އަދި އޭނާއަށް ރައްކާތެރިކަންދިނުމެވެ.” 1


Fineyge dhanduverinnan ekasheegenvaa maaketeh hoadhaidheyn jehey!\nފިނޭގެ ދަނޑުވެރިންނަން އެކަށީގެންވާ މާކެޓެއް ހޯދައިދޭން ޖެހޭ!\nއާބާދީ ކިތައްމެ ކުޑަ ނަމަވެސް ހދ އަތޮޅަށް ބަލާއިރު އެންމެ ކުޅަދާނަ އެންމެ ހީވާގި ދަނޑުވެރިން ތިބި ރަށަކީ “ފިނޭ” ކަމާ މެދު ޝައްކު ކުރާނެ ޖާގައެއް ނެތެވެ. ޖުމްލަ އާބަދީގައި 500 އެއްހާ މީހުން ތިބި ނަމަވެސް ރަށުގައި ދިރިއުޅެނީ 300 އެއްހާ މީހުންނެވެ. އާމްދަނީ ހޯދުމަށް ރަށުގައި ތިބެގެން ރައްޔިތުން ކުރާ އެންމެ ބޮޑު މަސައްކަތަކީ ދަނޑުވެރިކަމެވެ.\nފިނޭ ކައުންސިލުން އެ ރަށުގެ ކޮންމެ ގޭބިސީ އަކަށް ދަނޑުވެރިކަން ކުރުމަށް ދަނޑެއް ވަނީ ދޫކޮށްފައެވެ. އެހެން ވުމުން ރަށުގެ ހުރިހާ ރައްޔިތުންނަކީ ވެސް ކޮންމެވެސް ސިފައެއްގައި ދަނޑުވެރިކަމުގެ މަސައްކަތުގައި ހަރަކާތްތެރިވާ މީހެކެވެ.\nމިހެން މިކަންތައް އޮތް ނަމަވެސް ފިނޭގެ ދަނޑުވެރިނަން މިއަދު ދިމާވެފައި އޮތް އެންމެ ބޮޑު އެއްދައްޗަކީ ހައްދާ ތަރުކާރީ ކޮޅު އެކަށީގެންވާ އަގެއް ގައި ވިއްކެން ނެތުމުންނެވެ.\n“ގަސްގަހަށް ޖަހާ ބޭސް އެހާ އަގު ބޮޑު. ކުޅުދުއްފުއްޓަށް މިގެންދަން ޖެހެނީ. އެތާނގަ ދެފަހަރުން އެއްފަހަރު އަގެއް ނުހުރޭ، ދެން ކިހިނެތް ވާނީ. އަނެއްކާ އަނެއް ކޮޅު ބަލާއިރު މާލެ ގެންގޮސްގެން މި ލިބެނީ އެއްޗެށް އެއްވެސް އެހާދަތި ކޮށް” ފިނޭގެ ދަނޑުވެރިޔަކު އޭނާ އިހްސާސްތައް މި ނޫހާ ހިއްސާކުރަމުން ބުންޏެވެ.\nފިނޭގެ ދަނޑުވެރިން ބުނީ ރަގަޅު އާމްދަނީއެއް ލިބެނީ މާލެ ފޮނުވައިގެން ކަމަށާއި މާލޭ ފޮނުވަން ޖެހުނަސް މާލެ ފޮނުވަން ޖެހެނީ ކުޅުދުއްފުށީ މަގުން ކަމަށް ވާތީ އެންމެ ރަގަޅު އާމްދަނީ ލިބުމަށް ހުރަސް އެޅޭކަމަށެވެ.\n“މާލެ ފޮނުވަންޏާ މި ޖެހެނީ ކުޅުދުއްފުއްޓަށް ދާން އެއީ އަނެއްކާ އިތުރު ހަރަދެއް” ދަނޑުވެރިޔަކު ބުންޏެވެ.\nފިނޭގެ ބައެއް ދަނޑުވެރިން ބުނީ ހއ ގެ ދެ ރިސޯޓަކަށް ތަރުކާރީ ފޮނުވާ ކަމަށާއި އޭގެން އެކަށީގެންވާ އާއްމުދަނީ އެއް ލިބޭ ކަމަށެވެ. އެހެންނަމަވެސް ހދ އަތޮޅުގައި ރިސޯޓެއް ނެތުމުން މި ސަރަހައްދުގެ ދަނޑުވެރީންނަން އެންމެ އެކަށީގެންވާ އާމްދަނީއެއް އެކަމުން ނުލިބޭކަން ފިނޭގެ ދަނޑުވެރިންވެސް ހާމަކުރި އެވެ.\nފިނޭގައި އާއްމު ކޮށް ހައްދާ މޭވާ އާއި ތަރުކާރީގެ ތެރޭގައި ފަޅޯ، ކައްޓަލަ، ޒުވާރި، ޓޮމާޓޯ، ކިއުކަމްބަރ، ފަތްކެޔޮ، ބަށި، ބަރަބޯ، އަލޯވިރާ، މެލަން ފަދަ ތަކެތި ހިމެނެ އެވެ.


ރ. ކިނޮޅަހު ކައުންސިލްގެ އިދާރާ / ރ. ކިނޮޅަސް\nކައުންސިލް އިދާރާއިން ހިންގާ އެންމެހާ ޕްރޮޖެކްޓްތަކާ ބެހޭ މަސައްކަތްތައް ކުރުން.\nއިދާރާގައި ކުރަންޖެހޭ ޕްރޮޖެކްޓް ތަކާ ބެހޭ އެންމެހާ މަސަކަތްތަތަކަށް ބޭނުންވާ ލަފަޔާ މަޝްވަރާ ކައުންސިލަށްދިނުން.\nރަށުގައި ހިންގިދާނެ ޕްރޮޖެކްޓްތަކަކީ ކޮބައިތޯ ބަލައި ދިރާސާކޮށް ކައުންސިލްގެ މަޝްވަރާއާއެކު ރަށަށް ފައިދާހުރި ޕްރޮޖެކްޓެއް ހިންގުމަށް ބޭނުންވާ އެންމެހާ މަސައްކަތް ތައްކުރުން.\nޕްރޮޖެކްޓްތަށް ހަމަޖެހިފައިވާ ޤަވައިދުތަކާ އެއްގޮތަށް އެކުލަވާލުން.\nޕްރޮޖެކްޓްތައް އެކުލަވާލުމަށް ފަހު ބަޖެޓާ އެހީ ހޯދުމަށް ކުރަންޖެހޭ މަސައްކަތްތައް ކުރުން.\nމިއިދާރާގެ ޕްރޮޖެކްޓްތަކާ ސަރުކާރުންހިންގަވާ ޕްރޮޖެކްޓްތައް ޤަވައިދާ އެއްގޮތަށް ދެފުށްފެންނަ ގޮތަށް ތެދުވެރިކަމާއެކު ހަވާލުކޮށް ހިންގެވުމާ އަޅަންޖެހޭ ފިޔަވަޅުތައް އަޅާ ބެލެހެއްޓުން.\nއިދާރާއިން ބަލަހައްޓަންޖެހޭ ޢިމާރަތްތަކާއި، ނިމިފައިހުންނަ ޕްރޮޖެކްޓްތަކުގެ ޚިދްމަތްތައް މެދުނުކެނޑި ދެވޭގޮތަށް ކުރަންޖެހޭ މަރާމާތުތައް ކުރުމާބެހޭ މަސައްކަތް ހިނގާބެލެހެއްޓުން.\nހިނގާ ނިމިފައިހުންނަ ޕްރޮޖެކްޓްތަކާ ހިންގަމުންދާ ޕްރޮޖެކްޓްތަކުގެ މަޢުލޫމާތު ދޭންޖެހޭ ފަރާތްތަކަށް ދިނުމާއި ޕްރޮޖެކްޓްތަކާބެހޭ ތަފާސްހިސާބު ބެލެހެއްޓުން.\nމިއިދާރާއިން ހަދަންޖެހޭ އެކިބާވަތުގެ އެގްރިމެންޓްތައް ތައްޔާރުކުރުމާއި އެކަންކަމާއިބެހޭގޮތުން. ކުރަންޖެހޭ މަސައްކަތްތައްކުރުން.\nބިޒްނަސް އެޑްމިނިސްޓްރޭޝަން ނުވަތަ ބިޒްނަސް މެނޭޖްމަންޓް ނުވަތަ ޕްރޮޖެކްޓު މެނޭޖުމަންޓު ގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް5ނުވަތަ6ގެ ސަނަދެއް ހާސިލްކޮށްފައިވުން.\nގުޅޭ ވަޒިފާގެ ދާއިރާތައް:\nއިންޓަވިއު / ޕްރެޒެންޓޭޝަން ޕްރެކްޓިކަލްސް\nނޯޓް: މަޤާމަށް ޢައްޔަން ކުރުމަށް، ވަޒީފާއަށް އެދިފައިވާ މީހާއަށް ކްރައިޓީރިއާގެ ހުރިހާ ބަޔަކުން ލިބުނު ޕޮއިންޓުގެ ޖުމްލަ %45 (ސާޅީސް ފަހެއް) އިންސައްތައަށްވުރެ މަތިވާންޖެހޭނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 އޮކްޓޯބަރ 21 ވާ ހޯމަ ދުވަހުގެ 13:00 ގެ ކުރިން، ރ. ކިނޮޅަހު ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް info@kinolhahucouncil.gov.mv އަދި ފެކްސް 6580073 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 އޮކްޓޯބަރ 22 އާއި 31 އާ ދެމެދު، މާޅޮސްމަޑުލު އުތުރުބުރީ އަތޮޅު ކައުންސިލްގެ އިދާރާ / ރ. އުނގޫފާރުގައެވެ. ވުމާއިއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚްތަކުގައި އިންޓަވިއުއަށް ޙާޟިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6580073 އަށެވެ. ފެކްސް ކުރާނެ ނަންބަރަކީ، 6580073 އެވެ. އީ-މެއިލް ކުރާނީ info@kinolhahucouncil.gov.mv އަށެވެ.


Siyaasee party eh ufeddhumuge huddha Haseen ah dheefi | Mihaaru\nސިޔާސީ ޕާޓީއެއް އުފެއްދުމުގެ ހުއްދަ ހަސީނަށް ދީފި\n05 އޯގަސްޓް 2018 - 15:15 8 comments\nސިޔާސީ ޕާޓީއެއް އުފެއްދުމުގެ ހުއްދަ ގާނޫނީ ވަކީލް އަބްދުﷲ ހަސީނަށް އިލެކްޝަންސް ކޮމިޝަން (އީސީ) އިން މިއަދު ހުއްދަ ދީފި އެވެ.\nއެ ކޮމިޝަނުން ކުރި ޓްވީޓެއްގައި ބުނީ "މޯލްޑިވްސް ލޭބާ އެންޑް ސޯޝަލް ޑިމޮކްރެޓިކް ޕާޓީ"ގެ ނަމުގައި ޕާޓީއެއް އުފައްދަން ހުއްދަ ދީފައިވާ ކަމަށެވެ.\nހަސީންގެ ޕާޓީއަށް އެންމެ ފުރަތަމަ ކިޔަން އުޅުނީ "މޯލްޑިވްސް ލޭބާ އެންޑް ސޯޝަލް ޖަސްޓިސް ޕާޓީ (ލޭބާ ޕާޓީ)" އެވެ. މި ނަމުގައި ޕާޓީ ހަދަން ހުށަހެޅުމުން އެ ނަމުގައި ޕާޓީ ހަދަން ހުއްދަ ދެވެން ނެތް ކަމަށް އެންގުމުން ނަން ބަދަލުކޮށް އަލުން ހުށަހެޅީ އެވެ.\nޕާޓީ އުފައްދަން ހުއްދަ ދިނުމާއެކު، އަންނަ މަހުގެ 23 ގައި ބާއްވާ ރިޔާސީ އިންތިޚާބުގެ ކުރިން 3،000 މީހުންގެ ސޮއި ހަމަކޮށް ޕާޓީ ރަޖިސްޓްރީކުރާނެ ކަމަށް ހަސީން ކުރިން ވިދާޅުވެފައިވެ އެވެ.\nMaldives Labour and Social Democratic Partyge namugai siyaasee party eh ufehdhumahtakai kuran jehey kankan kurumuge huhdha Elections Commission in dheefi pic.twitter.com/wMZHjotYB4\n— Elections Commission (@ElectionsMv) August 5, 2018\nހަސީން ވަނީ އުނގޫފާރު ދާއިރާގެ ކުރީގެ މެމްބަރު ޑރ. އަފްރާޝީމް އަލީގެ މަރުގެ މައްސަލާގައި މަރުގެ ހުކުމް އައިސްފައިވާ ހުސެއިން ހުމާމްގެ ދިފާއީ ވަކީލެއްގެ ގޮތުން މަސައްކަތް ކުރައްވައިފަ އެވެ. އަދި އެމްޑީޕީގެ އެކި ހަރަކާތްތަކުގައި ވެސް އިސްކޮށް އުޅުއްވި އެވެ. އޭނާ އެމްޑީޕީން ވަކިވީ އެ ޕާޓީއާ މައްސަލަ ޖެހިގެން ނޫން ކަމަށް ހަސީން ވިދާޅުވެ އެވެ.\nސިޔާސީ ޕާޓީއެއް އުފެއްދުމުގެ ހުއްދަ އީސީން ދިނުމުން، ޕާޓީ ރަޖިސްޓްރީކޮށްދޭނީ މަދުވެގެން 3،000 މީހުންގެ ސޮޔާ އެކު ހުށަހެޅުމުންނެވެ. އަދި ދައުލަތުން ސިޔާސީ ޕާޓީތަކަށް ދޭ ފައިސާ ލިބޭނީ 10،000 މީހުން ހަމަވާ ޕާޓީތަކަށް އެކަންޏެވެ.\nރާއްޖޭގައި މި ވަގުތު ރަޖިސްޓްރީ ކޮށްފައި އޮތީ ހަ ސިޔާސީ ޕާޓީ އެކެވެ. އެއީ ވެރިކަން ކުރާ ޕާޓީ، ޕީޕީއެމާއި އިދިކޮޅު އެންމެ ބޮޑު ޕާޓީ އެމްޑީޕީގެ އިތުރުން ޖުމްހޫރީ ޕާޓީ އާއި އަދާލަތު ޕާޓީ އާއި ޑީއާރުޕީ އަދި އެމްޑީއޭ އެވެ.\nއިތުރު ލިޔުންތައް ސިޔާސީ ޕާޓީ އިލެކްޝަންސް ކޮމިޝަން ވަކީލް އަބުދުﷲ ހަސީން\nލޭބަ ޕާޓީ ރަޖިސްޓްރީކޮށްދީފި\nއެމްއެލްއެސްޑީޕީ އިން 3،000 މެމްބަރުން ހަމަކޮށްފި


America ge ulhandhu Mars ah, mifaharu helicopter eh ves hifaigen! | Mihaaru\nއެމެރިކާގެ ޖައްވީ އިދާރާ ނާސާ އިން މާސްއަށް ފޮނުވި ޕާސިވިއަރެންސް އުޅަނދު: ކުރިއަށް އޮތް ހަ މަސްދުވަހު މާސްގެ ބިމަށް ޖައްސައި ދިރާސާތައް ފަށާނެ\nއެމެރިކާގެ އުޅަނދު މާސްއަށް، މިފަހަރު ހެލިކޮޕްޓަރެއް ވެސް ހިފައިގެން!\n31 ޖުލައި 2020 - 17:016comments\nދުނިޔޭގެ އަވަށްޓެރި އަދި ދުނިޔެއާ ކޮންމެވެސް ވަރެއްގެ އެއްގޮތް ސިފަތަކެއް ވެސް ހުރި މާސް ޕްލެނެޓްގައި އެއްވެސް އިރެއްގައި ދިރުމެއް ވި ހެއްޔެވެ؟ މިއީ ސައިންސްވެރިންގެ ބޮޑު އަދި ޖަވާބެއް ހޯދަން މަސައްކަތް ކުރަމުން އަންނަ ސުވާލެކެވެ. އެ މަސައްކަތުގައި އިއްޔެ އަކީ އެމެރިކާގެ ނާސާ އަށް އަނެއްކާވެސް ކާމިޔާބު ދުވަހެކެވެ. މާސްގައި ދިރުމެއް ވި ނަމަ އޭގެ ހެކިތައް ހޯދަން ފޮނުވާލި ޕާސިވިއަރެންސް އުޅަނދު، އެޓްލަސް5ގެ ރޮކެޓެއްގައި އުދުއްސާލީ އިއްޔެ އެވެ. މާސްއާ ދިމާއަށް އުޅަނދު މިހާރު ވަނީ މިސްރާބު ޖަހައިފަ އެވެ.\nމާސްގައި މިހާރު ވެސް ބައެއް އުޅަނދުތައް އޮޕަރޭޓްކުރަމުން އަންނަ ނާސާގެ ސައިންސްވެރިންގެ މިފަހަރުގެ އަމާޒަކީ، މީގެ އެތައް ބިލިއަން އަހަރެއް ކުރިން ދެމިގެން ދިޔަ ކަމަށް ބެލެވޭ ކޯރެއް އޮތް ސަރަހައްދެވެ. އެތަނަށް ދީފައިވާ ނަމަކީ ޖެޒޭރޯ އެވެ.\nމިއަދު މާސްއަކީ ހަނަފަސް އަދި ފިނި ޕްލެނެޓެކެވެ. އެކަމަކު އެއް ޒަމާނެއްގައި އެ ޕްލެނެޓްގެ މާހައުލު ތަފާތުކަން، ޖެޒޭރޯ ސަރަހައްދުގެ ބިންގަނޑުން ސާބިތުވާ ކަމަށް، އެ ދާއިރާގެ ސައިންސްވެރިން ގަބޫލުކުރެ އެވެ. ކޯރެއް ދެމިގެން ގޮސްފައިވާ ކަމުގެ ހެކިތައް، އެމީހުންނަށް އެތަނުން ފެނެ އެވެ. އެހެންކަމުން އެއްވެސް އިރެއްގައި މާސްގައި ދިރުމެއް ވި ނަމަ، އެ ދިރުމެއްގެ ކޮންމެވެސް ވަރެއްގެ ބައިތައް މިހާރު ވެސް އެ ސަރަހައްދުގައި ފޮރުވިފައި އޮންނާނެ ކަމަށް، ސައިންސްވެރިން އުއްމީދުކުރެ އެވެ. ޕާސިވިއަރެންސްގެ ޒިންމާ އަކީ އެ ހެކިތައް ހޯދުމެވެ.\nޖެޒޭރޯ އަކީ މާސްގެ ބިމުގައި އުފެދިފައި އޮތް، ފުޅާމިނުގައި 30 މޭލު ހުރި، ވަޅުގަނޑެކެވެ. މި ވަޅުގަނޑުގެ އެއް ފަރާތާ ގުޅިފައި އޮތީ ކުރިން ފެންގަނޑެއް ދެމިގެންގޮސްފައިވާ މަގެއް ކަމަށް، މީގެ 16 އަހަރު ކުރިން، ނާސާގެ އުޅަނދަކުން ނެގި ފޮޓޯއެއް ދިރާސާކުރެއްވި ސައިންސްވެރިޔާ ކަލެބް ފަސެޓްއަށް އެނގިވަޑައިގަތެވެ. ވަޅުގަނޑުގެ އަނެއް ފަރާތުން އޭނާއަށް ފެނިވަޑައިގަތީ ވެއްޓިފައި އޮތް ބައެކެވެ. އެއީ ދެމިގެން ދިޔަ ފެންގަނޑެއްގެ ބާރުގައި ވެއްޓުނު ފަސްގަނޑެއް ކަމަށް، އޭނާ ގަބޫލުކުރެއްވި އެވެ.\nމި ދެ ފަރާތުގެ މެދުގައި އޮތީ ވައް ވަޅުގަނޑެކެވެ. ޖެޒޭރޯގެ ނަން މިހާރު ދީފައި އެވަނީ އެ ސަރަހައްދަށެވެ.\n"އެ ސިފަތަކަށް ބަލާ ނަމަ އެއީ ކޯރެއް އޮތް ހިސާބެއް،" މިހާރު ނާސާގެ ޕްލެނެޓަރީ ސައިންސްވެރިއެއްގެ މަގާމުގައި ހުންނެވި ފަސެޓް ވިދާޅުވި އެވެ.\nޕާސިވިއަރެންސް އުޅަނދަކީ، މީގެ އަށް އަހަރު ކުރިން ނާސާ އިން މާސްއަށް ފޮނުވި ކިއުރިއޮސިޓީއާ ދާދި އެއްގޮތް އެއްޗެކެވެ. އެކަމަކު ޕާސިވިއަރެންސްގައި ހިމެނޭ އާލާތްތައް ވަރަށް ތަފާތެވެ. އެ އާލާތްތައް ބޭނުންކޮށްގެން ސައިންސްވެރިން ޖަވާބު ހޯދަން ބޭނުންވަނީ އެއްވެސް އިރެއްގައި މާސްގައި ދިރުމެއް ވީ ހެއްޔެވެ؟ މި ސުވާލަށެވެ.\nޕާސިވިއަރެންސް އުޅަނދުން މާސްގެ ބިންގަނޑުން ސާމްޕަލް ނަގާ ގޮތް ދައްކައިދޭ ވީޑިއޯއެއް\nދުނިޔޭގެ ބިމު އަޑީގައި ފޮރުވިފައި ހުންނަ ކަހަލަ ޑައިނަސޯގެ ބައިތަކާއި މިޔަރުގެ ދަތްތައް ފަދަ އެއްޗެއް މާސް އިން ފެންނާނެ ކަމަކަށް ސައިންސްވެރިން ގަބޫލެއްނުކުރެ އެވެ. އެއްވެސް އިރަކު މާސްގައި ދިރުމެއް ވީ ނަމަ އެ ދިރުމެއް ބިނާވެފައި އޮތުން ކައިރީ އެންމެ ސެލްއެއްގެ މައްޗަށެވެ. އަދި އެއެއްޗެހި އުޅެފައި ވާނީ، ބިންގަނޑަށް ވުރެ، ކަނޑުގައި، ކޯރުގައި ނުވަތަ ފެންގަނޑުތަކުގަ އެވެ.\nއެ ކުދިކުދި ބައިތައް، ނުވަތަ ނިޝާންތައް ހޯދުމަކީ އުނދަގޫ މަސައްކަތެކެވެ. ދުނިޔޭގައި ކުރިން އުޅުނު އެފަދަ ކުދިކުދި ދިރުންތަކުގެ ބައިތައް ވެސް ހޯދޭ ވަރެއް ނުވެ އެވެ. އެހެންކަމުން މާސްގެ ބިމުން އެފަދަ ހެކިތަކެއް ދެނެގަތުމަކީ، ޕާސިވިއަރެންސްއަށް އޮތް ވަރަށް ބޮޑު މަސައްކަތެކެވެ.\nމާސްއާ ބެހޭ ސައިންސްވެރިން ގަބޫލުކުރަނީ، 3.5 ބިލިއަން އަހަރު ކުރިން އޮތް ކޯރުގެ ހިލަތަކުގައި އެފަދަ ދިރުންތަކުން އުފެދިފައިވާ ނިޝާންތައް ހޯދިދާނެ ކަމަށެވެ.\nދިރުމަކަށް އެންމެ މުހިންމު ބަޔަކީ ދިޔާ ފެނެވެ. ޖެޒޭރޯ އަކީ މާސްއިން މިހާތަނަށް ފެނިފައިވާ އެތައް ސަތޭކަ ކޯރެއް ދެމިގެން ގޮސްފައިވާ ކަމަށް ބެލެވޭ ސަރަހައްދުތަކުން އެއް ސަރަހައްދެވެ. އެކަމަކު ޖެޒޯރާ ތަފާތުވަނީ ކޮންމެވެސް ޒަމާނެއްގައި އުފެދިފައިވާ ކިސަޑުގެ ބައިތައް ވެސް އެހިސާބުގައި ހުރުމެވެ. އެބައިތަކުގެ ތެރެއިން އެންމެ ކުރީގެ ދިރުމެއްގެ ހެކިތައް ފެނުން އެކަށީގެންވާ ކަމަށް، ޕާސިވިއަރެންސްގެ ސައިންސްވެރިން އުއްމީދުކުރެ އެވެ.\nއުޅަނދުގައި ހަރުކޮށްފައިވާ ކެމެރާ އާއި މައިކްރޮސްކޯޕުން ވަރަށް ކުދިކުދި ތަފުސީލުތައް ދެނެގަނެވެ އެވެ. އަދި ދިރާސާކުރަން ކަނޑައަޅާ ހިލަތަކަށް އެކްސް-ރޭގެ އަލި ދޫކޮށްލާ އާލާތުން، ހިލަތަކުގެ އެކި ފަށަލަތައް އުފެދިފައި އޮތް ގޮތާއި އޭގައި ހިމެނޭ މިނެރަލްގެ މައުލޫމާތު ވެސް ހޯދެ އެވެ.\nޕާސިވިއަރެންސްގައި އެހެން ގާބިލްކަމެއް ވެސް ވަނީ ހިމަނައިފަ އެވެ. އެއީ ހިލަތަކުގެ ބައިތައް ނަގައި ރައްކާކުރުމެވެ. އެ ބައިތައް، މާސްއަށް ފޮނުވާ އެހެން އުޅަނދަކުން ދުނިޔެއަށް ފަހުން ގެންނާނެ އެވެ. އޭރުން، އެއްވެސް އިރެއްގައި މާސްގައި ދިރުމެއް ވީ ކަމުގެ ހެކިތައް ހޯދުމުގެ ދިރާސާގައި ސައިންސްވެރިންނަށް ފަސޭހަވާނެ އެވެ.\nކުރިން މާސްއަށް ފޮނުވި ކިއުރޮސިޓީގެ ޒިންމާއަކަށް ވެފައި އޮތީ ދިރުމެއް އުފެދުން އެކަށީގެންވާ ސަރަހައްދުތައް ދެނެގަތުމެވެ. އެގޮތުން ކޯރެއް އޮތްކަމުގެ ހެކިތައް އެ އުޅަނދުން ހޯދި އެވެ. ޕާސިވިއަރެންސް އިން ބަލާނީ އެއަށް ވުރެ ފުނަށް ދިރާސާކޮށް، ޖެޒޭރޯގައި އެއްވެސް އިރެއްގައި ދިރުމެއް ދެމިގެންގޮސްފައި ވާ ނަމަ އެ ސިއްރެވެ.\nމާސްގައި ހެލިކޮޕްޓަރެއް ވެސް ދުއްވަނީ!\nޕާސިވިއަރެންސްގައި ހިމެނޭ އެކައްޗަކީ ދުނިޔެއިން ބޭރު ބިމަކަށް އިންސާނުން ފޮނުވި ފުރަތަމަ ހެލިކޮޕްޓަރެވެ. މިއީ އާ ޓެކްނޮލޮޖީއެއް ޓެސްޓްކުރުމުގެ މަރުހާއެއްގެ ފެށުމެވެ. ހަތަރު ޕައުންޑްގެ ބަރުދަން ހުރި މާސްކޮޕްޓަރު ވާނީ އެހެން ބިމެއްގައި އިންސާނުން އުދުއްސާލާ ފުރަތަމަ އުޅަނދަށެވެ. މި ހެލިކޮޕްޓަރަށް ދީފައިވާ ނަމަކީ އިންޖެނުއިޓީ އެވެ.\nދުނިޔެއާ އަޅާބަލާއިރު ވައިގެ އަސަރު ކުޑަ މާސްގައި ހެލިކޮޕްޓަރެއް ވައިގެ ތެރޭގައި ހިފެހެއްޓުމަކީ ފަސޭހަ ކަމެއް ނޫނެވެ. ބިމަށް ދަމާބާރު ވެސް ކުޑަކަމުން މާސްގައި އެއްޗެއް އުދުއްސާލުން ފަސޭހަވެ އެވެ. އެކަމަކު އެއީ ދުނިޔޭގައި ނަމަ، 100،000 ފޫޓް މަތިން ދަތުރުކުރުން ފަދަ ކަމެކެވެ. މިއީ ޖެޓްތައް އުދުހޭ ނިސްބަތަށް ވުރެ ވެސް ދެ ގުނަ މައްޗެވެ. އަދި އެހާ މަތީގައި ދުނިޔޭގައި މިހާތަނަށް އެއްވެސް ހެލިކޮޕްޓަރެއް ދުއްވާފައެއް ނުވެ އެވެ.\nމާސްގައި އިންޖެނުއިޓީ ހެލިކޮޕްޓަރު މަސައްކަތްކުރާނެ ގޮތް ދައްކައިދޭ ވީޑިއޯއެއް\nނާސާގެ އެޑްމިިނިސްޓްރޭޓަރު ޖިމް ބްރިޑެސްޓީން ވިދާޅުވި ގޮތުގައި ހެލިކޮޕްޓަރަކީ އޭނާއަށް އޮތް އެންމެ ބޮޑު ހިތްހަމަޖެހުމެވެ.\n"ނާސާގެ އެޑްމިނިސްޓްރޭޓަރެއްގެ ގޮތުން އަހަންނަށް އެންމެ ބޮޑު އުފަލެއް ލިބޭނެ އެއް ކަމަކީ އެހެން ބިމެއްގައި ހެލިކޮޕްޓަރެއް ދުއްވާތަން ފެނުން،" މިދިއަ ހަފުތާގައި އޮތް ނޫސްވެރިންގެ ބައްދަލުވުމެއްގައި އޭނާ ވިދާޅުވި އެވެ.\nއިންޖެނުއިޓީގައި ހިމެނެނީ، ހަތަރު ފޫޓު ދިގު ދެ ފިޔަގަނޑެވެ. ކޮންމެ ފިޔަގަނޑެއް ވެސް އެނބުރޭނީ އަނެއް ފިޔަގަނޑާ ދެކޮޅަށެވެ.\nމިއީ ވިއްސަކަށް އަހަރުގެ މަސައްކަތެވެ. މީގެ ހަ އަހަރު ކުރިން 2014 ގައި ނާސާގެ އިންޖިނިއަރުން ވަނީ އިންޖެނުއިޓީއާ ވައްތަރުގެ ޓެސްޓް ހެލިކޮޕްޓަރެއް އުފައްދައި، ހާއްސަ ޗެމްބަރެއްގައި ޓެސްޓްކޮށްފަ އެވެ. މާސްގެ މާހައުލު ކަހަލަ، ވައި ނެތް އެ ޗެމްބަރުގައި ހެލިކޮޕްޓަރު އުދުއްސާލެވުނެވެ. އެކަމަކު ކޮންޓްރޯލެއް ނުވި އެވެ.\nވައިގެ އަސަރު ކުޑަ އެ މާހައުލުގައި މިނިޓަކު 2،000 އާއި 3000 ފަހަރު ބުރަފަތިތައް އެނބުރި ގަންނަ އިރު ދެ ބުރަފަތި ތިރިއަށާއި މައްޗަށް ތެޅޭ ގޮތަށް ގުނޑުންއެރީ އެވެ. އެކަމަކު ދުނިޔޭގައި ނަމަ ވާ ގޮތަކީ ވައިގެ ޕްރެޝަރުގައި ބުރަފަތިތައް އެގޮތަށް ތެޅުނަނުދީ ހިފަހައްޓައިދެ އެވެ. އެހެންކަމުން ޓެސްޓް ހެލިކޮޕްޓަރުގައި ހަރުކުރި ކަހަލަ ބުރަފިތަކުން މާސްގެ މާހައުލުގައި ހެލިކޮޕްޓަރު ކޮންޓްރޯލްނުވާނެކަން ކަށަވަރުވި އެވެ.\nނާސާ އިން މާސްއަށް ފޮނުވި ހެލިކޮޕްޓަރު، އިންޖެނުއިޓީ ދައްކައިދޭ ކުރެހުމެއް: މިއީ ދުނިޔެއިން ބޭރުގެ ބިމަކަށް އިންސާނުން ފޮނުވި އުދުހޭ ފުރަތަމަ އުޅަނދު\n"އެކަމަށް އެންމެ ރަނގަޅު ޑިޒައިނެއް ތައްޔާރުކުރުމަކީ ފުރަތަމަކޮޅު ދިމާވި އެންމެ އުނދަގޫ އެއް މަސައްކަތް،" ހެލިކޮޕްޓަރު އުފެއްދުމުގެ މަޝްރޫއުގެ އިންޖިނިއަރެއް ކަމަށް ވާ ހާވާޑް ގްރިޕް ވިދާޅުވި އެވެ.\nއޭގެ ދެ އަހަރު ފަހުން 2016 ގައި އުފެއްދި ހެލިކޮޕްޓަރު، ވައި ނެތް ޗެމްބަރުގައި، ކޮންޓްރޯލްކުރަމުން ދުއްވުނެވެ. އަދި އެއަށް ބޭނުންވާ ހަކަތަ އާއި ކޮމްޕިއުޓަރު ފަދަ ސާމާނު އޭގައި ހަރުކޮށްގެން، ފުރިހަމަ ހެލިކޮޕްޓަރެއް އުފެއްދުނީ 2018 ގަ އެވެ.\nޕާސިވިއަރެންސްގެ އެތެރޭގައި އޮވެގެން، އިންޖެނުއިޓީ ވެސް މިހާރު މިސްރާބު ޖަހާފައި އެވަނީ މާސް އަށެވެ. އެ އުޅަނދު މާސްއަށް ފޯރާނީ، ހަ މަސް ދުވަހުގެ ދަތުރަކަށް ފަހު، ފެބްރުއަރީ މަހު އެވެ. ހެލިކޮޕްޓަރު ދުއްވަން ފަށާނީ ބިމަށް އުޅަނދު ޖައްސާތާ ދެ މަސް ފަހުންނެވެ. ހެލިކޮޕްޓަރު ނެރެފައި ބަހައްޓާނެ އޮމާން ތަންކޮޅެއް، ޕާސިވިއަރެންސް އިން ހޯދާނެ އެވެ. އޭގެ ފަހުން ހެލިކޮޕްޓަރު އެތަނެއްގައި ބަހައްޓާފައި، ޕާސިވިއަރެންސް، މަދުވެގެން 100 ޔާޑް ދުރަށް ޖެހިލާނެ އެވެ. އޭގެ ފަހުން ހެލިކޮޕްޓަރާއި މައި އުޅަނދު ވަކިވީ އެވެ.\nދެން އަންނަ 30 ދުވަހުގެ ތެރޭގައި ފަސް ފަހަރަށް އިންޖެނުއިޓީ އުދުއްސާލަން ވަނީ ރާވައިފަ އެވެ. ފުރަތަމަ ފަހަރު ދެތިން ފޫޓު މައްޗަށް އަރާ، ހޭދަކުރާނީ އެންމެ 30 ސިކުންތެވެ. އޭގެ ފަހުން، ދުނިޔޭގައި ތިބި ސައިންސްވެރިން، އެކި އުސްމިންތަކަށް، ހެލިކޮޕްޓަރު ދުއްވާނެ އެވެ.\nހުރިހާ ކަމެއް ރަނގަޅަށް ހިނގައްޖެ ނަމަ، އެންމެ ފަހު ދަތުރު، ނުވަތަ ފަސް ވަނަ އުދުހުމުގައި 15 ފޫޓު މައްޗަށް އަދި 500 ފޫޓު ދުރަށް އުދުހި، މާސްގެ ބިންގަނޑާއި ވަށައިގެންވާ މާހައުލުގެ ފޮޓޯތައް ނަގާނެ އެވެ. އަދި ދޮޅު މިނިޓްގެ އެ ދަތުރަކަށް ފަހު، އުދުއްސާލި ހިސާބަށް އެނބުރި ޖައްސާނެ އެވެ. އެހާ ހިސާބުން އޭގެ ބޭނުން ދިޔައީ އެވެ.\nއިތުރު ލިޔުންތައް މާސް ނާސާ


Kaiveni Haraam2Dhivehin Jisee Gulhun Hingan Ulhumun Dhauvaa Ufulaifi - Vaguthu\nކައިވެނި ޙަރާމް ދެދިވެހިން ޖިންސީ ގުޅުން ހިންގަން އުޅުމުން ދައުވާ އުފުލައިފި\nމަހްރަމަކާއެކު ޖިންސީ އަމަލެއް ހިންގިކަން އުޅުނު ކަމަށް ބުނެ ދައުލަތުން ދެދިވެހިންގެ މައްޗަށް ކްރިމިނަލް ކޯޓުގައި ދައުވާ އުފުލައިފިއެވެ.\nމިމައްސަލައިގެ ފުރަތަމަ އަޑުއެހުން މާދަމާ ކްރިމިނަލް ކޯޓުގައި ބާއްވަން ވަނީ ތާވަލް ކޮށްފައެވެ. ކްރިމިނަލް ކޯޓުގެ ތާވަލް ބުނާ ގޮތުން ދައުލަތުން މިމައްސަލައިގައި ދައުވާ އުފުލާފައި ވަނީ ގ.އަރޫޝާމަންޒިލް މަރްޔަމް އަރޫޝާ އަދި ހަސަން ރަޝީދުގެ މައްޗަށެވެ.\nއަރޫޝާ އާއި ހަސަންގެ މައްޗަށް އުފުލާފައި ވަނީ މަހުރަމަކާއި ޖިންސީ ގުޅުން ހިންގަން އުޅުމުގެ ދައުވާ އެވެ.\nމަހްރަމުންނަކީ ތިމާ އެމީހަކާ ކާވެނިކުރުން އިސްލާމީ ޝަރީއަތުގައި ހަރާމްވެގެންވާ ގުޅުމެއް ނުވަތަ ހާލަތެއް ދެމިއޮތް ކޮންމެ މީހަކެވެ.\nޖިންސީ ކުށުގެ ގާނޫނުގެ 21 ވަނަ މާއްދާގައި ބުނެފައިވާ ގޮތުގައި ޖިންސީ އަމަލެއް އޭނާގެ މަހްރަމަކާއެކު ހިންގީ، އެ ދެމީހުންގެ ރުހުމުގައި ކަމުގައިވާނަމަ، އެ ދެމީހުންމެ އެ ކުރީ ކުށެކެވެ. އަދި މީހަކު، ޖިންސީ އަމަލެއް އޭނާގެ މަހްރަމަކާއެކު ހިންގީ، އެ މަހްރަމާގެ ނުރުހުމުގައި ކަމުގައިވާނަމަ، އޭނާ އެ ކުރީ ކުށެކެވެ.\nފުރަތަމަ ހާލަތުގެ ކުށުގެ އަދަބަކީ، އެ ކުށް ކުރި މީހާ 10 އަހަރާއި 15 އަހަރާ ދެމެދުގެ މުއްދަތަކަށް ޖަލަށްލުމެވެ. ދެވަނަ ހާލަތުގެ ކުށުގެ އަދަބަކީ، އެ ކުށް ކުރި މީހާ 15 އަހަރާއި 25 އަހަރާ ދެމެދުގެ މުއްދަތަކަށް ޖަލަށްލުމެވެ.\nޖޫން 11, 2018 23:34\nތިކަމުގެ ހުކުމަކީ ރަޖަމުކުރުން.ސައްތައިން ސައްތަ މުސްލިމު ކަމަށް ދައުވަ ކުރާ ރާއްޖޭގައި އިސްލާމި ޝަރީއަތުގެ ހުކުމުން ހުކުމު ނުކުރެވެނީ ކީއްވެބާ؟\nޖޫން 12, 2018 00:06\nތިދައްކައްކަނީ އިސްލާމްދީނުގައި ކަންއޮތްގޮތުގެ ވާހަކަ... މިތާ އޮތީ އެހެން ދީނެއް.. ޑިމޮކްރަސީ ކިޔާ ދީނެއް... ޑިމޮކްރަޓިކް ސިސްޓަމްސް އާރ ވަން އޮފް ދި މޮޑާން ފޯރމް އޮފް ޝިރުކް\nޖޫން 12, 2018 00:43\nއިސްލާމު ދީނުގަ ނޯންނާނެ ޒިނޭކުރަން އުޅުމަކުން ރަޖަމު ކުރާކަށް.. އެކަން ކުރީމަ ރަޖަމު ކުރަން އޮންނަނީ..އެއީވެސް މުޙްސަނަކު ޒިނޭކުރުމުން ޢައިރު މުޙްސަނެއް ނަމަ 100 އެތިފަހަރުން ހައްދުޖަހަން އޮންނަނީ..ޤާނޫނުލް އުޤޫބާތުގަ ވެސް އޮންނަނީ އެގޮތަށް.. ވާނުވާ ނޭގި ޝަރީއަތޭ ކިޔާ ކޮމެންޓު ނުކުރުން ބުއްދިވެރީ\nޖޫން 15, 2018 17:20\nޖިންސީ އަމަލެއް ހިންގައި ގެންތޯ ނޫނީ ޒިނޭ ސާބިތުވެގެންތޯ ރަޖަމުކުރުން އޮންނަނީ؟\nޖޫން 11, 2018 23:36\nޗީީ .އެހެން މީހަކު ނުވީތަ؟\nޖޫން 12, 2018 00:42\nމީގަ ބޮޑަށް ބެލެވެނީ ދެމީހުން ރުހުމުގަ ކަމަށް. މިހެންމިބުނީ އަހަރެން އޯކޭ ބަކަރި އޯކޭ ދެން ސަރުކާރު ކޮންމަށްސަލަ!!\nޖޫން 11, 2018 23:47\nރަޖަމް ކުރަން ހުކުން ކުރަންވީ\nޖޫން 11, 2018 23:50\nސުވާލަކީ އަރޫޝާ އަކީ ރަޝީދުގެ ކާކުހޭ؟ ރަޝީދަކީ އަރޫޝާގެ ކާކުހޭ؟\nޖޫން 11, 2018 23:54\nޢަރޫޝާ އާއި ރަޝީދުގެ އާއިލީ ގުޅުން މަށަކަށް ނޭނގުނު. ޢަދި އެވަރުގެ ދައުވާ އެއް އެކުރީ ކިހާ ހެއްކެތް އޮވެގެން\nޖޫން 11, 2018 23:55\nރަޖަމް ކުރޭ. ރަޖަމް ކުރޭ.\nޖޫން 11, 2018 23:59\nފިތުނަ ފަސާދަ އުފެއްދުން ވަގުތު މީހުންގެ ކަމަކީ މީހަކު ވަސްގަދަ ފޮޑި އެއް ޖެހިޔަސް ހަބަރަކައް ހަދައިގެން އެލިޔާތި\nޖޫން 12, 2018 01:01\nAdam navaaz aky va nuva nubala adhi gasthuga rattehinge edhumah seedha meehunge dhiri ulhun halak kuri adhi kurumah masahkai kuramundha meeheh\nMi comment jahan kereynama jaha ?\nޖޫން 12, 2018 00:11\nމަހުރަމެއް އެހެން ރަމެއް ކިޔާނެ ކަމެއްނެތް. ކައިވެނިން ބޭރުން ޖިންސީ ގުޅުން ހިންގުމަކީ ޒިބޭ ކުރުން. ޢެކަމުގެ އަދަބު ވަރައް ސާފު.\nޖޫން 12, 2018 00:39\nއެދެމީހުންނަކީ މީގެކުރީގައި ކާއިވެންޏެއް ކޮއްފައިވާ މީހުންތޯ ބަލާލުމެއްނެތި ރަޖަމުކުރާ ވާހަކަ ނުދައްކަމާ އަލައްވެސް ކާއިވެންޏެއް ނުކޮއް ހުރި މީހަކު އިސްލާމީ ޝަރީޢަތުގައި ރަޖަމު ނުކުރެވޭނެއެވެ.\nޖޫން 13, 2018 12:22\nބްރޯ މަހުރަކާ ކައިވެނި ކުރާނެ ގޮތް ކިޔާ ދީބަލަ\nޖޫން 12, 2018 01:03\nތިޔަބުނީ ހަމަ ތެދުވާހަކައެށް\nޖޫން 12, 2018 01:41\nދައުލަތުގެ ވަކީލުން ބުނަނީ ގާނޫން ގަ ލިޔަފަ އޮތިއްޔާ އިސްލާމް ދީނުގެ ހުކުމަކައް ވީކަމައް\nޖޫން 12, 2018 01:49\nތި މައްސަލާގައި ކުއްވެރިވާނީ ކާކުބާ؟\nޖޫން 12, 2018 02:05\nކައިވެނި ހަލާލު ދެމީހުން ކަމުގައި ވިޔަސް، ކައިވެނި ހަރާމް ދެމީހުން ކަމުގައި ވިޔަސް ކައިވެނި ނުކޮށް ޖިންސީ ގުޅުން ހިންގުމަކީ އިސްލާމްދީނުގަ ހަރާމް ކަމެއް، ބޮޑު ވެގެންވާ ފާފަ އެއް، އޭގެ ސަބަބުން ﷲގެ ކޯފާ އެބައެއްގެ މައްޗަށް ހައްގު ވެގެންވާ ކަމެއް.\nޖޫން 12, 2018 05:47\nކޮބާ އިސްލާމީ ޝަރީޢަތް؟\nރަޖަމު ކުރުމާ ބެހޭ އާޔަތް ލިޔެފައި އޮތްވާ ފެނުނު. ފޮތަށް އަރާފަ އޮތް ހެނެއް ހިޔެއް ނުވޭ\nޖޫން 12, 2018 11:15\nއެދުންގަނޑުވެސް ފުއްދާލެވޭކަށް ނެތެއްނު ކަލޭމެންގެ ނުހޮރުއްޕާނާ ހެދި\nޖޫން 12, 2018 11:29\nނ.މަނަދޫ ގައިވެސް އުޅޭ ތީގެ ދެމީހުން މިރޯދަމަހުވެސް އޭގެދެމީހުން އުޅެނީ އެކަމުގައި ހުސް ވާހަކަދޯ\nޖޫން 12, 2018 11:55\nދެ މަހުރަމުން ޖިންސީއަމަލު ހިންގަން އުޅެނިކޮން\nޖޫން 12, 2018 11:56\nޖޫން 12, 2018 12:42\nޒިނޭކުރުން، އެއްޖިންސުން ގުޅުންހިންގުން، މިއީދެން މިހާރު ރާއްޖޭގައި އާންމުކަމެކެވެ. ފިރިން އެމީހުންގެ އަނބިންނަށް އެހެން އަންހެނުން ހޯދާދިނުމާއި، އަނބިން އެމީހުންގެ ފިރިންނަށް އެހެން އަންހެނުން ހޯދާދިނުމަކީވެސް މިހާރު ވަރަށް ކޫލް ކަންކަމެވެ. އެއްޖިންސުން ގުޅުން ނުހިންގާ އަންހެނަކު މިހާރު އަންހެނަކަށްވެސް ނުވެއެވެ. ޅަޒުވާން ކުދިން މެދުއުމުރުގެ ދެމަފިރިންނާ ގުޅުން ހިންގުމަކީވެސް ގަޓްކަމެކޯލައެވެ. ގާތްތިމާގެ މީހުނާ، އަދި ހާއްސަކޮށް "ކަޒިން" ކިޔާ ކުދިންނާ ގުޅުން ހިންގުމަކީވެސް އަރަމުން އަންނަ ހުނަރެކެވެ.\nޖޫން 12, 2018 19:38\nޢިސްލާމްދީނުގް ކަޒިންސްއާ ކައިވެނިކުރުން ހުއްދަ\nޖޫން 13, 2018 06:29\nވަރަށްފަހުން ވެސް ރައްޓެއްސަކު ބުނީ، ގެސްޓްހައުސްއަށް އެބަދެޔޯ ރައްޓެހިވެގެން އުޅޭ އަންހެން ކުއްޖާޔާ އޭނަގެ ބެސްޓްފްރެންޑް ގޮވައިގެން، މިފިރިހެންކުއްޖާ ރަނގަޅުތޯބަލާ ޓެސްޓްކުރަން. ކީކޭދޯ ބުނާނީ!


Ihulaastheri nama konme nizaameh ves rangalhu vaane: Riyaz\nއިހުލާސްތެރިނަމަ ކޮންމެ ނިޒާމެއް ވެސް ރަނގަޅު ވާނެ: ރިޔާޒް\nމެންބަރު އަބްދުﷲ ރިޔާޒް މީގެ ކުރިން ޕްރެސްއެއްގައި -- ފައިލް ފޮޓޯ | އަވަސް\nރާއްޖޭގައި ކޮންމެ ވެރިކަމުގެ ނިޒާމެއް އޮތް ނަމަވެސް އިހްލާސްތެރި ބޭފުޅުން ހިންގަވަން ތިބެއްޖެނަމަ ރަނގަޅުވާނެ ކަމަށާއި ވަކި ނިޒާމެއް ގޯސް ކަމަށް ދަންނަވަން އުނދަގޫ ކަމަށް ޖުމްހޫރީ ޕާޓީގެ ޕީޖީ ލީޑަރު އަދި ކިނބިދޫ ދާއިރާގެ މެންބަރު އަބުދުﷲ ރިޔާޒް ވިދާޅުވެއްޖެ އެވެ.\nވީޓީވީގެ ފަސްމަންޒަރު ޕްރޮގްރާމްގައި ވާހަކަ ދައްކަވަމުން ރިޔާޒް ވިދާޅުވީ، ރާއްޖޭގެ ރައްޔިތުުންގެ ވިސްނުން ހުރީ ރައްޔިތުންގެ މައްޗަށް ބާރު ހިންގާނެ ފަރާތެއް ކަނޑައަޅަން ޖެހޭނީ ރައްޔިތުން ކަމަށެވެ.\n"އެހެންވީމަ އެކަން އޮންނާނީ ރިޔާސީ ނިޒާމެއްގައި، އަޅުގަނޑު ގަބޫލު ކުރާ ގޮތުގައި ކޮންމެ ސިސްޓަމެއްގައިވެސް އިހްލާސްތެރި މީހުން ވެއްޖިއްޔާ ރަނގަޅު ވާނެ، އެދެސިސްޓަމަކީވެސް ދުނިޔޭގެ އެކި ގައުމުތަކުގައި ޕްރެކްޓިސް ކުރަމުންދާ ސިސްޓަމްސް، ވަކި އެއްޗެއް ގޯހޭ އެހެން ބުނަން އުނދަގޫ، އަޅުގަނޑަށް މިހާ ހިސާބަށް ލިބޭ ތަޖުރިބާގެ އަލީގައި ބޮޑަށް ބުރަ ވެވެނީ ރާއްޖޭގައި އޮންނަން ޖެހޭނީ ރިޔާސީ ނިޒާމެއް،" ރިޔާޒް ވިދާޅުވި އެވެ.\nރިޔާޒް ވިދާޅުވީ، ވެރިކަމުގެ ނިޒާމް ބަދަލު ކުރަން ޖެހޭނީ ގާނޫނު އަސާސީގައި ބުނެފައިވާ ގޮތަށް ކަމަށާއި ގާނޫނު އަސާސީއާ ހިލާފަށް އެއްވެސް ކަމެއް ކުރަން ތާއީދު ނުކުރާނެ ކަމަށެވެ. އަދި އެކަމުގެ ބަހުސް މަޖިލީހުގެ ތެރޭގައި ފެށޭ ހިސާބުން ދާއިރާގެ ރައްޔިތުންނާއި ބައްދަލުކުރައްވާނެ ކަމަށާއި ރައްޔިތުންގެ ވިސްނުމާއި އެއްގޮތަށް އަމަލު ކުރާނެ ކަމަށްވެސް ރިޔާޒް ވިދާޅުވި އެވެ.\n"އަޅުގަނޑު ގަބޫލެއް ނުކުރަން މިހާރު އެމަސައްކަތް ކުރަންޖެހޭ ކަމަކަށް، އެއީ އެޖެންޑާ 19 ގައި ހިމެނޭ ވާހަކައެއް ނޫން،" ރިޔާޒު ވިދާޅުވި އެވެ.\nމަޖިލީހަށް ނަގާފައިވާ ބާރުތަކުގެ ސަބަބުން މަޖިލިސް ހިންގުމަށް ދަތިތަކެއް ހުރި ކަމަށް ގަބޫލު ކުރެވޭ ކަމަށާއި ރިޔާސީ ނިޒާމެއްގައި އަސްލު އޮންނަ ގޮތަށް އެކަންކަން ބަދަލު ކުރަން ޖެހޭ ކަމަށެވެ. އަދި އެބާރުތައް ސަރުކާރަށް ދޫކުރަން މައްސަލައެއްނެތް ކަމަށްވެސް ރިޔާޒް ވިދާޅުވި އެވެ.\nރައްޔިތުންގެ މަޖިލީހުގެ މެންބަރު ކަމަށް ކުރީގެ ރައީސް މުހައްމަދު ނަޝީދު ކުރިމަތިލެއްވި ހިސާބުން ފެށިގެން އެމަނިކުފާނު އުޅުއްވަނީ ރާއްޖެއަށް ބަރުލަމާނީ ނިޒާމް ގެންނަން ކަމަށް ވާހަކަތައް ފެތުރުނެވެ. އެމަނިކުފާނަކީ ބަރުލަމާނީ ނިޒާމަށް ފެށުނީންސުރެ ވެސް ތާއިދު ކުރައްވާ ބޭފުޅެކެވެ.\nމިހާރު ރާއްޖޭގައި ރިޔާސީ ނިޒާމް އިހްތިޔާރުކުރީ ރައްޔިތުންގެ ވޯޓަކުންނެވެ. އޭރު ވެސް އެމްޑީޕީއިން ވަކާލާތު ކުރީ ބަރުލަމާނީ ނިޒާމަށެވެ.\nރައީސް ނަޝީދު މީގެ ކުރިން ވިދާޅުވެފައިވަނީ، ބަރުލަމާނީ ނިޒާމަކީ އެންމެ ރަނގަޅު ނިޒާމް ކަމަށް ގަބޫލު ކުރައްވާ ކަމަށާއި އެއީ ރާއްޖެއަށް ވެސް އެންމެ ރަނގަޅު ނިޒާމް ކަމަށެވެ. އެމްޑީޕީ ގަބޫލު ކުރާ ފަލްސަފާއަކީ ވެސް އެއީ ކަމަށެވެ. އެހެންނަމަވެސް ނިޒާމް ބަދަލު ކުރަން މި ވަގުތު ދައްކާނަމަ، އެ ވާހަކައެއް އިސްވެ ދައްކަވަންޖެހޭނީ ރައީސް އިބްރާހިމް މުހައްމަދު ސޯލިހު ކަމަށެވެ. އަދި ރައީސްގެ ތާއިދު ނެތި ރާއްޖޭގެ ވެރިކަން ކުރާ ނިޒާމް ބަދަލުކުރުމުގެ މަސައްކަތް ނުކުރައްވާނެ ކަމަށްވެސް ރައީސް ނަޝީދު ވަނީ ވިދާޅުވެފަ އެވެ.\nއަބްދުﷲ ރިޔާޒް ރައީސް މުހައްމަދު ނަޝީދު ރައްޔިތުންގެ މަޖިލިސް


Boris Johnson kaiveniballavagathee tha? | ThePress\nބޮރިސް ޖޯންސަން ކައިވެނި ބައްލަވައިގަތީތަ؟\nއިނގިރޭސި ބޮޑުވަޒީރު ބޮރިސް ޖޯންސަން ގޭގައި މަޑުކޮށްލައްވައިގެން/ފައިލް ފޮޓޯ: ރޮއިޓާޒް\nއިނގިރޭސިވިލާތުގެ ބޮޑުވަޒީރު ބޮރިސް ޖޯންސަން، އޭނާގެ ލޯބިވެރިޔާ ކެރީ ސައިމަންޑްސްއާ ކައިވެނިބައްލަވައިގެންފައި ވާ ކަމަށް، އިނގިރޭސި މީޑިއާ ރިޕޯޓްތައް ބުނެފިއެވެ.\nއެންމެ ގާތް އެކުވެރިންނާއި އާއިލާ މެންބަރުންގެ ހާޒިރުގައި ކުރިއަށް ގެންދިޔަ ކުޑަ ހަފުލާއެއްގައި، ޖޯންސަން ކައިވެނިބައްލަވައިގަތީ ހޮނިހިރު ދުވަހުގެ ވަގުތެއްގައި ކަމަށް މައުލޫމާތު ލިބެއެވެ.\nކައިވެނި ހަފުލާގެ އަޑުތަކާ ދިމާކޮށް، ބޮޑުވަޒީރުގެ ރަސްމީ ގެކޮޅު ހުންނަ ސަރަހައްދުން، މިއުޒިކް ކުޅޭ މީހުންގެ ހަރަކާތްތައް ފެނިފައި ވާކަމަށް އިނގިރޭސި މީޑިއާއިން ވަނީ ރިޕޯޓް ކޮށްފައެވެ. ނަމަވެސް ބޮޑުވަޒީރުގެ ރަސްމީ އިދާރާއިން މިކަމާ ބެހޭ އެއްވެސް ވާހަކައެއް ކަށަވަރުކޮށްދީފައެއް ނުވެއެވެ.\nޖޯންސަންގެ ކައިވެނި ހަފުލާގައި ބައިވެރިވެވަޑައިގަތުމުގެ ދައުވަތު 30 މީހަކަށް އެރުވިކަމަށް ހަބަރު ލިބެއެވެ. އެއީ ކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަން ކޮންޓްރޯލް ކުރުމަށް އިނގިރޭސިވިލާތުގައި ތަންފީޒު ކުރަމުން އަންނަ ފިޔަވަޅުތަކުގެ ތެރެއިން، އެއްވަގުތެއްގައި އެއްވުމަށް ހުއްދަ އޮންނަ އެންމެ ގިނަ މިންވަރެވެ.\nއުމުރުން 33 އަހަރުގެ ސައިމަންޑްސްއާއި 56 އަހަރުގެ ޖޯންސަންއާ ދެމެދު ލޯބީގެ ގުޅުމެއް އޮންނަކަމުގެ ވާހަކަތަކަށް އާންމުންނާ ހިސާބަށް އެންމެ ފުރަތަމަ ތިލަވީވެސް މީޑިއާގެ ޒަރިއްޔާއިން، 2019 ވަނަ އަހަރުގެ ކުރީކޮޅުގައެވެ.\nއިނގިރޭސިވިލާތް ލައިފްސްޓައިލް ލުއި ހަބަރު ޔޫކޭ ބޮޑުވަޒީރު


galehiri: ފިޔޯރީ އަޙުމަދުދީދީގެ ހަނދާނުގައި - ދެވަނަބައި\nފިޔޯރީ އަޙުމަދުދީދީގެ ހަނދާނުގައި - ދެވަނަބައި\nއެއްގަމަށްގޮސް ހަތަރުއަގޮޅިބެދުނު ހިސާބުން ދިދަދަޑި ކައިރީގައި އަޅުގަނޑުމެން ކުރިން ވެރިކަންހޯދާދިން މީހަކުހުއްޓާ ފެނިއްޖެއެވެ. އަޅުގަނޑު ނަގާފައިހުރި ދިދަޔަށްބަލާލާފައި މިއީ ކޮން ދިދަޔެއްތޯ އަހާލައިފީމެވެ. "އަހަރެމެން މިހާރު މާލޭ ސަރުކާރުންނެއްޓި އަލުން ސުވައިދީބު ސަރުކާރަށް ވަދެއްޖައީމު" އޭނާބުނެލިއެވެ. އެހެންތާޔޭ ބުނެލާފައި އަޅުގަނޑު އަލުން އެއްގަމަށް ހިގައިގެންފީމެވެ. އެރަށުގެ ގެޔަކަށްވެދެ އޮއްވާ ދޯނީންއައި ކެޔޮޅެއް އަޅުގަނޑުގެކޮޑުގައި ހިފައި ފަހަތަށް ޖައްސާލާފައިބުންޏެވެ. "އަޅުގަނޑަށް ހީވަނީ މިރަށުމީހުން ބޭބެ ހައްޔަރުކުރަން އުޅެނީހެންނެވެ. އެއިރު އަޅުގަނޑަށްވެސް ރަށުތެރެން އިތުރު ޙަރަކާތެއްވާހެން ހީވެއެވެ. ދެންއަޅުގަނޑު އައިކޮޅަށް އަނބުރާލާ ހިގައިގެންފީމެވެ. ދިދަދަނޑިޔާއި ހަމަޔަށްއައި އިރު ސަންގުފުންމާއަޑު އިވެންފަށައިފިއެވެ. ދެނަކާދެނެއްނެތެވެ. އެސާހިތަކު މީހުންތައް ހަޅޭލަވަމުން ހިތަށްއެރިހާ އަވަގުރާނަޔެއް ގޮވަމުން އަޅުގަނޑުފަހަތުން ދުވަން ފަށައިފިއެވެ. އަޅުގަނޑުވެސް ދުވަނީއެވެ. އެއިރު އަދި މިހާރަށްވުރެވެސް އަޅުގަނޑުފަލައެވެ.\nއަޅުގަނޑާއިއެކު ކުރިންދެންނެވި ކެޔޮޅުމީހާވެސް ދުވެއެވެ. ތަންކޮޅަކަށް ދެވުނުއިރު ވަރަށްވަރުބަލިވެސް ވެއްޖެއެވެ. ދޯންޏާހަމަޔަށް ދެވުނުއިރު ދޯނީގައިތިބި މީހުން ދޯނީގެކޮޅުފަސްކޮޅު އެއްގަމަށްދަމާ ހިފަހައްޓައިގެންތިއްބެވެ. އަޅުގަނޑަށްގޮސް ދޯނީގެތެރެޔަށް ވެއްޓިގަނެވުނީއެވެ. އެމީހުން ހުސިޔާރުކަމާއެކު ދޯނިކޮއްޕާލާ ޖަހައިގެންފިއެވެ. ތަންކޮޅަކަށް ނުކުމެވޭއިރަށް އެ ރަށުގެމީހުން މަސްދޯންޏަކަށް މީހުންއަރުވައިގެން ފުރިތަން ފެނިއްޖެއެވެ. ދާނޭތަނަކާމެދު ފިކުރުކޮށްލުމަށްފަހު ގައްދުއާ ދިމާއަށޭ ބުނެފީމެވެ.\nއިރުވައިގެ ދުވަހަކަށްވުމާއިއެކު ދޯނީގެކެޔޮޅުން އެގޮތަކާ ގަބޫލެއްނުވިއެވެ. ދެން ފިޔޯރީއާއިދިމާލަށް ދިޔުމަށް ބުނެފީމެވެ. އަޅުގަނޑުމެން އައިސް ފިޔޯރީއާއި ކައިރިވިއިރު، ޙައިރާންވާހާ ބާރަށް ފަލިޖަހާފައި އަންނަ ދެ ދޯނި ފެނިއްޖެއެވެ. އެތަނުން އެއްދޯނި އަޅުގަނޑުމެން ދޯންޏާ ކައިރިކޮށްލާފައި އަޅުގަނޑު އެ ދޯންޏަށްއަރަން އަންގައިފިއެވެ. އެއީ ސުވައިދީބު ސަރުކާރުން އަޅުގަނޑުބަލައި ފޮނުވި ދޯންޏެކެވެ. އަވަހަށް އެތަނުން އެއްދޯންޏަށް އަރައި މީހުނަށްބަލާލައިފައި ހުންގާނުގަހުރި މީހާކައިރިޔަށް ޖެހިލާފައި މަޑުމަޑުން އަޅުގަނޑު ސަލާމަތްކޮށްދޭން ބުނެފީމެވެ. އެމީހާ އުނގުތެރެޔަށްވާހެން އަޅުގަނޑު ބައިންދާފިއެވެ. އެއިރު އަޅުގަނޑުގެ ދޯނީން އައި މީހުނަށް އަނިޔާކޮށް ބަދެފައި ދެ ދޯންޏަށް ބަހަނީއެވެ. ނަސީބަކުން އަޅުގަނޑަށް އަނިޔާކުރާތަނެއް ނައެވެ. ހުނގާނުގައި ހުރި މީހަކީ ހަވަރުތިނަދޫގައި އަޅުގަނޑު ހުރިއިރު ހިސާބަކަށް އެހީފޯރުވިފައިވާ މީހެއްކަމުން އޭނާ އަޅުގަނޑު ސަލާމަތްކުރީއެވެ.\nރަށަށް އާދެވުނުއިރު ގޮޑުދޮށުގައި އަޅުގަނޑުގެ ޞަބީޙާ ރޯން ހުއްޓެވެ. އޭނާ ހިތްހަމަޖައްސާދެމުންގޮސް އަވަހަށް ގެޔަށްގޮސް ސައިތައްޔާރުކުރާށޭ ބުނެ ފޮނުވާލީމެވެ. ދެ ދޯނީމީހުނަށް ރަގަޅަށް ސައިދިނުމުން މިހާރު ހީވަނީ ތަންކޮޅެއް ރަމަތަވެލައިފިހެނެވެ. އަޅުގަނޑު ދަތުރުކުރަންއެންގީ އަޅުގަނޑުގެ ދޯނީގައެވެ. ދަތުރުކުރަމުން ދިޔައީ އެ ދޯންޏާ އެކީގައެވެ. ހަވަރުތިނަދޫ ފާލަމާ ކައިރިކޮށްލުމާއިއެކު ނުފައިބާން އަންގައިފިއެވެ. ކުޑައިރުކޮޅަކަށްފަހު ބައިލާގެން ގެންގޮސް އެރަށު ގެޔަކު ބަންދުކޮށްފިއެވެ. ދެ ގެޔަކު ބަންދުކޮށްފައި ބެހެއްޓުމަށްފަހު، އަނެއްދުވަހު އޮފީހުން ބަލައި އަތުވެއްޖެއެވެ. އޮފީހަށްވެއްދުން މަނާޔޭ ބުނެ ބަހައްޓާލުމަށްފަހު، ގެންގޮސްލީ މަސްލާ ބަރާކޮށްފައި އޮތް ކުޑަވަރެއްގެ ބައްތެއްޔަކަށެވެ. އައްޑުއަށް ފޮނުއްވުމަށެވެ. އައްޑުއަށް ގެންގޮސްފިނަމަ ކޮންމެފަދަ އަނިޔާއެއްވެސް ދީފާނެކަންއެގެއެވެ.\nމިކަހަލަ ފިކުރުތަކެއްގައި އިންދައި އެއްގަމުން ފެނުނީ މީހަކު ރޯނުގަނޑެއް ތެތްމައިގެން އަންނަމުން ފާލަންކައިރިޔަށް ވައްޓާލައި ރަގަޅަށް ވެލި ހާކާލިތަނެވެ. ދެން ފާލަމުގެ ތަނބެއްގައި ޖަހާލުމަށްފަހު، އެ ހިފައިގެންއައިސް ބައްތެއްޔަށްއަރައި އަޅުގަނޑު ދެއަތްއެއްކޮށް ބަންނަންފެށިއެވެ. އަދި އަޅުގަނޑު ރޮއިއާދޭސްކޮށް އޮއްވައި ލޮލުގައިއަޅައިފައި ހުރި އައިނު ނަގައި އެއްލައިލާފިއެވެ. އޭގެފަހުން އިގިލީގެ ހަންގަނޑުމަށާލައިފައި އަގޮޓި ދަމައިގެންފައި ޖީބުގައިހުރި އެއްޗެތި ބޯލްޕޮއިންޓާއިއެކު ނަގައިފިއެވެ. ދުލަށްއައިހާ ހުތުރުއެއްޗެތި ގޮވަމުން އަތް ބަދެލިލެއް ބާރުކަމުން އެސާހިތަކު އިގިލިތައް ނޫފައިގެންފިއެވެ.\nދޯނީގެ ނެވިމީހާ ފުރަންއައިސް، އަޅުގަނޑުފެނި ވަރަށްދެރަވެލާފައި އަޅުގަނޑުގެންދާ ފޮއްޓެއްހުރިތޯ އަހާލައިފިއެވެ. ދެން ކޮންމެގޮތެއްވިޔަސް ފޮށި ގެންދަން ޚިޔާލުކޮށްލައިފައި ފޮށި ހުންނާނެ ގެ ބުނެފީމެވެ. އިރުކޮޅަކުންފެނުނީ ފޮށި ގެންނަނިކޮށް ފެނިގެން ފާލަންކައިރީ ފޮށިބެހެއްޓުމަށް އަމުރުކޮށް އެތާ ފޮށި ބެހެއްޓިތަނެވެ. ފޮށީގައި އަންނައުނުގެ އިތުރަށް ހުންނާނީ ދިވެހި ދޮޅުހާހެއްހާ ރުފިޔާ އާ ސިލޯނުގެ ދުއިސައްތައެއްހާ ރުފިޔާ ގައިމު ހުންނާނެއެވެ. ހުންނާނެ ހުރިހާއެއްޗެއް ހަދާނެއްވެސްނެތެވެ. ފޮށިހުޅުވާ ބެލުމަށްފަހު އެންގީ ފޮށި ނުގެންދެވޭނެކަމުގައެވެ.\nދޯނި ފުރައިގެން ކަނޑަށް ނުކުތުމާއިއެކު، ނެވިމީހާ ދޯނީގައި ތިބި އެންމެންލައްވާ ވަރުގަދަ ހުވަޔެއް ކުރުވައިފިއެވެ. އޭނާ ބުންޏެވެ. "މިތިބީ އަހަރެމެން އަތޮޅުގެ މާތްމީހުންނެވެ. މިމީހުން މިގޮތަށް ބައިތިއްބައިގެން އައްޑުއަތޮޅާ ހަމަޔަށް ދާއިރު މަރުވެދާނެއެވެ. މި މީހުން ކަލޭމެން ހުވައިކޮށްފިއްޔާ އަހަންނަށް ފެންނަނީ މޮހައިލާށެވެ. ކިތަންމެ ސިހުންވެފައިތިބި ނަމަވެސް އެމީހުން އެގޮތާ އެއްބަސްވެއްޖެއެވެ. އެއިރު އަޅުގަނޑުމެންވެސް އަތްދުޅަވެ ތަދުވާވަރުން ދަނީ ކެތްވަމުން ނުވަމުންނެވެ. ދެން އެމީހުން އަހަރެމެން މޮހާލުމަށްފަހު، އެމީހުން ދަތުރަށްގެނައި މަލާފަތްމޮހާލައި ދެމީހުން ރަގަޅަށްކާން ބުނެފިއެވެ. ވަޅޯމަސް ހުރުމާއިއެކު ވަރަށްރަގަޅަށް ކެވިއްޖެއެވެ. ކައި ނިމުމުން ސިގިރެޓްދަޅަކާ އަލިފާން ފޮއްޓެއްވެސް ދީފިއެވެ. އެ ދޯނީގެ އެއްމެންވެސް އަޅުގަނޑުމެންނަށް ވަރަށްހެވެވެ. ދެން އިރުކޮޅަކަށްފަހު ކަނޑުން ވަންނަންވުމުން އަލުން ބަނީއެވެ.\nއަޅުގަނޑުމެންނާއި އެކު ދަތުރުކުރި5ދޯނީގެތެރެއިން3ދޯނި ދިޔައީ ކޯއްޓެއާއިދިމާލަށެވެ. އަޅުގަނޑުމެން ދިޔަ މިސްރާބުގެގޮތުން ދެވުނީ އެމީހުނަށްވުރެ ތަންކޮޅެއް ފަހުންނެވެ. އެއިރު ރަށުގެ އެއްމެންހެން އެއްވެ ފާލަންކައިރިވަނީ ފުރާލައިފައެވެ. ފުރަތަމަ މީހާވެސްގޮވާލީ ފިޔޯރީ ޢަބުދުﷲދީދީ ގެނައިތޯއެވެ. ގެނައީ ބަނދެގެންތޯއެވެ. ބައިލަން އައި ވާހަކަ ބުނުމާއިއެކު އެއްގަމުން މީހަކު ފިޔޯރީ ޢަބުދުﷲ ދީދީއަށް އަނިޔާއެއްދީގެން ނުވާނެޔޭ ގޮވާލިއަޑު އިވިއްޖެއެވެ. ނަސީބަކުން އެވަގުތަކު އަޅުގަނޑަކަށް އެއްވެސް އަނިޔާއެއްނުދެއެވެ. ކުޑައިރުކޮޅަކަށްފަހު، ރައީސްއޮފީހަށް ގެންގޮސް އަޅުގަނޑާ ސުވާލުކުރަން ފެށިއްޖެއެވެ.\nފުރަތަމަ ކުރެވުނުސުވާލަކީ އަޅުގަނޑުގެނެވުނީ ކީއްވެކަންއެގޭހެއްޔެވެ؟ ގެނެވުނުގޮތެއް ނޭގެޔޭ ދަންނަވާފައި ކަންހިގިގޮތް ދަންނަވާފީމެވެ. ވާހަކަދެއްކެވީ މިހާރު މި ފަސް އަތޮޅުގެ އަތޮޅުވެރިޔާ އަލްފާޟިލް މޫސާ ޢަލިދީދީއެވެ. ދެން ކުޑަކޮށް މަޑުކޮށްލައްވާފައި ވަރަށްދީލަތިގޮތެއްގައި އެރަށުގައި ބަންދެއްނެތި ހުރުމަށް ދޫކޮށްލައްވައިފިއެވެ. ދުވަސްކޮޅަކަށްފަހު، އަނެއްކާވެސް ރައީސްއޮފީހަށް ގެންދަވާފިއެވެ. މިފަހަރު ސުވާލުކުރެއްވީ ސީދާ ރައީސްއެވެ. އެއިރު ހަވަރުތިނަދޫން ގެނެސްގެން ގެންގުޅޭ މަހަކީ، ގައްދޫން ގެނައި މަހޭ ބުނިންތޯއެވެ. އަޅުގަނޑު އާދޭހޭ ދެންނެވީމާ ދެން ސުވާލުކުރެއްވީ ކަލެޔަށް އެކަން އެގުނީ ކިހިނަކުންތޯއެވެ. އަޅުގަނޑަށް އެގުނުގޮތް ދެންނެވީމާ ރައީސްގެ އިސްތަށިފުޅުގައި އަތްޕުޅުޖައްސާލައްވާފައި ވިދާޅުވިއެވެ. ކަލޭހީކުރަނީ ކަލޭބޮލުގައި އެކަނި ބުއްދި ހުންނަކަމަށްހެއްޔެވެ؟ އެދުވަހުގެ ނިޔާއަކަށްވީ 15 އެތިފަހަރުން ތަޢްޒީރުކޮށް ބިޑިއަޅާފައި ބަންދުކުރުމެވެ. ( އެދުވަހު ކޮންމެވެސް މައްސަލަޔެއްގައި އަހްމަދުދީދީގެ ފިރިހެންދަރިފުޅު މުސްޠަފާވެސް އެ އޮފީހަށް ގެންދެވިފައި ހުއްޓެވެ.) (ނުނިމޭ)


ހޯރަފުށީގެ ޢިޖްތިމާޢީ ސަރަޙައްދުތައް ކުނިކަހާ ސާފުކުރާނެ ފަރާތެއް ހޯދުމަށް ކޮށްފައިވާ މިއިދާރާގެ ނަންބަރު: (IUL)247-MS/247/2020/125 (29 ޑިސެމްބަރ 2020) އިޢުލާނުން ސާފުކުރުމަށް ކަނޑައެޅިފައިވާ ބައެއް ސަރަޙައްދުތަކަށް ބަދަލު ގެނެވިފައިވާތީ، އެ އިޢުލާން ބާޠިލްކުރެވިފައިވާ ވާހަކަ ދެންނެވީމެވެ.\nހޯރަފުށީގެ ޢިޖްތިމާޢީ ސަރަޙައްދުތައް ކުނިކަހާ ސާފުކޮށް ބެލެހެއްޓުން ކައުންސިލުން އަންގާގޮތެއްގެ މަތީން އައުޓްސޯސްކޮށްގެން ބަޔަކާއި ޙަވާލުކޮށްގެން ކުރިއަށް ގެންދިއުމަށް ރަށު ކައުންސިލްގެ 133/2020 ވަނަ ޢާއްމު ޖަލްސާއިން ވަނީ ނިންމަވާފައެވެ.\nވީމާ، މިކަމަށް ޝައުޤުވެރިވާ ފަރާތްތަކުން ތިރީގައި ދަންނަވާފައިވާ ގޮތުގެ މަތިން ހޯރަފުށީ ކައުންސިލްގެ އިދާރާއަށް ޙާޟިރުވެ މަޢުލޫމާތު ސާފުކުރުމަށްފަހު، އަންދާސީ ހިސާބު ހުށަހެޅުން އެދެމެވެ.\nމަޢުލޫމާތު ސާފުކުރެއްވުމަށް ބަދަލުގައި މީހަކު ފޮނުއްވާނަމަ، އެ ފަރާތެއްގެ މަޢުލޫމާތު ސިޓީއަކުން މިއިދާރާއަށް ހުށަހަޅަންވާނެއެވެ. މި ސިޓީގައި ބަދަލުގައި ވަޑައިގަންނަވާ ފަރާތުގެ ނަމާއި، އެޑްރެސް އަދި ދިވެހިރައްޔިތެއްކަން އަންގައިދޭ ކާޑު ނަންބަރު ލިޔުއްވަންވާނެއެވެ. ހޯރަފުށީގެ ޢިޖްތިމާޢީ ސަރަޙައްދުތައް ކުނިކަހާ ސާފުކުރުމަށް ފޯމް ހުށަހެޅުއްވޭނީ މަޢުލޫމާތު ސާފުކުރެއްވުމަށް ވަޑައިގަންނަވާ ފަރާތްތަކަށް އެކަނި ކަމުގައިވެސް ދަންނަވަމެވެ.\nޕަބްލިޝްކުރި ގަޑި: 2028


Foakaidhoo Coach kamun Nishthar isthiufaa dheefi\nފޯކައިދޫ ކޯޗު ކަމުން ނިޝްތާރު އިސްތިއުފާ ދީފި\nނިޝްތާރު، އޭނާ ވަނީ ފޯކައިދޫގެ ކޯޗް ކަމުން އިސްތިއުފާ ދީފައި -- ފޮޓޯ: އެފްއޭއެމް\nދިވެހި ޕްރިމިއާ ލީގްގައި، ށ. ފޯކައިދޫ ފުޓްބޯޅަ ކުލަބަށް އިރުޝާދު ދިން ކޯޗް އަލީ ނިޝްތާރު މުހައްމަދު އެ ޓީމުގެ ކޯޗް ކަމުން އިސްތިއުފާ ދީފި އެވެ.\nފޯކައިދޫ ކޯޗް ކަމުން ނިޝްތާރު އިސްތިއުފާ ދިނީ ދިވެހި ޕްރިމިއާ ލީގްގެ ގަދަ ހަޔަކަށް އެ ޓީމު ގެންގޮސް ދިނުމަށް ފަހު އެވެ. މިހާރު އެ ޓީމަށް ވަނީ ލީގް ނިމިފަ އެވެ. އެ ޓީމަށް ބާކީ އޮތީ އެންމެ މުބާރާތެކެވެ. އެއީ އަންނަ މަހު ފަސް ވަނަ ދުވަހު ފެށުމަށް ހަމަޖެހިފައިވާ އެފްއޭ ކަޕެވެ. އެ މުބާރާތުގެ ފޯކައިދޫ ކުޅޭ މެޗުގައި އެރޭ ނުކުންނާނީ، ދަ ގްރާންޑޭ ސްޕޯޓްސް ކުލަބާ ދެކޮޅަށެވެ.\nއެފްއޭ ކަޕްގައި އެ ޓީމަށް އިރުޝާދު ދޭނީ، ފޯކައިދޫގައި ނިޝްތާރުގެ އެސިސްޓެންޓެއްގެ ގޮތުގައި މަސައްކަތް ކުރި އިސްމާއީލް އާސިފް އެވެ. ފޯކައިދޫ ކޯޗަކަށް ނިޝްތާރު ހުރިއިރު، އޭނާ ވަނީ އެފްއޭއެމުން ފުރަތަމަ ޑިވިޝަންގެ ކުލަބުތަކާއި، ރަށްރަށުގެ ޓީމުތަކާ ދެމެދު އޮންނަ ތަފާތު ކުރުންތަކަށް ވަރަށް ބޮޑަށް ފާޑު ކިޔާފަ އެވެ.\nއެހެން ޓީމުތަކަށް ލިބޭ ފުރުސަތު ފޯކައިދޫއަށްވެސް ހަމަހަމައަށް ލިބޭނަމަ ފޯކައިދޫގެ ހާލަތު އެއަށް ވުރެ ރަނގަޅުވާނެ ކަމަށް އޭނާ ބުނެފައި ވެއެވެ. ލީގްގެ ތިން ވަނަ ބުރުގައި އޭނާ ބުނެފައި ވަނީ ހަތް މަހު މުސާރަ ނުލިބި ފޯކައިދޫގެ ޓީމުން ހާސިލު ކޮށްފައި ވަނީ އިމްޕޮސިބަލް ކަމެއް ކަމަށެވެ.\n"މުޅި ސީޒަނަށް ބަލައިފިއްޔާ މި ކުދިން އެޗީވް ކޮށްފައި މިއިނީ އިމްޕޮސިބަލް އެއްޗެއް،" ނިޝާތާރު އޭރު ބުނެފައި ވެ އެވެ. "ހަތެއް، އަށެއްކަ މަހު މުސާރަޔަކާ ނުލައި ކުޅެގެން ޓޮޕް ސިކްސްއަށް އެރީމަ ދެން ކުޅުންތެރިންނާ ދިމާލަށް ބުނެވޭނެ އެއްޗެއް ނެތް."\nލީގްގެ ވަރަށް ކުރީކޮޅުން ފެށިގެން ފޯކައިދޫ ޓީމަށް ވަނީ ފައިސާގެ މައްސަލަ ކުރިމަތި ވެފަ އެވެ. އެފްއޭއެމުން ދޭން ޖެހޭ ފައިސާ އެހެން ކުލަބުތަކަށް ދީފައިވާ އުސޫލުން ފޯކައިދޫއަށް ލިބިފައި ނުވާކަން އެ ޓީމުން ފާހަގަ ކުރެ އެވެ.


Dhekunu Korea Ge Drama ''Vincenzo'' Ge2Vana Season Eh Nereny Tha? - Vaguthu\nއުއްމީދީ ނަމްބަރަކަށް 100، ދޮޅު އަހަރަށްފަހު އާފެށުމެއް! -4މިނެޓް ކުރިން\nދެކުނު ކޮރެޔާގެ ޑުރާމާ "ވިންސެންޒޯ" ގެ ދެވަނަ ސީޒަނެއް ނެރެނީތަ؟\nފާއިތުވި ތިން މަހުގެ ތެރޭގައި އެންމެ ގަދައަށް ދެކެވެމުން އައި ވާހަކައަކީ ނެޓްފްލިކްސްއިން ދައްކަމުންދިޔަ ދެކުނު ކޮރެޔާގެ ޑުރާމާ ވިންސެންޒޯގެ ވާހަކައެވެ.\n20 އެޕިސޯޑުގެ މި ޑުރާމާ މިދިޔަ ހަފުތާގައި ނިމިގެން ދިޔުންވީ ޑުރާމާ ބެލުންތެރިންގެ އިތުރުން މި ޑުރާމާގެ އެކްޓަރުންނަށް ވެސް ފުން އަސަރުތަކެއް ކުރުވި ކަމަކަށެވެ.\nސޯންގް ޖޫންކީއާއި ޖިއޯން ޔިއޮ ބީންއާއި އޯކޭ ތައެސިޔޯން ލީޑް ރޯލުން ފެނިގެން ދިޔަ މި ޑުރާމާ ގިނަ ބަޔަކަށް ވަރަށް ކަމުދިޔައެވެ. ދެކުނު ކޮރެޔާގެ ޑުރާމާ ޗާޓުތަކުގެ އެއްވަނައިގައި ވެސް ރަސްކަން ކުރަމުން ދަނީ މި ޑުރާމާއެވެ.\nޑުރާމާ ނިމުމުގެ އެންމެ ފަހު އެޕިސޯޑުގެ ޝޫޓިންގެ ތެރެއިން ނަގާފައިވާ ވީޑިއޯތަކުން ފެނިގެން ދިޔައީ ޑުރާމާގެ މެއިން ލީޑް ކަމުގައިވާ ސޯންގް ޖޫންކީ ނުވަތަ ވިންސެންޒޯ ކެސަނޯ ރޯ މަންޒަރެވެ.\nމިކަމާއި ގުޅިގެން ފޯނުން ނޫހަކަށް އިންޓަވިއުދެމުން ސޯންގް ބުނެފައިވަނީ ޑުރާމާ ނިމޭތީ ރުއީ އޭނާަ އެެކަނި ނޫންކަމަށާއި ޑުރާމާގެ ހުރިހާ އެކްޓަރުން ވެސް ރުއި ކަމަށެވެ. ނަމަވެސް ފާހަގަކުރެވުނީ އޭނާ އެކަނި ކަމަށެވެ.\nމި ޑުރާމާގެ ދެވަނަ ސީޒަނެއް ނެރެފާނެތޯ ކުރެވުނު ސުވާލަށް ޖަވާބުދެމުން ސޯންގް ބުނެފައިވަނީ އެތެރެއިން އެކަހަލަ އެއްވެސް ވާހަކައެއް އަޑުއަހާފައި ނުވާ ކަމަށެވެ. އަދި އެކަން އެހާ ފަސޭހަ ނުވާނެ ކަމަށެވެ. އެއީ މި ސީރީޒްއިން ފެނިގެން ދިޔަ އެކްޓަރުންގެ ޝެޑިއުލްގެ ގޮތުން އެންމެން ދިމާނުވާނެތީއެވެ.\nސޯންގްއާއި ޑުރާމާގެ އެހެން ބައިވެރިން ސީރީޒްގެ ދެވަނަ ބައެެއް ބޭނުންވި ނަމަވެސް އެކަން އަދި ވާން ނެތް ކަމަށާއި އެވާހަކަ ދެކެވިފައި ނެތްކަމަށް ވެސް ސޯންގް ބުނެފައިވެއެވެ.\nލީ މިން ހޯއަކީ ދަރިއެއްކަމަށް ދެކޭ ދެކުނު އެފުރިކާގެ މުސްކުޅިއެއްގެ ސިޓީއެއް\nމެއި 11, 2021 04:40\nމީ ޢައި ރު މުސްލިމުންގެ ހަ ރަކާތްތަކާއި ހާސަ ރުތައް ބަލަންވީ ވަގުތެއް ނޫން. ޤަބޫލުކު ރެވޭތަ؟\nއާނ އޭ ރުން އެމީހުންގެ އެއްޗެހި ނުޖަހާންވީ..\nމެއި 11, 2021 13:30\nހިންދީ ފިލްމް ވިއްޔަ އޯކޭ ދޯ ކޮރެއާ ފިލްމް ވީމަ ދޯ ކަމުނުދަނީ؟؟؟\nމެއި 12, 2021 05:30\nމަ މި ބުނީނުން ޢައިރު މުސްލި މުންނޭ ކޮއްކޯ. އެތަނަށް ޝަރަހަވާމނެ ކޮން މެ ތޯއޫތެއްވެސް. ގެރިޔަށް އަޅުކަންކުރާ މީހެކޭ ބުދަށް އަޅުކަންކުރާ މމީހެކޭ ދެން ﷲ ފިޔަވާ އެހެން އެއްޗެއްސަށް އަޅުކަންކުރާ ކޮން މެ ތޯއޫތެއް ޝަރަހަވާނެ އެތަނަށް ކޮއްކޯ.\nމެއި 20, 2021 15:07\ndhn bollywood ge habareh liyaa irah ves thihn bunaanama ehnun.. korean habareh fenunyma hajam nuvany dhw.. bala film kulheny hama ekani korea myhunneh nun.. raajje myhun ves kulhey.. kyhve emeehunnaa dhimaalah ekahala ehchis nukiyany


REPORT:2Aharu2Raeesunge Ukulhuthah: Vaadhaehtha? Reyvumehtha? - Vaguthu\nދެ އަހަރު ދެ ރައީސުންގެ އުކުޅުތައް: ވާދައެއްތަ؟ ރޭވުމެއްތަ؟\nމީގެ ފަންސާހެއްހާ އަހަރު ކުރިން ޖުމްހޫރިއްޔަތަކަށް ދިވެހި ވެރިކަން ފުރޮޅާލުމާ އެކު ވެސް، ސިޔާސީ ބާރުވެރިކަން ހޯދުމުގެ ރޭހުގައި ތިބި ފަރާތްތަކުގެ އުކުޅުތައް، އެ ބަދަލުވި ހާލަތާއި އެއް ގޮތަށް ބަދަލުކޮށް، ވެރިކަމުގެ ކޮއިލުތެރޭގައި އެކި ޑީލުތަކާއި އެކި ގަނޑުބަޑުތައް ހިންގިކަމުގެ އަޑުތައް އޮތެވެ. އަނެއްކާ ވެސް ފެހި ގާނޫނުއަސާސީގެ ޖުމްހޫރިއްޔަތެއް ފެށި، ސިޔާސީ ޕާޓީތަކުގެ ވާދަވެރިކަމެއްގެ ތެރެއިން މި ކުރިއަށްދާ ވާދަވެރިކަމުގައި، އަނެއްކާ އާ "ސިޔާސީ ގޭމެއް" ކުޅެމުން އެ ދަނީއެވެ.\nރާއްޖޭގެ ހަތް ވަނަ ރައީސްގެ ގޮތުގައި އިބްރާހިމް މުހައްމަދު ސޯލިހް ވެރިކަމާއި ހަވާލުވެވަޑައިގެންނެވިތާ ދެ އަހަރު ފުރުނީއެވެ. އެމަނިކުފާނު ހިންގަވަމުން ގެންދަވަނީ އެމްޑީޕީ އިސްވެ އޮތް ހަތަރު ސިޔާސީ ޕާޓީ ހިމެނޭ ކޯލިޝަންގެ ސަރުކާރެކެވެ. އެކަމަކު މައި ޕާޓީ، އެމްޑީޕީ ފިޔަވައި ކޯލިޝަންގެ އެހެން ސިޔާސީ ޕާޓީތައް ފެންނަނީ "ސިޔާސީ ގޭމް" ގައި ވަރަށް މަޑު ގިނީގައި އުޅޭ މަންޒަރެވެ. އެމްޑީޕީގެ ރައީސް މުހައްމަދު ނަޝީދުގެ އިސް ރޯލުން، އެމްޑީޕީގެ ސިޔާސީ ހަރަކާތްތައް އޮންނަނީ މެކުހަށް ޖަހާލައިފައެވެ.\nރާއްޖޭގެ ސިޔާސީ މަސްރަހު މި އޮތީ އެމްޑީޕީގެ ފުރަތަމަ ސަރުކާރުގެ ރައީސް ކަން ކުރެއްވި މުހައްމަދު ނަޝީދާއި ދެވަނަ ސަރުކާރުގެ ރައީސް ކަމުގައި މިހާރު އެ ހުންނެވި އިބްރާހިމް މުހައްމަދު ސޯލިހްގެ "ޕޮލިޓިކަލް ޓެކްޓިކްސް" އިން އަތުރާލާފައިވާ ގޮތެއްގެ މަތީގައި ކަމަށް ސިޔާސީ މަސްރަހު ދިރާސާކުރާ ފަރާތްތަކުން ދެކެއެވެ. ދެ ލީޑަރުންގެ ތަފާތު އެކި ސިޔާސީ އުކުޅު ބޭނުންކޮށްގެން ފުރަތަމަ ފަހަރަށް އެމްޑީޕީއަށް މަޖިލިސް އިންތިހާބެއް ކާމިޔާބުކޮށް ސުޕަ މެޖޯރިޓީ ހޯދީއެވެ.\nދައުލަތުގެ ނިޒާމު އެކުލެވިފައިވާ ތިން ބާރު ކަމުގައިވާ، ވެރިކަމުގެ ބާރާއި ގާނޫނު ހެދުމުގެ ބާރު ލިބި، ނިޒާމުގައި އޮންނަ ގޮތެއްގެ މަތިން ޝަރުއީ ބާރު ވެސް އެމްޑީޕީގެ ކޮންޓްރޯލްގެ ދަށަށް އައީއެވެ. ދެން ފެނުނީ ތަފާތު މަންޒަރެކެވެ. ރައީސް ސޯލިހްއާއި ރައީސް ނަޝީދުގެ ބޮޑެތި ހިޔާލު ތަފާތުވުންތަކެވެ.\nއެއް ބަޔަކު މިކަން ސިފަކުރަނީ ސިޔާސީ އަރައިރުމެއްގެ ގޮތުގައެވެ. ބާރު ހޯދުމުގެ ވާދައެކެވެ. "ޕަވަ ސްޓްރަގަލް" އެކެވެ. އަނެއް ބަޔަކަށް އެއީ ހަމަ ހިޔާލު ތަފާތުވުމެކެވެ. އިދިކޮޅު ފަރާތްތަކުން ސިފަ ކުރާ ގޮތުގައި ކުޅޭ ބޮޑު ޑްރާމާއެކެވެ. ހަގީގަތަކީ ކޮބައި ހެއްޔެވެ؟\nދެ ރައީސުންގެ ބޮޑެތި ހިޔާލު ތަފާތުވުންތައް\nއެންމެ ފުރަތަމަ ވެސް ހިޔާލު ތަފާތުވުމެއް ރައީސް ސޯލިހްއާއި ރައީސް ނަޝީދުއާއި ދެމެދު ފެނިގެން ދިޔައީ، ސުޕަ މެޖޯރިޓީގެ ޕާލިމެންޓްރީ ގްރޫޕް ތެރެއިން ނިންމަން އޮތް ފުރަތަމަ ނިންމުމާއި އެކީއެވެ. މަޖިލީހުގެ ރައީސްއަކަށް ސޯލިހް އިހްތިޔާރު ކުރެއްވި މެންބަރާއި ނަޝީދު އިހްތިޔާރު ކުރެއްވި މެންބަރު ތަފާތުވީއެވެ. ރައީސް އިހްތިޔާރު ކުރެއްވީ ވިލުފުށީ ދާއިރާގެ މެމްބަރު ހަސަން އަފީފެވެ. ނަޝީދު ބޭނުންފުޅުވީ ހިތަދޫ އުތުރު ދާއިރާގެ މެމްބަރު މުހައްމަދު އަސްލަމެވެ.\nމިއީ "އާދައިގެ" ހިޔާލުތަފާތުވުމެއް ނޫނެވެ. އެކަން އެމްޑީޕީގެ އެކްޓިސްވިސްޓުންގެ ހިޔާލުތައް ބޭރުކޮށްލާ ހޮޅުއަށި ކަމުގައިވާ "ޓްވީޓާ" އިން ސާފުކޮށް ފެނުނެވެ. ރައީސް ނަޝީދަށް ތާއީދު ކުރާ އެކްޓިވިސްޓުންނާއި އެހެން ބައެއް އެމްޑީޕީގެ ސަޕޯޓަރުން ކެކި އަރައިގަތެވެ. ބެލެވުނު ގޮތުގައި ރައީސް ސޯލިހްއަށް ޕާލިމެންޓްރީ ގްރޫޕްގެ މެޖޯރިޓީ ލިބުނީއެވެ.\nREPORT: Anehkaa Ves Bodu Party Eh Roolhumakaa Dhimaa Ah? https://t.co/8DOQy6RJ7b\n— Vaguthu Online (@VaguthuOnline) August 22, 2020\nއެންމެން ވެސް ދެން ތިބީ މެޖޯރިޓީ އޮތް ފަޅި ޔަގީން ކުރާށެވެ. އެކަމަކު ދެ މެންބަރުން ވެސް ނަން ދޫކޮށްލީއެވެ. އަދި އެމްޑީޕީގެ ޒަމާންވީ ލީޑަރު، ނަޝީދުގެ ނަން ހުށަހެޅީއެވެ. ވާދަކުރާ ދެ ކެންޑިޑޭޓުން ވެސް އެ ގޮތް ބޭނުންވާ ކަމަށް ހާމަކުރީއެވެ. ރޭވުމެއްގެ ތެރެއިން ވިޔަސް ނަޝީދު ބޭނުންފުޅުވާ ގޮތަށް މި ކަން އެނބުރި، ނިންމާލިއެވެ.\nމަޖިލީހުގެ ރިޔާސަތުގައި އިންނަވައިގެން ނަޝީދު ގެންދަވަނީ އެމަނިކުފާނުގެ ހިޔާލުފުޅު ފާޅުކުރައްވަމުންނެވެ. މި ގޮތަށް ފާޅުކުރެވޭ ހިޔާލުތަކުގައި އެންމެ ބޮޑު ކަމަކަށް ފާހަގަކުރެވުނު ކަމަކީ ރިޔާސީ ކޮމިޝަންތަކެވެ. މި ރިޔާސީ ކޮމިޝަންތަކަކީ މަރުތައް ތަހުގީގް ކުރުމަށާއި ހިޔާނާތްތައް ތަހުގީގު ކުރުމަށް ރައީސް ސޯލިހް އެކުލަވާލި ކޮމިޝަންތަކެވެ. ގާނޫނު އަސާސީގައި އެމަނިކުފާނަށް ލިބިދީފައިވާ ބާރެއްގެ ދަށުންނެވެ.\nއެނގިފައިވާ ގޮތުގައި ރައީސް ނަޝީދު ބޭނުންފުޅުވަނީ ރިޔާސީ ކޮމިޝަންތަކަށް މިހާރު ވެސް ތަހުގީގު ކުރެވިފައި ހުރި މިންވަރަކުން ދައުވާ ކުރެވެން ހުރި ފަރާތްތަކަށް ދައުވާ ކުރާށެވެ. އަދި އެ ކަންކަން ހާމަކުރާށެވެ. ނަމަވެސް ރައީސް ސޯލިހް ބޭނުންފުޅުވަނީ ރިޔާސީ ކޮމިޝަންތަކުގެ މުޅި ތަހުގީގު ނިމުމުން ދައުވާ ކުރުމުގެ މަރުހަލާ ކުރިއަށް ގެންދާށެވެ.\nއެންމެ ފަހުން ރައީސް ނަޝީދު ވަނީ ރިޔާސީ ކޮމިޝަންތައް ހިންގުމަކީ ބޭކާރު ހަރަދެއްގެ ގޮތުގައި ވެސް ސިފަ ކުރައްވައިފައެވެ. ރިޔާސީ ކޮމިޝަންތަކުގެ ގާނޫނެއް ވުޖޫދުކޮށް، ދެ ކޮމިޝަނަށް ގާނޫނުން ހަވާލުކުރި މަސްއޫލިއްޔަތުތައް އަދާ ކުރެވޭ ކަމަށް ގަބޫލުފުޅު ނުކުރައްވާ ކަމަށް ވިދާޅުވިއެވެ. އިގްތިސާދު ދަށްވެފައިވާ ދަނޑިވަޅެއްގައި މަސްއޫލިއްޔަތު އަދާ ނުކުރެވޭ ކޮމިޝަންތައް ނުބާއްވައި އުވާލަން ވެސް ގޮވާލެއްވިއެވެ.\nސަލާމަތީ ހިދުމަތްތައް އިސްލާހު ކުރުމުގެ މަސައްކަތުގައި ވެސް ރައީސް ނަޝީދާއި ރައީސް ސޯލިހްގެ ހިޔާލު ތަފާތުވުންތަކެއް ފެނިފައިވެއެވެ. ސަލާމަތީ ހިދުމަތްތަކަށް ތުހުމަތު ކުރައްވައި ރައީސް ނަޝީދު ދައްކަވާ ބައެއް ވާހަކަތައް ރައީސް ސޯލިހް ދޮގު ކުރައްވައެވެ. ކޮމިޝަންތަކަށް ފުލުހުންގެ އެއްބާރުލުން ނުލިބޭ ކަމަށް ނަޝީދު ވިދާޅުވުމުން އެ ކަން ދޮގުކުރައްވައި، ފުލުހުންގެ އެއްބާރުލުން ލިބޭ ކަމަށާއި އެއީ "އަޅުގަނޑުގެ" ކޮމިޝަންތަކެއް ކަމަށް ސޯލިހް ވިދާޅުވިއެވެ.\nޕޮއިންޓް ހޯދުމުގައި ދެ ލީޑަރުންގެ އަމިއްލަ އުކުޅުތަކުގައި\nރައީސް ސޯލިހްއާއި ރައީސް ނަޝީދުގެ ވާދަވެރިކަމެއް އޮތް ކަމަށް އެމްޑީޕީގެ ޕާލިމެންޓްރީ ގްރޫޕްގެ ބައެއް މެންބަރުން އެބަ ވިދާޅުވެއެވެ. އެކަމަކު ބައެއް މެންބަރުން އެ ވާދަވެރިކަން ސިފަ ކުރައްވާ ގޮތުގައި މިއީ ވަރަށް ތަފާތު އުކުޅުތަކެއް ހިމެނޭ ވާދަވެރިކަމެކޭ ބުނެވިދާނެއެވެ. ދެ ބޭފުޅުން އުޅުއްވަނީ ކޮންމެ ކަމެއްގައިވެސް އަމިއްލަ ނަންފުޅަށް "ކްރެޑިޓް" ހޯދުމަށެވެ.\nއެޓާނީ ޖެނެރަލްގެ އޮފީހުން ސަރުކާރުގެ އިސްލާހީ އެޖެންޑާގައި ހިމެނޭ ގާނޫނީ އޮނިގަނޑުތައް އެކުލަވާލަމުން ދަނިކޮށް ރައްޔިތުންގެ މަޖިލީހުގެ ދާއިމީ ކޮމިޓީތަކުގައި ވެސް އެ މަސައްކަތް ފެށިއެވެ. ބެލެވޭ ގޮތުގައި ނަޝީދު އުޅުއްވީ ސަރުކާރަށް ގާނޫނީ އޮނިގަނޑު އެކުލަވާލުން ލަސްކަމަށް ދައްކައި، މަޖިލީހުން އެމަނިކުފާނުގެ ލީޑާޝިޕްގައި އެ ކަން ކުރި ކަން ދެއްކުމަށެވެ. މަޖިލީހުގެ ޖަލްސާއެއްގައި ސަރުކާރުގެ ބިލްތައް ހުންނަނީ މާ ކުރީގެ އޮނިގަނޑުތަކަށް ކަމަށް ވިދާޅުވެ ފާޑުވެސް ވިދާޅުވިއެވެ. މިއީ ރައީސްއަށް ލިބޭ ޕޮއިންޓްތައް ނަޝީދާ ދިމާއަށް އަނބުރާލަން ކޮށްފައި ހުރި ކަންކަން ކަމަށް ބެލެވެއެވެ.\nREPORT: MDP Ge Ethere Hingaa Goiy Saafu Nukoh Dhevenee Keeve? https://t.co/l4tLaxSHRS\nމިފަދަ އެހެން ކަމެކެވެ. ކޮވިޑް-19 ގެ ފަރުވާއަށް ބޭނުންވާ ވެންޓިލޭޓަރުތައް ހޯދުމުގައި ހިންގި ހިޔާނާތުގެ މައްސަލައިގައި އޭރު މިނިސްޓަރު ކަމުގައި ހުންނެވި އަބްދުﷲ އަމީންގެ އިތުބާރު ނެތް ކަމުގެ މައްސަލަ ވައްދަން ރައީސް ނަޝީދު އިސްވެ ފެއްޓެވިއެވެ. ބައެއް މެންބަރުން ވިދާޅުވެފައިވާ ގޮތުގައި ނަޝީދު އެ މަސައްކަތްޕުޅު ފެށްޓެވީ ވެސް ވަރަށް އަވަހަށް އަމީންއަށް ފިޔަވަޅު އެޅޭނެ ކަމުގެ ޔަގީންކަން ރައީސް ސޯލިހް މެންބަރުންނަށް ދެއްވާފައިވަނިކޮށެވެ. ރައީސް ސޯލިހްއަށް މި ކަމުގެ "ކްރެޑިޓް" ލިބުމުގެ ކުރިއަށް ނަޝީދު "ކްރެޑިޓް" ދަމައިގަންނަން އުޅުނީ ކަމަށް ބެލެވެއެވެ.\nއިކޮނޮމިކް މިނިސްޓަރު ފައްޔާޒް މަގާމުން ވަކި ކުރަން ނަޝީދު ފެއްޓެވި މައްސަލައިގައި ދިމާވީ ތަފާތު ގޮތެކެވެ. ފައްޔާޒް މަގާމުން އެކަހެރިވެވަޑައިގަތުމަށް އަންގަވައި، ނަޝީދުގެ ސިޓީއެއް ވެސް އާންމުވިއެވެ. ނަމަވެސް ނަޝީދުގެ ވިސްނުންފުޅާއި ރައީސް ސޯލިހްގެ ވިސްނުންފުޅު ތަފާތެވެ. ރައީސް ސޯލިހް ވިދާޅުވެފަައި ވަނީ މިނިސްޓަރު ފައްޔާޒަށް ފުރިހަމަ އިތުބާރު އެބައޮތް ކަމަށާއި، އޭނާ މަގާމުން ވަކި ކުރަން ޖެހޭ ސަބަބެއް ނެތް ކަމަށެވެ. އޭގެ ފަހުން، ނަޝީދުގެ ރާގު މުޅިން ބަދަލުވިއެވެ. އެ މައްސަލަ ރައްޔިތުންގެ މަޖިލީހަށް ހުށަހަޅުއްވަން ނޫޅުއްވާ ކަމަށް ވިދާޅުވިއެވެ. ގައުމީ މަޖިލީހުގެ ތެރޭގައި ބަހުސް ކުރިއަށް ގެންދަވާނެ ކަން އިއުލާން ކުރެއްވިއެވެ. ނަމަވެސް ފަހުން އެފަދަ ކަމެއް އެ މަޖިލީހުގައި ނުހިނގައެވެ.\nހަ ކުޅި ކުރިއަށް ކުޅުމުގެ ވިސްނުން؛ ގުޅިގެން އެކި ރޭވުން\nމިއީ ޒަމާންވީ ދެ އެކުވެރިންނެވެ. އެމްޑީޕީގެ ދެ މަސްއޫލުވެރިންނެވެ. ސިޔާސީ މަސައްކަތުގެ ދެ ބައިވެރިންނެވެ. ރައީސް ސޯލިހްއާއި ރައީސް ނަޝީދުގެ މިޒާޖުގައި ތަފާތު ހުރެއެވެ. ހިޔާލު ތަފާތުވުން ގާތެވެ. އެކަމަކު އެމްޑީޕީގެ ގިނަ މެންބަރުން ގަބޫލުކުރާ ގޮތުގައި މީގައި ނޭނގޭ އުކުޅުތައް ހުންނާނެއެވެ. ނަޝީދު ވިދާޅުވާ ގޮތުގައި "ހަ ކުޅި ކުރިއަށް ކުޅުމުގެ" އުކުޅުތަކެވެ.\nމާފަންނު އުތުރު ދާއިރާގެ މެންބަރު އިމްތިޔާޒް ފަހުމީ (އިންތި) ވިދާޅުވި ގޮތުގައި އެމްޑީޕީގައި ދެ ފެކްޝަންއެއް ނެތެވެ. ރައީސް ސޯލިހްއާއި ރައީސް ނަޝީދު އެމްޑީޕީއަށް ދެރަ ގޮތެއް ވާކަށް ނޭދޭނެ ކަމަށް ވިދާޅުވިއެވެ. ހިޔާލުތަފާތުވުން އޮތަސް މަޝްވަރާ ކުރައްވައިގެން ހައްލު ހޯދާނެ ކަމަށާއި، އެމްޑީޕީގެ މެންބަރުން ގަބޫލު ކުރައްވާ އެއް އުސޫލަކީ ދާން ބޭނުންވާ އެއް އަމާޒަކަށް ދިއުން ކަމަށް އިންތި ވިދާޅުވިއެވެ.\nމާފަންނު މެދު ދާއިރާގެ މެންބަރު އިބްރާހިމް ރަޝީދު (ބޮންޑެ) ވެސް ވިދާޅުވި ގޮތުގައި ސަރުކާރުގެ ބައެއް ކަންކަމާއި މެދު ހިތްހަމަނުޖެހޭ އެމްޑީޕީގެ މެންބަރުންގެވެސް، އެއްވެސް އިރަކު ރައީސް ސޯލިހްއާ މެދު ނުތަނަވަސް ކަމެއް ނެތެވެ. އެ މެންބަރުން ވެސް ބޭނުން ވަނީ ސަރުކާރުގައި ގޯހެއް ނެތި ރައީސް ސޯލިހްގެ ސަރުކާރު ކާމިޔާބު ސަރުކާރަކަށް ވުން ކަމަށް އޭނާ ވިދާޅުވިއެވެ.\nބޮންޑެ ވިދާޅުވީ އެމްޑީޕީގެ ގައުމީ މަޖިލީހަކީ އަބަދުވެސް ބަހުސް ކުރުމާއި ޒުވާބު ކުރުމުގެ ސަގާފަތެއް އޮންނަ ތަނެއް ކަމަށެވެ. އެމްޑީޕީގެ ގައުމީ މަޖިލިސް ވަނީ އެފަދަ ކަންކަމަށް ހޭނިފައި ކަމަށް ވިދާޅުވިއެވެ. އެމްޑީޕީ ސަރުކާރެއް އޮންނައިރު ވެސް، އެމްޑީޕީގެ ވަޒީރަކާއި މެދުގައި ވިޔަސް ހިތްހަމަނުޖެހި އެ ބަހުސްތައް އެ ތަނުގައި އޮންނަ ކަމަށާއި އެ ކަންކަމަކީ ރައީސް ސޯލިހްއާއި ރައީސް ނަޝީދާއި މެދު ހިތްހަމަނުޖެހި އޮންނަ ކަމެއް ނޫން ކަމަށް އޭނާ ވިދާޅުވިއެވެ. އަދި އެމްޑީޕީގެ ދެ ލީޑަރުންނަށް ވެސް އެމްޑީޕީގެ މެންބަރުން އިތުބާރު ކުރައްވާ ކަމަށް އޭނާ ވިދާޅުވިއެވެ.\nRaees Nasheed Idhikolhah: Siyaasee Harakaatheh Viyya 2-3 Kulhi Kuriah Visnavaafa Noonee Nunikunnavaahttps://t.co/zC9TYPCjnB\n— Vaguthu Online (@VaguthuOnline) June 1, 2020\nއެމްޑީޕީގެ ޕާލިމެންޓްރީ ގްރޫޕްގެ އެހެން މެންބަރަކު ވިދާޅުވި ގޮތުގައި ރައީސް ސޯލިހްއާއި ރައީސް ނަޝީދަކީ ސިޔާސީ ތަޖުރިބާ ހުންނެވި ދެ ބޭފުޅުންނެވެ. އެއް ޕާޓީއެއްގެ ދެ ލީޑަރުންގެ ކޯޅުމެއްގައި ދޫ ދެއްވަން ނުޖެހޭ ވަރަށް ދޫ ނުދެއްވާނަމަ ވާނެ ގެއްލުން އަންދާޒާ ކުރެވޭނެއެވެ. ދެ ބޭފުޅުންގެ މެދުގައި މަޝްވަރާތައް އަބަދުވެސް ހިންގަވައެވެ. އަދި ހަމައެކަނި އެ ދެ ބޭފުޅުންނަށް އެނގިވަޑައިގަންނަވާ މަޝްވަރާތައް ވެސް އޮވެއެވެ. އެހެންކަމުން އެތައް ކަމެއްގައި ދޫ ދެއްވައި، ރޭވުންތަކެއް ތެރޭ މަސައްކަތް ކުރައްވާނެއެވެ.\nމި ކަމުގައި ރައީސް ނަޝީދު ވަނީ ވަރަށް ސާފު ޖަވާބެއް ކުރިން ވެސް ދެއްވައިފައެވެ. އާންމުންގެ ސުވާލުތަކަށް ޖަވާބު ދެއްވުމަށް ބޭއްވި ޕްރޮގްރާމެއްގައި އަމާޒު ކުރެވުނު ސުވާލަކަށް ދެއްވި ޖަވާބެކެވެ. "އަޅުގަނޑާއި ރައީސުލްޖުމްހޫރިއްޔާއަށް ގައިމު ވެސް އެއްބަސްވާ ކަމެއް ހޯދޭނެ. އަޅުގަނޑުމެން ދެ މީހުން އެއްބަސްވާ ކަމެއް ކުރާނަން" ކަމަށް އެމަނިކުފާނު ވިދާޅުވިއެވެ.\nނޮވެމްބަރު 21, 2020 09:46\nކަޝްމީރަށް އަނިޔށވެރިވާ ދެ ކާފަރުން މިއީ\nނޮވެމްބަރު 21, 2020 12:13\nތި ބަޖެޓަކީ ހަމަ ބަބްލް އެއް. ކައުންސިލް އިންތިހާބު ނިމެންދެން އޮންނާނީ ޕްރޮޖެކްޓްތައް ހަވާލުކޮށް ސޮއިކުރުން. މޑޕްަށް ކާމިޔާބުވިއަސް އަދި ކާމިޔާބު ނުވިއަސް އިންތިހާބު ނިމުމާއެކު ތަރައްގީގެ ޕްރޮޖެކްޓްތައް ހުއްޓާލާނެ. ބަބްލް ފެޅި ތިކިޔާ މުޅި ގައުމުގެ އިގްތިސާދު ހުއްޓޭނެ. ވަޒީފާތައް މަދުކުރާނެ މުސާރަތައް ކުޑަކުރާނެ. ލާހިކެއްނޫން މިސަރުކާރު ހިންގާކަށް މިނޫން ގޮތަކަށް. އިންޑިޔާއިން ކިތަންމެ ވަރަކަށްވެސް ކްރެޑިޓަށް މުދާީފާނެ. އެކަމަކު އެއަށް ދައްކަންޖެހޭ ޑޮލަރެއް ރާއްޖެއަކަށް މިއަންނަ އަހަރު ނުވަންނާނެ. ހަމައެކަނި އޮތް އޮޕްޝަނަކީ މުވައްޒަފުންވަކިކޮށް މުއައްސަސާތައް އުވާލުން. ސިކުނޑީގަ ތެތްކަމެއް ހުރި ކޮންމެ މިހާކަށް މިވަރު އެނގޭނެ. މާހިނިއައިސް އެއަރޕޯޓާ ބިންހިއްކުމާ ނަރުދަމާވާނެ ކަމެއްނެތް. ހަމަ ހުސް ބިލާހޭ އެއީ. ކައުންސިލްަކުގެ އެދުމުގައި ހަދާފަ އޮތް ބަޖެޓަކީ ބޮޑު ދޮގެއް. މިގައުމު ހުއްޓުމަކަށް މިދަނީ. މިއީ އިގްތިސާދީ ނަޒަރުން ދެނެގަންނަން ލައްކަ ފަސޭހަ ކަމެއް. މިއަންނަ އަހަރަކީ ހިލޭ އެހީއަށް އެންމެ ރުފިޔާ ފޮއްޗެއްވެސް ވަންނާނެ އަހަރެއްނޫން. ފަހަރެއްގަ ޗައިނާ، ޖަޕާން ފަދަ ގައުމަކުން ވެކްސިން އާއި ސިއްހީ އާލަތްތަކެއް ދީފާނެ.\nނޮވެމްބަރު 21, 2020 10:07\nކެނެރީގެ ބުއްޅަބޭ އާއި ހިންނަވަރު ބުއްޅަހުއްތު އެއީ މަކަރުވެރި ލާދީނިއްޔަތު ނުވަތަ މިނިވަން ފިކުރުގެ ދެ ބޮޑުން. ހިތުގަ އޮތް ހަސަދަވެރިކަމާއި އަނިޔާވެރިކަން އިސްކުރަނީ. މި ދެ މުޖުރިމުންގެ ކިބައިން ފެނިގެން ދަނީ ހިންދުކަރަށް މިގައުމު އަޅުވެތި ކުރުމުގެ މަސައްކަތް ބާރު މިނުގައި ކުރާތަން.\nލޮބުވެތި ދިވެހީންނޭ ހޭލާށެވެ.\nނޮވެމްބަރު 21, 2020 10:43\nނޮވެމްބަރު 21, 2020 11:22\nއަހަރެމެންނަށް އެނގޭ ތިކަން. ރައީސް ނަޝީދަކީ ސިއްކަގެ ފަސްޓް ޗޮއިސް. ނަޝީދު ޖަލުހުކުމެއްގައި ހުރުމުން ފަޒްނާގެ ފިރިމީހާ ދެން އޮތް ޗޮއިސް އަކީ. މުޅި ގޭމް ކުޅެނީ ސިއްކަ. ސްޓްރެޓެޖިކް ޕްލޭން ހަދަނީ ސިއްކަގެ ގޭ ކާމޭޒުމަތީގަ. ޕްލެން ތަންފީޒް ކުރަނީ، ސިއްކަގެ ދަނބިދަރިން. އިބޫއާ މސ ހަމީދު. ނަޝީދަކީ ސިއްކަގެ ފޭވަރިޓް، ޓްރަސްޓް ކުރެވޭ އެންމެ ގާތް މީހާ. ނަޝީދުގެ ވިސްނުން ރަނގަޅު މަޖްލީހުގައި ތިބީ އިލްމމެއްނެތް ނަޝީދުގެ ޕަޕެޓުން. ކިޔަވައިގެން ތިބި މީހުންނަކީ ސޯލިހު ފަޅިކަމަށް ދައްކަނީ އެމެންބަރުންނަށްވެސް ވާނުވާ ނޭނގޭގޮތަށް. މިނިސްޓަރުން ތިބީ ކައިކައި ފުރިފަ، ބުނިގޮތެއް ހެދޭނީ. ދެބައިކުޅަ އެއްބައި ލިބޭނެ ކޮންމެ ކަޓަކުން.\nރައްޔިތުންނަށް އޮތީ ދޮގުހަދާ އިބޫއާއި ރައްޔިތުންނަށް ފުރައްސާރަކުރާ ނަޝީދއަށް ސަނާ ކިޔުން. އެކަމަކު މަކަރުވެރިކަން ނިމިގެންދާނެ! ކޮންގޮތަކަށްކަން ނޭނގެނީ! ކޮންމެވެސް އެއްބަޔަކު ހަލާކުވެގެން ނިމޭނީ. ރައްޔިތުން ނުވަތަ ރައްޔިތުންނަށް އޮޅުވާލުމާ ދޮގުހަދާ ސިއްކަ އާއިލާ. ދުނިޔޭގެ އެނެމް ބާރުގަދަބގައުމު އަތްދަށުވެގެން ނުވަތަ ދުނިޔޭގެ އެންމެ ނުލަފާ ޖައްލާދުގެ ވެރިކަން އޮތް ހިޔަޅުގެ އަތްދަށުވެގެން ކަމެއްނޭނގެ. ހުރިހާ ދެރައެއް ދިވެހިގައުމާ ދިވެހި ރައްޔިތުނަނަށް. އެކަމަކު އެއީ ދިވެހިންގެ ހަސަދަވެރިކަމާ ގާފިލްކަމާ ކަންނެތްކަމުގެ އަގުގެ ގޮތުގައި ވުން އެކަށީގެންވޭ.\nނޮވެމްބަރު 21, 2020 13:00\n"ރައީސް ޔާމީންގެ ފޭރުނު އެ ވެރިކަން"\nޑައިރެކްޓެޑް ބައި ރޮބަޓް ބ. ވެއިޑޭ\nނޮވެމްބަރު 21, 2020 13:52\nމިއަށްވުރެ ރަޙުމެއްނެތް ލަދެއްނެތް ކަމަކުން ކަމަކަށް ނުހިތާ ޙަޔާތްކުޑަ ރައީސެއް އަދި ނުދެކެން.\nނޮވެމްބަރު 21, 2020 17:24\nމިވެރިންނަށް އަހަރެމެންނަށް މަކަރު ހެދެނީ އަހަރެމެންގެ ބުއްދި ނެތުމުން. ކޮންމެ ފަހަރަކު ޑްރާމާ ކުޅޭނެ އާޚިރުގައި ނިމޭނީ ދެމީހުން ބައްދާ ބޮސްދީފަ. ދިވެހިންގެ ބޮލަށް ޗިޕްޖެހޭނެކަން 2018 ގެ އިންތިހާބުން އެނގިގެން ހިނގައްޖެ. ގައުމު ތަރައްގީއާ ތަމައްދުންގެ މަގުން މެކުހައްޖަހާފަ ހުއްޓާ 2011 ގައި ފެއިލްވެގެން ވެރިކަމުން ދުރުވެގަތް ބަޔަކަށް ވެރިކަން ދީފި. ކަނު ބުއްދިފިލާފަ ތިބި ބައެކޭ ދިވެހިންނަކީ ނުބުނެވޭނެތަ؟ ޔާމީނަކީ ވަގެކޭ ގޮވައިގަތީމަ ފަހަތުން އެންމެން "ޔާމީނަކީ ވަގެއް" ކިޔައިފަ ޖަހާ 1988 ގެ ބާޣީންނަށް ވެރިކަން ދީފި. ދިވެހިންގެ ލޭއޮހޮރުވާލި ބަޔަކު ދިވެހިންގެ މައްޗަށް ވެރިކަން ކުރަން ލިބުމުން ވާނެގޮތުގެ ޑެމޯއެއް 2008 ގެ މޑޕ ވެރިކަމުން ފެނުނު. އެކަމަކު ބުއްދިވެރިންނަށް ދޮތްތޯ ވިސްނޭނީ. ދިވެހިންނަކީ ބުއްދިފަސްވެފައިތިބި ޖާހިލު ވިޔާނުދާ ﷲ ގެ ރަހުމަތަށް ފުރަގަސްދޭ ގޯސްބައެއް. ހަލާކުގެ މަގު އިހްތިޔާރުކުރާ ޖުހާބައިގެ ބައެއް.\nނޮވެމްބަރު 24, 2020 22:15\nތީ ރޭވުމެއް. ތިހެން ނުބުނި ނަމަވެސް އެންމެންނަށް އެކަން އިނގޭ. ބޮޑު ރޭވުން ގަނޑެއްގެ ތެރެއިން އެމީހުން ކުރާކަމެއް ތީ.\nނޮވެމްބަރު 25, 2020 23:31\nތީ2ވަގުން


'The Creek View' Housing mashru'u ifthithaah kohfi - vNews.mv\nދަ ކްރީކް ވިއު ހައުސިން މަޝްރޫއު އިފްތިތާހު ކުރުމަށް ބޭއްވި ހަފްލާގެ ތެރެއިން- ފޮޓޯ:- ވީނިއުސް\nފާތިމަތު ނަހުދާ ފާއިޒް 03 August 2021, 19:50\nހުޅުމާލޭގެ ފުރަތަމަ ފިޔަވަހީގައި އިމާރާތް ކުރުމަށް ހަމަޖެހިފައިވާ ހައުސިން ޔުނިޓްގެ މަޝްރޫއު "ދަ ކްރީކް ވިއު" މިއަދު އިފްތިތާހް ކޮށްފިއެވެ.\nމިއީ ސާސް އީ ކޮންސްޓްރަކްޝަން އަދި ގްލަޓް އިންވެސްޓްމަންޓްގެ ޖޮއިންޓް ވެންޗަރ ކުންފުނިން ކުރިޔަށްގެންދާ މަޝްރޫއުއެކެވެ.\nމި މަޝްރޫޢު އަކީ ހައުސިންގ ޑިވެލޮޕްމަންޓް ކޯޕަރޭޝަން (އެޗްޑީސީ)ގެ ފަރާތުން އިއުލާންކުރި މަޝްރޫޢުއެކެވެ. މި ހައުސިން މަޝްރޫޢުއަށް ސާސް އީ ގްލަޓް ޖޭ.ވީ ޕްރައިވެޓް ލިމިޓެޑް އިން ބިޑް ހުށަލަޅާފައިވަނީ 2020 ވަނަ އަހަރުގެ އޮކްޓޯބަރު މަހުގެ އަށް ވަނަ ދުވަހުއެވެ.\nއެއަށްފަހު، ބިޑް ކާމިޔާބުކޮށް، މަޝްރޫއުގެ އެއްބަސްވުމުގައި ސޮއިކޮށްފައިވަނީ ނިމިގެންދިޔަ ޖުލައި މަހުގެ 18 ވަނަ ދުވަހުއެވެ.\nމި މަޝްރޫއު އިފްތިތާހް ކުރުމަށް މިއަދު ބޭއްވި ހަފްލާގައި ވާހަކަ ދައްކަވަމުން ސާސް އީ ކޮންސްޓްރަކްޝަން ލިމިޓެޑްގެ މެނޭޖިންގ ޑިރެކްޓަރ ސައުދުﷲ އަހުމަދު ވިދާޅުވީ، މި މަޝްރޫއުގެ ދަށުން އިމާރާތް ކުރެވޭ އެޕާޓްމެންޓުތަކަކީ ޖާގަ ބޮޑު، ހިތްފަސޭހަ، އަދި ވަރަށް ރަނގަޅަށް ވެންޓިލޭޓް ކުރެވިފައިވާ އެޕާޓްމެންޓް ތަކަކަށް ވެގެންދާނެ ކަމަށެވެ.\nއަދި، މި އެޕާޓްމަންޓް ކޮމްޕްލެކްސްގައި ޖުމްލަ 114 އެޕާޓްމަންޓް ހުންނާނެ ކަމަށާއި، އޭގެތެރޭގައި ދެ ކޮޓަރި އާއި، ތިން ކޮޓަރި އާއި، ތްރީ ޕްލަސް ވަން އަދި ހަތަރު ކޮޓަރީގެ އެޕާޓްމަންޓް ހިމެނިގެންދާނެ ކަމަށްވެސް ސައުދު ވިދާޅުވިއެވެ.\nމި އެޕާޓްމަންޓް ކޮމްޕްލެކްސް އިމާރާތްކުރަން ހަމަޖެހިފައިވަނީ 15،000 އަކަފޫޓުގެ ބިމެއްގައެވެ. މި އިމާރާތުގެ އާކިޓެކްޗަރ ޕްލޭނިންގ އެކުލަވާލެވިފައިވާ ގޮތުގެ "ތްރީ ޑީ ވިއު" އެއް މިއަދުގެ ހަފްލާގައި ވަނީ ދައްކާލާފައެވެ.\nއަދި، މި މަޝްރޫއުގެ އަމަލީ މަސައްކަތް ފެށޭތާ 36 މަސްދުވަހުގެ މުއްދަތުގެ ތެރޭގައި، މި އެޕާޓްމަންޓުތަކުގައި ދިރިއުޅެވޭވަރު ވާނެކަމަށް ސައުދު ވިދާޅުވިއެވެ.\nމި އެޕާޓްމަންޓުތައް ފަރުމާ ކުރެވިފައިވަނީ ކުޑަކުދިންނާއި ރައްޓެހި، އަދި މިތަނުގައި ދިރިއުޅެން ގަސްދުކުރާ ފަރާތްތަކަށް ތަފާތު ފަސޭހަ ގޮތްތަކެއް އެކުލެވޭ ގޮތަށެވެ. އަދި މި އިމާރާތުގެ ގްރައުންޑް ފްލޯރ، ކޮމާޝިއަލް ސްޕޭސްގެ ގޮތުގައި ދޫކުރަން ހަމަޖެހިފައިވާކަމަށް ސައުދު ވިދާޅުވިއެވެ.\nވިޔަފާރި ހައުސިންގ ޑިވެލޮޕްމަންޓް ކޯޕަރޭޝަން ރާއްޖެ


ކަލާޔާ ނުލާ 12 – Esfiya\nއިރުކޮޅަކުން އަންހެން ޑޮކްޓަރެއް އެކޮޓަރީގެ ދޮރު ހުޅުވާފައިި ނިކުތެވެ. ” ޒޯ .. އަށް ކިނެއްވީ … ޒޯ ރަނގަޅުތަ …. ” ރީނާ އަވަސް އަވަހަށް ޑޮކްޓަރ ކައިރިއަށް ގޮސް އަހާލިއެވެ. އެވަގުތު ޑޮކްޓަރު ދިން ހަބަރަކުން މުޅި ދުނިޔެ އެނބުރި ގަންހެން ފާޒިޔާއަށް ހީވިއެވެ. ރީނާ ހުރީ ޑޮކުޓަރ ދެންމެ ބުނި ބަސް ގަބޫލު ކުރަން ދަތިވެފައެވެ. ” ޒޯ … ބަނޑު ބޮޑޭ … އެހެން ކީއްވެ ވާންވީ …. ” ރީނާ ގަބޫލު ނުކުރެވިފައި ބުނެލިއެވެ. އެވަގުތު ރީނާއަށް ހޭވެރިކަން ވީ ފާޒިޔާ ގެ ހަށިގަނޑުގައި ޑޮކްޓަރ ހިފެހެއްޓުމަށް ފަހު ރީނާ އަށް ގޮވައިލުމުންނެވެ. ” މަންމާ…” ރީނާ ހަޅޭއްލަވައި ގަތެވެ. ފާޒިޔާ އަށް ޑޮކުޓަރުން ފަރުވާދޭން ފެށިއެވެ. މާބޮޑަށް ވިސްނައި ގަތުމުގެ ސަބަބުން ފާޒިޔާގެ ގައިން ވަރު ދޫވިއްޔެވެ.\nފާޒިޔާ އިރުކޮޅަކަށް އައިވީ ގުޅާފައި އޮތުމުން ރީނާ ހިތްވަރު ކޮށްފައި ޒޯޔާ ބާއްވާފައި އޮތް ވޯޑަށް ގޮސް ވަނެވެ. ރީނާ ގޮސް ވަނުމާއެކު ޒޯޔާ ރީނާއާއި ދިމާލަށް ބަލައިލިއެވެ. ރީނާގެ މޫނުމަތިން ހިތްހަމަ ނުޖެހިފައި ހުރި ވަރު ކިތަންމެ ރަނގަޅަކަށް ވެސް ފެންނަށް ހުއްޓެވެ. ޒޯޔާއަށް ރޮއިގަނެވުނެވެ. ” ރީ … އަހަރެންނަށް މާފްކުރޭ … އަހަރެން …” ޒޯޔާއަށް އިތުރަށް ވާހަކަ ދެއްކެވޭ ވަރެއް ނުވިއެވެ. ހިތަށް ކުރި އަސަރުންނެވެ. އަޔާން ގެ ވާހަކަ ކިތަންމެ ބުނަން ބޭނުންވި ނަމަވެސް އަޔާން އެންމެ ފަހުން ފޮނުވި މެސެޖް ގައި ވީ ބަސްކޮޅު އޭނަގެ ސިކުޑީގެ ހިސާބަކުން ހަނދާން އާކޮށް ދިނެވެ. ” ޒޯ.. ތީ ކާކު ކުއްޖެއް … ބުނެބަލަ އަހަރެން ގާތު … ތިވަރު ކަމެއް ހިނގައި ދިޔައިރު ކީވެ އަހަރެން ގާތު ނުބުނީ .. އެކަމަކު ޒޯ ބުނާނެ އަހަރެން މީ ހަމައެކަނި ޒޯގެ ރަހުމައްތެރި އެއްނޫނޭ… ދައްތައޭ… އެހެން ވީރު ތިވަރު ކަމެއް ކުރި އިރު އަހަރެން ގާތު ނުބުނީ ކީއްވެ… ބުނޭ އެއީ ކާކު … އެއީ… އެއީ… އެނެއްކާ އަޔާން ތަ … ” ރީނާއަށް އަޔާންގެ ނަން ގަނެވުނީ އެދެމީހުންގެ ރަހުމަތް ތެރިކަން އެންމެ ގާތުން ފެނިފައި ހުރި މީހަކީ ރީނާ ކަމުގައި ވާތީއެވެ. ޒޯޔާ ދެލޯ ބޮޑުކޮށްލާފައި ރީނާއާއި ދިމާލަށް ބަލައިލިއެވެ. އަދި ނޫނެކޭ ބުނެލިއެވެ.\nރީނާ އެތަށް ފަހަރަކު އެދުމުންވެސް ޒޯޔާގެ އަގައިން ބަހެއްވެސް ނުނިކުތެވެ. އެރޭގެ އަށެއްޖަހާލާކަށް ހާއިރު ޒޯޔާވެސް ފާޒިޔާވެސް ގެއަށް ފޮނުވައިލިއެވެ. އެވަގުތު އެ ހަބަރު ރަށުގެ މީހުންނަށް ނޭގި އޮތްނަމަވެސް އެއީ އެހާގިނަ ވަގުތު ފޮރުވިފައި އޮތްނާނެ ކަމެއް ނޫންކަން ފާޒިޔާއަށް އެނގެއެވެ. އެކަމުގައި އިނގިލިި ދިއްކުރާނީ ހަމައެކަނި ޒޯޔާއަކަށް ނޫންކަންވެސް ވެސް ފާޒިޔާއަށް އެނގެއެވެ.\nޒޯޔާ އޭނާގެ ކޮޓަރިއަށް ވަދެ އެނދުމައްޗައް ވެއްޓިގަތެވެ. ބާލީހުގެ ތެރޭގައި މޫނު ފޮރުވައިލައިގެން އޮވެ ރޮއިގަތެވެ. މަންމައާއި ބައްޕަ މަތިން ހަނދާން ވުމުން އިތުރަށް ރޮވުނީއެވެ. އެހިތަށް އެރި އެއްޗަކުން ފަންކާއާއި ދިމާލަށް ބަލައި ލެވުނެވެ. އަމިއްލައަށް މަރުވަން ބޭނުއްވިއެވެ. އޭނާއާއި ހެދި އެތަށް ބައެއްގެ ދިރިއުޅުމަށް ގޮންޖެހުންތަކެއް އަންނާނެއެވެ. ނަމަވެސް ޒޯޔާ އެހިޔާލު މުޅިން ހިތުން ފުހެލިއެވެ. ޒޯޔާ އޭނާގެ އަތް ބަނޑުގައި މަޑުމަޑުން ޖައްސައިލިއެވެ. މި ކުޑަކުޑަ ކުއްޖާގެ އޮތީ ކޮން ކުށެއްހެއްޔެވެ. މި ކުއްޖާއަށް މި ދުނިޔެއަށް ނޭވާލުމުގެ ހައްޤު އަބަ އޮތެވެ.\nމި ދުނިޔޭގައި ދަރިން ނުލިބޭ ކިތައް މީހުން އުޅޭހެއްޔެވެ. އެމީހުންނަށް ދަރިއަކު ދެއްވުމަށް ﷲގެ ހަޒުރަތުގައި ދުވާލަކު ކިތަށް ފަހަރު ދުޢާ ދަންނަވާ ހެއްޔެވެ. ދަރިންނަކީ ﷲ ދެއްވާ އަމާނާތެކެވެ. ޒޯޔާ އަށް އެފަދަ ކަމަކާއި ވިސްނައި ލެވުމުން އިންތިހާއަށް ދެރަވިއެވެ. އޭނާ ބޭނުންވީ އޭނާއަށް ކުރެވުނު ކުށައް ތައުބާ ވާންށެވެ.\nއަރާގެންއައި އިރާއެކު ކޮވެލިގޮވާހެން މުޅި ރަށުތެރޭގައި ފެތުރިފައިވަނީ ޒޯޔާގެ ވާހަކައެވެ. އެކި މީހުން ވާހަކަ ދައްކަމުން ދިޔައީ އެކި ގޮތްގޮތަށްށެވެ. ބައެއްމީހުން ފާޒިޔާއާއި ރީނާ ގެ ރޭވުމެކޭ ކިޔަމުން ދިޔައެވެ. ވާހަކަ ހަދަހަދައިގެން ދެއްކުމަކީ މީހުންގެ އާދެއެވެ.\nފަތިހު ފަތިސް ނަމާދު ކޮށްލައިގެން ޒޯޔާ ބޭރަށް ނިކުތެވެ. ރީނާ އާއި ފާޒިޔާ ބަދިގޭގައި އުޅެއެވެ. ޒޯޔާ ގޮސް ބަދިގެއަށް ވަނުމުން ރީނާ ޒޯޔާއާއި ދިމާލަށް ބަލާލުމަށް ފަހު ބަދިގެއިން ނިކުތެވެ. ފާޒިޔާގެ ދެލޮލުގައި ކަރުނަ ގިނަވުމުން ބަދިގެއިން ނިކުތީ ޒޯޔާއަށް އެމަންޒަރ ފެނިދާނެ ތީއެވެ. ޒޯޔާގެ ހިތަށް ވަރަށް އަސަރު ކުރިއެވެ. ނަމަވެސް ހިތްވަރު ކޮށްފައި ސައިތައްޓެއް ބޮއިގެން ބަދިގެން ނިކުތެވެ. އޭރު ރީނާ ސިޓިން ރޫމް ސޯފާގައި އިނެވެ. ޒޯޔާ އެވަގުތު ރީނާގެ ކުރިމައްޗައް ދާކައް ނުކެރުނެވެ. ޒޯޔާ ހީކުރީ ޒޯޔާ ކޮއްފައިވާ ކުށުގެ ސަބަބުން ރީނާ ޒޯޔާ ދެކެ ރުޅި އައްނަނީ ކަމައްށެވެ.\nއަށެއް ޖެހިތަނާ ޒޯޔާނިކުތީ ކޯޓައްދާން ރެޑީ ވެެގެންނެވެ. އޭރު އެހިތް ނެގިނެގިފައި ޖެހެއެވެ. ޒޯޔާ ގެއިން ނިކުމެގެން ދިޔައިރު ރީނާއާއި ފާޒިޔާ ދޮރުމަތީ ޒޯޔާއާއި ދިމާލައްބަލަހައްޓައިގެން ތިއްބެވެ. ޒޯޔާ ފަސްއެބުރި އެދެމީހުންނަށް ބަލައިލިއެވެ. އެމީހުންގެ މޫނުމަތިން ހިތާމަވެރިކަން ފެންނަން ހުއްޓެވެ. މަގުމަތިން ފެންނަ ކޮންމެ މީހަކު ޒޯޔާ އާއި ދިމާލަށް އެމީހަކަށް ކިޔުނު އެއްޗެއް ކިޔަމުން ދިޔައެވެ. ” ކިހާ ރީތި … އަހަރުމެން އަންހެން ދަރިނަށްވެސް ބޮޑު ލަދެއް … މިކަލަ އަންހެނުންނާ ހެދި … ރަށުގެ ނަމައްވެސް ހުތުރެއް …” ޒޯޔާ ހިގުން ބާރު ކޮށްލިއެވެ.\nކޯޓުން ޒޯޔާއަށް ޒިނޭގެ ހުކުމް އިއްވިއެވެ. ޒީނޭގެ ހުކެމެއް ގޮތުގައި ހަ މަހަށް ގެބަންދު ކުރުމާކު ސަތޭކެ އެތިފަހަރުން ހައްދު ޖެހުމަށް ކޯޓުން އެންގިއެވެ. ޒޯޔަގެ ދެލޮލުން އިހުތިޔާރަކާ ނުލާ ކަރުނަ ފައިބައިގަތެވެ. ” އައިލަވް ޔޫ ޒޯޔާ …. އަހަރެން ޒޯޔާ ދެކެ ވަރަށް.. ވަރަށް ބޮޑަށް ލޯބިވޭ ….. އަހަރެން ދުވަހަކުވެސް ޒޯ ދޫ ކޮއްފަ ނުދާނަން…… ނޫޅެވޭނޭ މަށައް ދެން ކަލާޔާ ނުލާ ……. ” އަޔާން ގެ ދުލުން ބުނެފައިވާ އެބަސްތައް ޒޯޔާގެ ކަންފަތުގައި ގުގުމާލިއެވެ.\n************ ހަމަސް ފަސް *********\nދުވަސްތައް ކަޑަތުވަމުންދާ ވަރަކަށް މީހުންނަށް ބަދަލު އަންނަމުން ދެއެވެ. ކަންކަމަށް ބަދަލު އަންނަމުން ދެއެވެ. ހަމަސް ދުވަސް ވޭތުވެގެން ދިޔައިރު ޒޯޔާ އާއި ރީނާ އަދި ފާޒިޔާއާއި ދިމާލަަށް ރަށު މީހުން ކިޔަމުން ދިޔަ އެއްޗެހި ހުއްޓުމަކަށް އައެވެ. ނަމަވެސް މަދުމަދުން މީހުން އަދިވެސް އެއްޗެއް ބުނެލައެވެ. ފާޒިޔާ އާއި ރީނާ ޒޯޔާއަށް މާފް ކުރިއެވެ. ކުށް ކުރެވޭނީ އިންސާނުންނަށް ށެވެ. އެކުށަކަށް އެކުށްކުރި މީހާ ތައުބާވެއްޖެ ނަމަ އެމީހަކަށް މާފް ކޮށްދެން ވާނެވެ. ޒޯޔާއަށް ރީނާއާއި ފާޒިޔާގެ އޯގާތެރިކަން ލިބުމުން އިތުރު ހިތްވަރެއް ލިބިގެން ދިޔައެވެ.\n” ޒޯޔާ…… އާދެ ކާން … ” ރީނާ އައިސް ޒޯޔާމެން ކޮޓަރި ދޮރު ހުޅުވައިލި އިރު ޒޯޔާ އިނީ މެންދުރު ނަމާދު ކުރާން ށެވެ. ރީނާ މަޑު މަޑުން ދޮރު ލައްޕާލާފައި ނިކުތެވެ. ޒޯޔާ ނަމާދު ކޮށް ނިމުމުން ﷲއަށް ދުޢާ ކުރިއެވެ.\nތައުބާ ވަމޭ ތައުބާ ވަމޭ\nމިއަޅާ ކުށަށް ތައުބާ ވަމޭ\nދެރަވަމޭ ލަދުވެތި ވަމޭ\nމިއަޅާ ކުށައް ތައުބާ ވަމޭ\nޔާ ރައްބު ޔާ ﷲ ޔާ ރައްބު ޔާ ﷲ\nތިޔައީ ދީލަތި ވަންތަ އިލާހޭ\nފާފަތައް ފުއްސަވާ އޯގާވެރި ވަންތަ އިލާހޭ\nމާޔޫސް ކަމުގާ މިއަޅާ ރޮމޭ …. މަދަދު އެދެމޭ\nތައުބާ ވަމޭ މިއަޅާ ކުށަށް ތައުބާ ވަމޭ\n” އަހަ ދަރިފުޅު އާދެ ކާން …. މަންމަމެން މިތިބި ދަރިފުޅު އަންނަން ދެން ނުކަން ….” ޒޯޔާ އައިސް ބަދިގެއަށް ވަނުމުން ފާޒިޔާ ބުނެލިވެ. ޒޯޔާ މަޑުމަޑުން ހިގާލާފައި އައިސް އުދަގޫ ގޮތަކަށް ގޮނޑީގައި އިށީނެވެ. އަދި ކާން ފެށިއެވެ.\nދުވަސްތައް އޭގެ ހަލުވިމިނުގައި ވޭތުވަމުން ދިޔައެވެ. ރީނާ ޒޯޔާ ގާތު ދަރިފުޅުގެ ބައްޕަވާހަކަ އަހާ ކޮންމެ ފަހަރަކު ޒޯޔާ ހަމަހިމޭންކަން އިހުތިޔާރު ކުރެއެވެ. ނަމަވެސް އެމޫނުމަތިން ނުތަނަވަސްކަން ފާޅުވެގެން ދެއެވެ. ރީނާ ފަހުން ޒޯޔާއާއި އެ ސުވާލު ކުރަން ބޭނުން ނުވީއެވެ. ރީނާ ފަޔާޒް ގެ ހަބަރެއް ވޭތޯ އެކި ސޯޝަލް މީޑިޔާތަކުން ޗެކު ކުރިއެވެ. ނަމަވެސް ރީނާއަކަށް އެކަމެއް ކާމިޔާބެއް ނުވިއެވެ. ފަޔާޒް މަތިން ހަނދާން ނައްޓައިލަން ހިތަށް ވިސްނައި ދެމުން ދިޔަނަމަވެސް އެކަން އޭނާއަށް ކުރަން އުދަގޫ ވިއެވެ.\nދުވަސް ފުރިފައިހުރި ބޮޑު ބަނޑާއެކު ޒޯޔާގެ ހަށިގަނޑަށް އައިސް ހުރި ބަދަލުން ޒޯޔާ އިތުރަށް ރީތި ކަމަށް ދައްކައެވެ. ރޫފަ ރަނގަޅުވެފައި ހަންގަނޑުގެ ކުލަ ވަނީ އިތުރަށް އަލިވެފައެވެ. ޒޯޔާ އިނީ ބޭރުގައި ހުރި އުނދޯލީގައެވެ. ފާޒިޔާ ބޭރަށް ނިކުތީ ބާމު ފުޅިއެއް ހިފައިގެންނެވެ. ފާޒިޔާ އުދޯލީގައި އިށީދެ ޒޯޔާގެ ދެފައި ތިލާގައި ބާމް އުނގުޅަން ފެށިއެވެ. ” ވަރަށް ބޮޑަށް ދޯ ދުޅަވެފަ މި ހުރީ ….” ޒޯޔާގެ ފައިގައި ބާމް އުނގުޅަމުން ފާޒިޔާ ބުނެލިއެވެ. ޒޯޔާ ހިނިތުން ވެލިއެވެ. ” އައްސަލާ މަލައިކުމް ….. ” އަންހެނަކު ސަލާން ގޮވަލިއަޑަށް ފާޒިޔާ ސަލާން ބަލައިގަތެވެ. އެމީހަކު އެތެރެއަށް ވަނެވެ. ” އަހަ … ހައްވާ ….” ފާޒިޔާ ހައްވަ ފެނުމުން ބުނެލިއެވެ. ” މިއައީ މި ދަޢުވަތު ކާޑު ދޭން …. އަހަރެންގެ ދޮށީ ދަރިފުޅު މީހަކާ އިންނާތީ ބާއްވާ ސައެއް …. ވާނެ ފާޒިޔާމެން ދާން …. އަހަ ގޮއްޔެ ކިހިނެތް….” ހައްވަ ބުނެލިއެވެ. ” ރަނގަޅު…” ޒޯޔާ ބުނެލިއެވެ.\nރީނާއާއި ފާޒިޔާ ޒޯޔާގެ އެދުމައް ޕާޓީއަށް ދާން ރެޑީވެގެން ނިކުތެވެ. ” ކަމެއް ވިއްޔާ …. އަވަހައް ގުޅާތި އިނގޭ …. ” ރީނާ ބުނެލިއެވެ. ރީނާއާއި ފާޒިޔާ ދިޔުމުން ޒޯޔާ އިރުކޮޅަކު ދޮރުމަތީ ހުރުމަށްފަހު އެތެރެއަށް ވަނެވެ. އަދި ދޮރުލައްޕައިލަން ދޮރުގެ ތަޅުގައި ހިފިއެވެ. ” ހައި ޒޯޔާ….” އަޖުމަލް ބުނެލިއެވެ. ދޮރުމަތީ ތިބި ތިން ފިރިހެނުން ފެނި ޒޯޔާ ބިރުގަތެވެ. އެމީހުން ތިބީ ހަމައިގައި ނޫންކަން ޒޯޔާ އަށް އެމީހުންނަށް ބަލައިލުމުން ވެސް އެނގުނެވެ. އަޖުމަލް ދޮރުން އެތެރެއަށް ވަނުމުން ޒޯޔާ އުޅުނީ ކޮޓަރިއަށް ދުއްވައިގަންނަންށެވެ. ނަމަވެސް އަޖުމަލް މާ ހުށިޔާރެވެ. ޒޯޔާގެ އަތުގައި ހިފެހެއްޓިއެވެ. ” އޭރު ވެސް އަހަރެންނާ … ރައްޓެހި ވިނަމަ ތިހެން ނުވިސް …. މިހާރު ހުންނާނީ ރަނގަޅު ބޮޑިއެއް ލިބިފަ … ” ނުލަފާ ގޮތަކަށް ހެމުން އަޖުމަލް ބުނެލިއެވެ. ޒޯޔާ އަޖުމަލްގެ އަތުގައި ދަންއެޅިއެވެ. އަދި ދުވެފައި ދިޔަ ގޮތަށް ގޮސް ސޯފާ ކައިރީ ހުރި މޭޒުމަތީ ހުރި ވާާސް އަތަށް ހެޔޮވަރު ކޮށްލިއެވެ. އަޖުމަލް ހެމުން ހެމުން އައިސް ޒޯޔާ ސޯފާއަށް ކޮށްޕައިލިއެވެ. ވީތަދުން ޒޯޔާއަށް ރޮއިގަނެ ވުނެވެ. އަޖުމަލް ކައިރިއަށް އައިވަގުތު އަތުގައި އޮތް ވާސް އިިން އަޖުމަލް ބޮލުގައި ޖެހިއެވެ. އެތާ ހުރި އެހެން މީހަކު އައިސް ޒޯޔާ އަތުން އެވާސް އަތުލައި އެއްލާލިއެވެ. އަޖުމަލް ކައިރިއަށް އައި ރުޅިން ޒޯޔާއަށް އަނިޔާ ކުރަން ފެށިއެވެ. ޒޯޔާގެ އަތުގައި ހިފެހެއްޓުމަށް އެތާ ތިބި ދެމީހުންނަށް އެންގިއެވެ. ނަމަވެސް ޒޯޔާ ދިޔައީ ގަދަ ހަދަމުންނެވެ.\nޒޯޔާ ހަޅޭއްލަވައިގެން އަޑަށް ގެއާއި ހަމައަށް އަރާހަމަވި ފާޒިޔާއަށްށާއި ރީނާއަށް ގޭޓުންއެތެރެއަށް ދުއްވައި ގަނެވުނެވެ. ރީނާ ފާޒިޔާ ޕާޓީއަށް ގޮސް އަބުރާ ގެއަަށް އައީ އެކަކަށް ވެސް ފޯން ނުގެންދެވޭތީ ފޯން ބަލައެވެ. އެދެމީހުން ގޭތެރެއަށް ވަންއިރު ފެނުނު މަންޒަރުން ރުޅިގަދަވިއެވެ. ރީނާ ދިޔަ ގޮތަށް ގޮސް އަޖުމަލް އިސްތަށިގަނޑުގައި ހިފާ ނެގިއެވެ.” ކަލޭ … ގެ ހުރި ނުލަފާކަން ބަލައިލަބަލަ …. ” ރީނާ މިހެން ބުނުމަށްފަހު އަޖުމަލްގެ ކޯތާފަތްމަތީ ވަރަށް ބާރަށް ޖެހިއެވެ.\nރީނާގެ އެދުމަށް ފާޒިޔާ ޕޮލިހުންނަށް ގުޅިއެވެ. ޕޮލިހުން އައުމުން ޒޯޔާ ބަޔާން ދިނެވެ. އަޖުމަލް އާއި ދެންތިބި ދެމީހުން ޕޮލިހުން ހައްޔަރު ކުރިއެވެ. ޕޮލިހުން ދިޔުމުން ޒޯޔާ ސޯފާގައި އިނެވެ. މަޑު ރިހުމެއް ޒޯޔާގެ ހަށުގަނޑުގައި ވިއެވެ. ރީނާ ހުރީ ތަޅައިގެން ގޮސް އޮތް ވާސްގެ ބިއްލޫރި ކޮޅުތަށް ހޮވާންށެވެ. ފާޒިޔާ ހުރީ ބަދިގޭގައި ޒޯޔާއަށް ކާއެއްޗެއް ހަދާންށެވެ. ” މަންމާ … ” ޒޯޔާ ބާރަށް ހަޅޭއް ލަވައިގަތެވެ. ރީނާއާއި ފާޒިޔާއަށް ޒޯޔާ ކައިރިއަށް ދުވެފައި އައެވެ. ” ބަނޑުގަ ރިއްސަނީ … އާ….” ޒޯޔާ ވަރަށް ހިތްވަރު ކޮށްފައި ބުނެލިއެވެ.\nވިހާކޮޓަރިއަށް ޒޯޔާ ވެއްދިފަހުން ބައިގަޑިއިރު ވެގެން ދިޔައިރުވެސް ޒޯޔާގެ ހަބަރެއް ނުވުމުން ރީނާއާއި ފާޒިޔާ ކަންބޮޑުވެފައި ތިއްބެވެ. އިރުކޮޅަކުން ޑޮކްޓަރަކާއި ނަރުސް ކުއްޖަކު އެ ކޮޓަރިން ނިކުތެވެ. ” ދެމީހުންގެ ހާލުވެސް ވަރަށް ދަށް … ޖެހޭނީ ސިޒޭރިއަން ހަދަން… ގެރެންޓީއެއްނެތް ދެމީހުން ސަލާމަތް ކުރެވިދާނެ ކަމުގެ … އެކަމަކު ވީ ވިލްޑޫ އަވަރ ބެސްޓް … ޕުލީސް ސައިން އިޓް …. ” ރީނާ ތުރުތުރު ލަމުން ދިޔަ އަޑަކުން އޭގައި ސޮއި ކުރިއެވެ.\nއޮޕަރޭޝަން ޓިއޭޓަރ އަށް ވެއްދިފަހުން ބައިގަޑީރަށް ވުރެ އިތުރުވެއްޖެއެވެ. އިރުކޮޅަކުން ކުޑަކުއްޖެއްގެ އަޑު އިވުނެވެ. ރީނާއާއި ފާޒިޔާގެ މޫނުމަތިން ހިނިތުން ވުން ފެނިގެން ދިޔައެވެ. ” އިރާދަ ކުރެއްވީތީ ދެމީހުންގެ ހާލުވެސް ރަނގަޅު….” ނަރުސް ކުއްޖަކު ނިކުމެ ބުނެލިއެވެ.\nފާޒިޔާއާއި ރީނާ ޒޯޔާ ކޮޓަރިއަކަށް ބަދަލުކުރުމުން ޒޯޔާ ގާތަށް ދިޔައެވެ. ޒޯޔާ އޮތީ ދެލޯ މަރާލައިގެންނެވެ. ރީނާ ގޮސް ޒޯޔާގެ ދަރިފުޅު ބާއްވާފައި އޮތް އެދުކައިރީ މަޑު ކޮށްލިއެވެ. ލޯބި ފިރިހެން ކުއްޖެކެވެ. ހީވަނީ ދުނިޔޭގައިވާ ހުރިހާ ރީތި ސިފައެއް މިލުކު ކޮށްގެން ހުރި ކުއްޖެއް ހެންނެވެ. އެކުއްޖާ ރޯންފެށުމުން ރީނާ އެކުއްޖާ އެނދުން ނަގައި ލޯބި ކޮށްލިއެވެ. އެކުއްޖާ ލޯ ހުޅުވާލީ އެވަގުތު އެވެ. ” އަޔާން ….” ރީނާ ހައިރާންވެ ހުރެ ބުނެލެވުނެވެ. އެ ދެލޮލަކީ ހަމަ އަޔާން ގެ ދެލޮލެވެ. ޒޯޔާ އަށް ބުނާނެ އެއްޗެއް ނޭގުނެވެ. އެކަން ދޮގެއް ވެސް ނުކުރެވޭނެއެވެ.\n******** ތިން އަހަރު ފަސް **********\nEyyy ma first dhw aSh dhahthy. .kiyaaha comment eh kohlaanan In Sha Allah ????\nYes ur first darling ?\nIt’s sooooooo Amazing..avahah next part up kohdheeba..can’t wait..hehe?????????❤❤..I like the way that u r bringing the Story..Masha Allah\nThank you jiji dhooni… Yeah next part v avahah up kodhe vey tho balaanah ???\nwow… adhi mi kee …. so nice\nThank you lover ?\nAlhey when is the next part ???So so reeethi❤❤❤\nOh Sasha next part v avahah up koh dhey nah igey ?\nAshhh…kyhvetha upload nukuranyyy…..im very curious….atleast up kohdheyne date eh bunebala…so i can wait curiouslyyy❤❤\nSorry z I am little busy but Isha allah tonight I will try to write and upload ❤❤❤\nHope that u will upload it tonight\nSorry Juliet…. Reyga than kolheh busy v…. Mihaaru publish kuran fonu vaifin igey\nSorry for the late comment ????????????????????????????Ashley dear story is wonderful ❤❤❤❤❤❤❤❤❤❤❤❤❤❤❤❤❤I really really really love this story ???????????Masha Allah u are best writer and this is the my favourite story ???????????????Waiting for the next part ??????????????♥♥♥♥♥♥♥♥♥♥♥♥♥♥♥♥♥♥♥♥♥\nIt’s ok ainaa…. Nd Thank you ❤❤❤❤❤❤❤❤❤for ur support ???? eneh part v avahah kiyaalan libey ne????????\nMi vaahaka liyaa kujjaa Khabaheh velaabala vaahaka upnuve mihaaru ginadhuvas mivanee keehvekan varah beynun mivaahaka kiyaalan I hope you will continue this story keep it up dear\nKiuntheriyaa…. Ash fonuvaa fin eneh part liyefa ekam admin adhi publish nukurany… ☺\nSorry ehen kudhinge comment thakaa reply kiyaaleema javaabu libijje\nIt’s ok dear ash ge vaahaka ah support kuraathi ash varah ufaave\nމިހިތުގެ ފަސާނާ 14


Maadhama Maalegamaai Maadhaduge bayakun curretn Khidhumaiy medhukandaalanee\nފުވައްމުލަކު ޓްރާންސްފޯމަރު ގެއެއްގައި ފެނަކައިގެ މުވައްޒަފުން މަސައްކަތް ކުރަނީ\n13 ޖެނުއަރީ 2020, 11:45 |\nމާދަމާ މެދުރުން ފެށިގެން ހަވީރަށް ފުވައްމުލައް ސިޓީގެ މާލެގަމު އަވަށާއި މާދަޑުއަވަށުގެ ބައެއް ހިސާބަކުން ކަރަންޓްގެ ޚިދުމަތް މެދުކަނޑާލެވޭނެ ކަމަށް ފެނަކަ ފުވައްމުލައް އިން ހާމަކޮށްފިއެވެ.\nމާދަމާ، 14 ޖެނުއަރީ 2020 ވާ އަންގާރު ދުވަހު ކަރަންޓްގެ ޚިދުމަތް މެދުކެނޑުމަށް ހަމަޖެހިފައި ވަނީ މެންދުރު 1:00 އިން ހަވީރު 4:00 އަށެވެ. މިވަގުތުގައި ކަރަންޓްގެ ޚިދުމަތް މެދުކަނަޑާލެވެނީ މާލެގަމު އަވަށުގެ ގެތަކުގެ އިތުރުން މާދަޑު އަވަށުގެ ދޮންދުބުރިގެ، ނަރުގިސްގެ، މަހިލަމބުމާގެ، ފްރީގޭޓް އަދި ހިރިމާގޭ ހިމެނޭ ސަރހައްދުންނެވެ.\nފެނަކަ-ފުވައްމުލައް އިން ހާމަކުރާ ގޮތުގައި މާދަމާ ކަރަންޓްގެ ޚިދުމަތް މެދުކަނޑާލެވެނީ މިހާރު ފަށައިގެން އުޅޭ ޑިސްޓްރިބިއުޝަން ފޮށި ބަދަލުކުރުމުގެ މަސައްކަތުގެ ތެރެއިންނެވެ. މާދަމާ ބަދަލުކުރުމަށް ހަމަޖެހިގައި ވަނީ މާލެގަމު އިރަސްމިކުގޭ ގޯޅީގައި ހުރި ޑިސްޓްރިބިއުޝަން ފޮށިކަމަށް ފެނަކައި ހާމަކުރެއެވެ.\nއިތުރު ލިޔުންކަރަންޓް ކެނޑުންފުވައްމުލައް ސިޓީ ކަރަންޓް ޚިދުމަތް\nTags: ކަރަންޓް ކެނޑުން, ފުވައްމުލައް ސިޓީ ކަރަންޓް ޚިދުމަތް


Reetheege Raanee akah Vumah Takai.... ރީތީގެ ރާނީއަކަށް ވުމަށްޓަކައި..؟ – Ilm Reetheege Raanee akah Vumah Takai....\nރީތީގެ ރާނީއަކަށް ވުމަށްޓަކައި..؟\nލޮބުވެތި އުޚްތެވެ. ތިބާ ޙަޔާތުގެ ބާކީ އޮތް ދުވަސްތައް ހޭދަކުރަން ބޭނުންވަނީ އެތެރެއާއި ބޭރުން ރީތިކަމަށް ލާމަސީލު އަންހެނެއްގެ ގޮތުގައި ކަމަށް ވަނީ ނަމަ ތިރީގައި ކުރުގޮތަކަށް ބަޔާންކޮށްލެވިފައިވާ އިރުޝާދުތަކަށް ބަލާލުން ކީއްތޯއެވެ.\n✿ ތިބާގެ ލޯ ރީތިކުރުމަށްޓަކައި، ކައިވެނި ޙަލާލް ފިރިހެނުންގެ ޙާޒިރުގައި ބެލުން ތިރިކުރާށެވެ. އޭރުން ތިބާގެ ދެލޮލަށް ރައްކާތެރިކަން ލިބޭނެއެވެ.\n✿ މޫނު އަލިކޮށް އުޖާލާކޮށް ބެހެއްޓުމަށްޓަކައި ދުވާލަކު މަދުވެގެން ފަސްފަހަރު ވުޟޫކުރާށެވެ.\n✿ ޖާދުވީ ތުންފަތެއް ބަހައްޓަން ބޭނުން ކަމުގައިވާ ނަމަ، މެދުކެނޑުމެއް ނެތި ހެޔޮ ބަސްތަކާއި ﷲ ރުއްސަވާނެ އެންމެހައި އެއްޗެއް ކިޔާށެވެ.\n✿ މޫނުގެ ތަފާތު މޭކަޕެއް ޖައްސަން ބޭނުންނަމަ “ލަދު” ބްރޭންޑްގެ މޭކަޕް ސެޓެއް ހޯދާށެވެ. އަދި ﷲ ގެ ރުހިވޮޑިގަތުން ލިބެން ނެތް ކޮންމެ ކަމެއް ކުރަން ހިތަށް އަރާ ދަނޑިވަޅުގައި އެކަލާނގެއަށް ފުރިހަމައަށް ލަދުވެތިވާށެވެ.\n✿ ތިބާގެ މޫނާއި ހަށިގަނޑު އިލާހީ ނޫރުން އަލިކުރުމަށްޓަކައި އިސްތިޣްފާރު “ސައިބޯނި” ބޭނުންކުރާށެވެ.\n✿ ތިބާގެ ހަށިގަނޑު އަވީން ސަލާމަތްވުމަށްޓަކައި ކުޑަޔަކަށް ވުރެ ބޮޑަށް އެދެވިގެންވަނީ އިސްލާމީ ފުރިހަމަ ޙިޖާބުން ރައްކާތެރިކަން ހޯދުމެވެ. އެހެނީ އެ ޙިޖާބު ތިބާ އިރުގެ ދޯދިތަކުން ސަލާމަތް ކޮށްދިނުމުގެ އިތުރުން ހިލޭ ފިރިހެނުންގެ ނުރައްކާތެރި ބެލުންތަކުން ރައްކާތެރިކޮށްދޭނެއެވެ.\n✿ ތިބާގެ އަތުގައި ކިޔަމަންތެރިކަމުގެ ތަނޑިއަޅާށެވެ. އަދި ބޭނުންޖެހިފައިވާ މުސްލިމުންނަށްޓަކައި މުށްބާރުކޮށް ނުލާށެވެ.\n✿ ހިތުގެ ބަލިތަކުން ސަލާމަތްވުމަށްޓަކައި ތިބާއަށް އަނިޔާވެރިވެ، ބޭވަފާތެރިވީ މީހުންނަށް މާފުކުރާށެވެ.\nމަތީގައި އެވާ ކުރު އިރުޝާދުތަކުގެ އިތުރުން ﷲ ސުބުޙާނަހޫ ވަތަޢާލާ އެންގެވި އެންމެހައި އެންގެވުންތަކަށް ތަބާވެއްޖެނަމަ ތިބާ ވާނީ ރީތީގެ ރާނީއަކަށެވެ. ސުވަރުގޭގެ ގަނޑުވަރުތަކުގެ ތެރޭގައެވެ. މާތްކަމާއި ޢިއްޒަތުގައެވެ. ނިޢުމަތާއި އުފަލުގައެވެ. އަރާމާއި ހިތްހަމަޖެހުމުގައެވެ.\n(އިސްތިޣްފާރު ކުރުމަކީ މާތްﷲގެ ކިބައިން ފާފަ ފުއްސަވައި ދެއްވުމަށް އެދި ދެންނެވުމެވެ.)\nމިއީ ނޫރުލް އިސްލާމް ވެބްސައިޓްގައި ބިލާލް ތަރުޖަމާ ކޮށް ލިޔެފައިވާ ލިޔުމެކެވެ.


Mariya ge vaahaka olhuvalee sul'ha masalaskan gelluvaalan: Ministry | Mihaaru\nމާރިޔާގެ ވާހަކަ އޮޅުވާލީ ސުލްހަ މަސަލަސްކަން ގެއްލުވާލަން: މިނިސްޓްރީ\nރާއްޖޭގެ ޑިފެންސް މިނިސްޓަރު މާރިޔާ އެންމެ ފަހުން އިންޑިއާ އަށް ކުރެއްވި ދަތުރުގައި އެ ގައުމުގެ ޑިފެންސް މިނިސްޓަރާ އެކު.\n07 ފެބުރުއަރީ 2019 - 23:14\nޑިފެންސް މިނިސްޓްރީން ނެރުނު ބަޔާނެއްގައި ބުނެފައި ވަނީ މާރިޔާގެ ވާހަކަ އޮޅޭ ގޮތަށް ހަބަރުފަތުރަމުން ދަނީ ސިޔާސީ މަންފާ ހޯދަން ކަމަށެވެ. އޭނާ ދެއްކެވި ވާހަކައަކީ އިންޑިއާ އަސްކަރިއްޔާގެ ހައިބަތު ކިތަންމެ ބޮޑު ނަމަވެސް ދެގައުމުން އަބަދުވެސް ދެގައުމުގެ ސިޔާދަތަށް އިހުތިރާމް ކުރާކަމަށް ވިދާޅުވެ ދެއްކި ވާހައެއް ކަމަށް ވެސް ބުނެފައި ވެ އެވެ.\n"... އެހެން ނަމަވެސް މިނިސްޓަރު ދެއްކެވި ވާހަކަފުޅުގެ ތެރެއިން ބައެއް އުނިކޮށް ދެއްކެވި ވާހަކަފުޅު އޮޅޭ ގޮތަށް ފަތުރަމުންދާ ހަބަރުތަކަކީ ގައުމުގެ ސުލްހަ މަސަލަސްކަން ގެއްލުވާލައި ސިޔާސީ މަންފާ ހޯދުމަށް ފަރުރާ ހަބަރުތަކެކެވެ،" ބަޔާނުގައި ވެ އެވެ.\nއިންޑިއާގެ ނޫހެއް ކަމަށްވާ ސްޓްރެޓެޖިކް ނިއުސް އިންޓަނޭޝަނަލް (އެސްއެންއައި) އަށް ދެއްވި އިންޓަވިއުއެއްގައި މާރިޔާ ވިދާޅުވީ އިންޑިއާ އިން ރާއްޖެ ހިފުމުގެ ވިސްނުމެއް ނުގެންގުޅޭ ކަމަށެވެ. އެކަމަކު، ހަމަ އެ ނޭވާގައި މާރިޔާ ވިދާޅުވީ އިންޑިއާ އިން ބޭނުންވެގެން ރާއްޖެ ހިފަން އުޅޭނަމަ، އެކަން ހުއްޓުވަން ކުރާނެ ކަމެއް އެނގިވަޑައިނުގަންނަވާ ކަމަށެވެ. އަދި އިންޑިއާ އަކީ އަސްކަރީ ގޮތުން ބާރުގަދަ ބައެއްގެ ގޮތުގައި މާރިޔާ ވަނީ ސިފަ ކުރައްވައި، އިންޑިއާ އަސްކަރިއްޔާ އަށް ތައުރީފް ކުރައްވައިފަ އެވެ.\nމާރިޔާގެ ވާހަކަ އަށް ފާޑުކީ ބައެއް މީހުން ބުނި ގޮތުގައި، މިއީ ރާއްޖޭގެ މިނިސްޓަރަކަށް ހުންނަވައިގެން ދައްކަވަން ޖެހޭ ފަދަ ވާހަކަތަކެއް ނޫނެވެ. މިއީ، ގައުމީ ސަލާމަތާ ގުޅުން ހުރި ވާހަކައެއް ކަމަށާއި މާރިޔާ ދިވެހިންގެ ރައްޔިތުންގެ ކިބައިން މައާފަށް އެދެން ޖެހޭނެ ކަމަށް އެ މީހުން ބުންޏެވެ. އަދި ބައެއް މީހުން ވަނީ ޑިފެންސް މިނިސްޓަރު ކަމުން މާރިޔާ އިސްތިއުފާ ދިނުމަށް ވެސް ގޮވާލައިފަ އެވެ.\nޑިފެންސް މިނިސްޓަރު ރާއްޖެ-އިންޑިއާ ޑިފެންސް މިނިސްޓްރީ މާރިޔާ އަހުމަދު ދީދީ، ޑިފެންސް މިނިސްޓަރު އިންޑިއާ ދިވެހި ސިފައިން އިންޑިއާގެ އަސްކަރިއްޔާ ސެކިއުރިޓީ\n89 ކޮމެންޓް, 150 ރިއެކްޝަންސް\nމާރިޔާ އިސްތިއުފާ ގައުމުގެ ދިފާއީ ބާރުގެ ވެރިއަކަށް ގައުމު ސަލާމަތް ކުރެވޭނެ ގޮތް އިގެން ޖެހޭ ބޮޑު ތަނުން ފޭލި\nކާކައްބާ އޮޅުނީ، ޑިފެންސް މިނިސްޓްރީ އައްތޯ ނޫނީ މާރިއާއައްތޯ. ހަމަގައިމުވެސް އާންމުންނަކައްނޯޅޭ އިންޓަރވިއު އެއޮތީ ފެންނަން.\nވަރަށް ހަޑި ތިހެން ސްކާޓެއް ލައިގެން ރާއްޖެ ތަމްސީލް ކުރަން ދިޔައީމަ.. ގައުމީ ހެދުންލައިގެން ދޭބަލަ.. މީހުން ސަލާމަތް ކުރަން ތިހެން ނޫސް ބަޔާންތައް ނެރުނީމަ ރައްޔިތުންގެ އިތުބާރު ގެއްލެނީ ތި މުއައްސަސާތަކާމެދު..\nމާރިޔާ އިސްތިއުފާ ދީފަ ކޮންމެސް އެހެންކަމަކާ އުޅޭ\nދިވެހިންގެ އެއްވެސްމީހަކު ނުޖެހޭނޫންތޯ ބޭރުގައުމުތަކަށް ގޮސް ރާއްޖެ އަޅުވެތި ވެދާނެ ނުވަތަ ކުރެވިދާނީ ކޮންބަޔަކަށް ކަމާއި އެކަން ހުއްޓުވޭނެ ގޮތެއް ނޭގެޔޭ ކިޔައިގެން ވާހަކަ ދައްކާކަށް. ޑިފެންސް މިނިސްޓަރަށް ރާއްޖެ ދިފާޢުކުރާނޭގޮތް ނޭގޭނަމަ ގޭގައި ހުންނަންވީ ނުން.\nއޮޅުވައެއް ނުލާ ސާފުކޮއް އިނގެރޭސި ބަހުން ބުނީ ދެން އެހެން ނޫނަސް ތީމިހާރު އާދަ ސިޔާސީ މީހަކު އެއްޗެއް ބުނެފިނަމަ ދިވެހި ބަހުން ބުންޔަސް އެ ތަރުޖަމާ ކޮށް އެމީހާ ސާފު ހުދު ފޮތި ކޮޅަކައް ހަދާލާނެ ، މާރިޔާ އަކީ މިހާރު ތިމަގާމަށް ކުފޫހަމަވާ މީހެއް ނޫން\nއޮޅުވާލީ ކާކު ތޯ؟ ބުނި އެއްޗެއް ބުނި ގޮތަށް ބުނުމަކީ އޮޅުވާލުން ތޯއެ ވެ؟\nކަލޭމެން އިރެއްގަ ރައްޔިތުން ގުނބޯ ހެއްދުޔަސް މިހާރު ނުހެއްދޭނެ. އެ އޮތީ ދެއްކި ވާހަކައިގެ ރިކޯޑިންގ\nމާރިޔާ ވާހަކަދެއްކީ ދުނިޔެއަށް އަލަށް އައި ބަހެއްތަ އޮޅުވާލަން ފާޑުފާޑުގެ ނޫސްބަޔާން ތިނެރެނީ\nމާރިޔާގެ ހިތުގައި ގައުމީ ލޯބި އޮތްވަރާމެދު އަހަރުން ޝައްކު\nސައްކު ކުރަނީ ކީއްކުރަން؟ ޔަގީން. މަޖިލިސް ތެރޭވެސް އުޅުން ގާނޫނު އަސާސީ މައްޗަށް ފައިން އަރައިގެން.


Hahlakee baking soda, jeebaahlu faseyha gotheh! – Iru\nބޭކިން ސޯޑާ ނުވަތަ ބައިކާބަނޭޓް ސޯޑާއަކީ ބަދިގެތެރޭގައި ތަފާތު ކާތަކެތި ތައްޔާރުކުރުމަށް ގެންގުޅޭ ވަރަށް އާއްމު އެއްޗެކެވެ. އެހެން ނަމަވެސް މިއީ ކާތަކެތި ތައްޔާރުކުރުމުގެ އިތުރުން ވަރަށް ގިން އެހެން ކަންކަމުގައިވެސް ބޭނުންކުރެވިދާނެ އެއްޗެކެވެ. މިއަދު މިބަލާލަނީ ބޭކިންގް ސޯޑާ ބޭނުންކޮއްގެން ބަދިގެއާއި ގޭތެރޭގައި ދިމާވާ ބައެއް އުދަނގޫ ހާލަތްތަކުން އަރައިގަނެވޭނެ ގޮތްތަކަކަށެވެ.\nމޭވާ އާއި ތަރުކާރީ ސާފުކޮށް ދޮވެލުމަށް\nމިއީ އަބަދުވެސް އަހަރެމެން ކުރާ އެހެން ނަމަވެސް މިދުވަސްކޮޅު ހާއްސަ ސަމާލުކަމެއް ދީގެން ކުރާކަމެކެވެ. ގެއަށް ގެނެވޭ މޭވާއާއި ތަރުކާރީއިން ޖަރާސީމާއި ވައިރަސްތަށް ފިލުވާލުމަށް ފެންތަށީގެ ތެރެއަށް އެއްސަމުސާ ބޭކިން ސޯޑާ އަޅާށެވެ. އަދި އެފެންގަނޑުގައި އެތަކެތި ދޮވެލާށެވެ.\nރަގްސް އަދި ކާރޕެޓް ސާފުކޮއްލުމަށް\nބައެއް ފަހަރަށް ސާފުކުރި ނަމަވެސް ކާރޕެޓްގެ ބައެއް ހިސާބުތަކުގައި ނުބައި ވަސްހިފާ ހަޑިވެފައިހުރެއެވެ. ހޫނުފެން ފޮދަކަށް ބޭކިންގް ސޯޑާ ކޮޅެއް އަޅާލުމަށްފަހު ރޭގަނޑު ނިދުމުގެ ކުރިން ކާޕެޓްގައި ހަޑިވެފައި ހުރި ތަންތަނަށް އަޅާލާށެވެ. ހެނދުނު ހޭލާފައި ވެކިއުމް ކުލީނާއިން ސާފުކޮއްލާށެވެ. ހަޑިތަށް ފިލާ ވަސްކެޑޭނެއެވެ.\nޓައިލްސް އަދި ފާހާނާ ސާފުކުރުމަށް\nބޭކިން ސޯޑާއި ހުންނަ ލޮނުގެ ސަބަބުން ޖަރާސީމު ނައްތާލާއިރު ފެނާ އެއްކޮއްލައިގެން އުގުޅާލުމުން ރީއްޗަށް ސާފުވާކަން ފާހަގަކުރެވޭނެއެވެ. މިއީ ސިއްހަތަށްވެސް ރައްކާތެރި ޖީބަށްލުއި ގޮތެކެވެ.\nލޮއި އަދި ދަގަނޑުން ހަދާފައި ހުންނަ ތަކެތި ރީތިކޮއްލުން\nގޭގައި ގެންގުޅޭ ސަމްސާ ، އޫ އަދި ލޯވަށިފަދަ ތަކެތި ދުވަސްވުމުން އޭގެ ދަޅަކެޑި ބާވެއެވެ. ކިތަންމެވަރަށް ދޮވުނަސް އޭގައި އެހުންނަ ދަޅަ އަލުން އަބުރާ ގެނައުންވަނީ ނާދިރުކަމަކަށެވެ. ބޭކިން ސޮޑާއިން މީގެ ހައްލުވެސް ހޯދަދީފިއެވެ. ހޫނުފެންފޮދެއްގެ ތެރެއަށް ބޭކިން ސޯޑާ ސަމްސަލެއް އަޅާފައި އޭގެތެރެގައި އޫ،ސަމްސާ އަދި ލޯވަށިފަދަ ތަކެތި 15 ވަރަކަށް މިނެޓް ބަހައްޓާލާފައި ނަގާށެވެ. އައު އެއްޗެހި ފަދައިން ދަޅަ އަޅާނެއެވެ. އަވަން އަދި އެހެނިހެން ދަނދަޑު ސާމާނުތަށް ސާފުކޮއްލުމަށްވެސް ބޭކިން ސޮޑާ ފެނަން އެޅުމަށްފަހު ސުޕޮންޖުކޮޅެއް ބޭނުންކޮއްގެން ސާފުކުރެވިދާނެއެވެ.\nމާގަދައަށް އެދުމުގެ ސަބަބުން ތެލީގެ ފުލުގައި ހިފާފައި ހުންނަ ބައި ސާފުކޮއްލުމަށް\nތެލީގެ ފުލުގައި ހިފުން ނޫނީ އެދުމަކީ ވަރަށް ގިނައިން ދިމާވާކަމެކެވެ. ބައެއް ފަހަރަށް އެފަދަ ހާލަތުގައި ތެލީގެ ފުލުގައި ހިފާފައި ހުންނަ އެއްޗެހި ނުނެއްޓިގެން ވަރަށްމަސައްކަތްކުރަން ޖެހެއެވެ. މިކަމުގައިވެސް އެންމެ ފަސޭހަގޮތަކީ ތެއްޔަށް ހޫނުފެން އަޅާފައި ބޭކިން ސޯޑާކޮޅެއް އެއްކޮއްލުމަށްފަހު އިރުކޮޅަކު ބެހެއްޓުމެވެ. އޭރުން ސާފުކޮއްލަން ވަރަށް ފަސޭހަވާނެއެވެ.\nފެން ތާށިވާ ތަންތަން ރަގަނޅުކޮއްލުމަށް\nސިންކުގައި ނުވަތަ ފާހާނައިގައި ފެން ބޮޑުވެ ފެންހިންދާއިން ފެން ނުދިއުމަކީ ވަރަށް ގިނައިން ކުރިމަތިލާން ޖެހޭ މައްސަލައެކެވެ. ހޫނުފެނަށް ބެކިން ސޯޑާ ސަމްސަލެއް އަޅާލުމަށްފަހު އެއްކޮއްލާފައި ފެންހިންދާ ތަނަށް އަޅާލާށެވެ. އެކަން ހައްލުވާނެވެ.\nވަރަށް ގިނަ ފަހަރަށް ގޭގައި ކުޑަކުދިން އުޅޭނަމަ ފާރުގައި ކުރެހުމާއި ފާރު ހަޑިކުރުމަކީ ކުރިމަތިވާ މައްސަލައެކެވެ. އެހެން ދިމާވާނަމަ ފާރު ސާފުކޮއްލުމަށް ފެންކޮޅަކަށް ބޭކިން ސޯޑާ އަޅާ އެއްކޮއްލައިގެން ސުޕޮންޖު ކޮޅަކުން ސާފުކުރާށެވެ.\nމިއިން ކޮންމެ ކަމަކީވެސް އަހަރެމެންނަށް ގޭތެރޭގައި ކުރިމަތިލާންޖެހޭ މައްސަލަތަކެކެވެ. މިފަދަ މައުލޫމާތު އެގިފައި އޮތުމަކީ ޖީބަށްލުއި ފަސެހަ ގޮތެއްކަމުގައި ވެދާނެއެވެ. ތަޖުރިބާ ކޮއްލާށެވެ.


Masahkai kuruvumah fahu ujoora nudhinumakee zamaanee alhuvethi kan: Khuthuba\nމަސައްކަތް ކުރުވުމަށްފަހު އުޖޫރަ ނުދިނުމަކީ ޒަމާނީ އަޅުވެތިކަން: ޚުތުބާ\n17 ޖުލައި 2020 - 13:00:35\nމީހުން ލައްވާ މަސައްކަތް ކުރުވުމަށްފަހު އުޖޫރަ ނުދިނުމަކީ ޒަމާނީ އަޅުވެތި ކަންކަމަށް ހުކުރު ޚުތުބާގައި ބުނެފި އެވެ.\nމިއަދުގެ ހުކުރު ހުތުބާގައި ބުނެފައިވަނީ އިންސާނީ ކަރާމަތް މަނާކުރާ ކަންތައްތަކުގެ ތެރޭގައި އިންސާނީ ވަގުފާރި ހިމެނޭކަމަށެވެ. އޭގެ ތެރޭގައި އިންސާނުން ވަގަށް ނެގުމާއި، މިނިވަން އިންސާނުން ލައްވާ އަޅުންގެ ގޮތުގައި މަސައްކަތް ކުރުވުން ހިމެނޭކަމަށެވެ. އަދި ހަށި ވިއްކުމުގެ ހަރާމް ވިޔަފާރިއާއި ކުޑަކުދިން ލައްވައި މަސްތުވާތަކެތީގެ ވިޔަފާރި ކުރުވުމާއި މިހުން ލައްވައި މަސައްކަތް ކުރުވުމަށްފަހު އުޖޫރު ނުދިނުން ފަދަ ލާއިންސާނީ އަމަލުތަކަކީ ވެސް އިންސާނީ ވަގުފާރީގެ ތެރޭގައި ހިމެނޭ ކަންކަން ކަމުގައެވެ. އަދި މިފަދަ ކަންކަމަށް ޒަމާނީ އަޅުވެތިކަމޭ ކިޔާކަމަށްވެސް ހުތުބާގައި ވެއެވެ.\nއިންސާނީ ވަގުފާރީގެ ސަބަބުން މުޅި އިންސާނިއްޔަތަށް މިއަދު އިޖްތިމާއީ ބޮޑެތި މުސީބާތްތައް ކުރިމަތިވެފައިވާކަމަށް ހުތުބާގައިވެ އެވެ. ރަނގަޅު މުސާރަ ދޭނެކަމަށްބުނެ ހައްލައިގައި އެތައްލައްކަ މީހުން އެމީހުންގެ ޤައުމުދޫކޮށް އެހެން ޤައުމުތަކަށް ފޮނުވަނީ އޮޅުވާލުމުގެ ތެރޭގައިކަންވެސް ހުތުބާގައި ފާހަގަކޮށްފައިވެ އެވެ.\nމީގެ އިތުރުން ހުތުބާގައި ބުނެފައިވަނީ ތަފާތު އެކި ބޭނުންތަކަށް ރާއްޖެއިން ބޭރުން މީހުން ގެނެސް އެމީސްމީހުން ލައްވާ މަސައްކަތް ކުރުވާއިރު އިންސާނީ ހައްޤުތަކުގެ މަތިން ހަދާންކުރަންޖެހޭކަމަށެވެ. އެގޮތުން އެމީހުނަށް ކާންބޯން ދިނުމާއި، ނިދުމާއި، ބޭސްފަރުވާ ކުރެވޭނެ ގޮތް ހަމަޖައްސައިދޭންޖެހޭނެ ކަމަށެވެ. އަދި އެމީހުނަށް މުސާރަ ދިނުމަކީވެސް އެމީހަކު ގެނައިބަޔެއްގެ ޒިންމާއެއް ކަމަށް ވެސް ހުތުބާގައިވެ އެވެ.\n"އެ އަސާސީ ހައްޤުތައް އަދާކުރުމަކީ ދީނީ އަދި ދުންޔަވީ ވާޖިބެކެވެ."\nހުތުބާގައި ބުނެފައިވަނީ ރާއްޖޭގައި މަސައްކަތް ކުރަމުންދާ ބިދޭސީން ގެންގުޅޭ ފަރާތްތަކުން އެ މީހުންނާއި މެދު އިހުމާލުވެ އެމީހުންގެ ހައްޤުތައް ނުދޭނަމަ، އެ ހައްޤުތައް ހޯދުމަށް މަސައްކަތްކުރަން ޖެހޭނީ ޤާނޫނީ އިމުގެ ތެރެއިން ކަމަށެވެ. އަދި ހަމަނުޖެހުން ހިންގައި ސަރުކާރައި ރައްޔިތުންގެ މުދަލަށް ގެއްލުން ދީގެން ނުވާނެކަން ފާހަގަކޮށްފައިވެއެވެ.


ގައުމަށް ގައްދާރުވި މީހުންގެ ތެރެއިން ނުވަވަނަ ހަސަން ރަސްގެފާނުMikal News\nމާލޭގެ ކުރީގެ ފޮޓޯއެއް\nގައުމަށް ގައްދާރުވި މީހުންގެ ތެރެއިން ނުވަވަނަ ހަސަން ރަސްގެފާނު\n10 ސެޕްޓެމްބަރ 2014, 9:39 |\nގައުމަށް ޚިޔާނާތްތެރިވި މީހުންގެ ތެރެއިން މިހާރުވެސް ދިވެހިންގެ މެދުގައި މިސާލު ބަހަކަށް ދޫމައްޗަށް އެންމެ ފަރިތަ އެއް މިސާލަކީ ނުވަ ވަނަ ހަސަން ރަސްގެފާނުގެ ވާހަކައެވެ. ނުވަ ވަނަ ހަސަން ރަސްގެފާނުގެ ފުރިހަމަ ނަމަކީ އައްސުލްޠާން ހަސަން ސިރީ ދިރިކުސަލޯކަ މަހާރަދުން އެވެ. މިރަސްގެފާނަކީ ރާއްޖޭގައި ޚުދުމުޚްތާރު ވެރިކަމެއްކޮށް ގައުމަށް ޙިޔާނާތްތެރިވިކަމަށް ތާރީޚްގައި ލިޔެވިފައިވާ ކަޅު މުހައްމަދު ރަސްގެފާނުގެ ދަރިކަލުން އުމަރު މާފަތްކިލެގެގެ ދަރިކަލެކެވެ. އެހެންކަމުން ނުވަ ވަނަ ހަސަން ރަސްގެފާނުގެ ކާފާ ފުޅަކީ ކަޅު މުހައްމަދު ރަސްގެފާނެވެ.\nނުވަ ވަނަ ހަސަން ރަސްގެފާނު ނުވަތަ އައްސުލްޠާން ހަސަން ސިރީ ދިރިކުސަލޯކަ މަހާރަދުން ދިވެހި ރަސްކަމުގެ ހުންގާނުގައި ހިއްޕެވީ މީލާދީން 1550 ވަނަ އަހަރުގައި ކަމަށާއި އޭރު އެމަނިކުފާނުގެ އުމުރުފުޅަކީ 19 އަހަރެވެ. އެރަސްގެފާނަކީ ގައިގެ ކުލައަކީ ޕޯޗްގީޒުން އެތެރެވަރީގެ މީހުންނާއި އިނދެގެން ލިބޭ ދަރިންގެ ހުންނަ ކަހަލަ ދޮންކުލަ އެއްކަމަށް ދިވެހިރާއްޖެ ޑޮޓް ކޮމް (2011) ގައި ލިޔެފައިވެއެވެ. އެލިޔުމުގައި އިތުރަށް ބުނެފައިވަނީ މިރަދުންގެ ރަސްކަން ދެމިއޮތީ ދެ އަހަރާއި ފަސް މަސް ދުވަހަށް ކަމަށެވެ. ނަމަވެސް ނަސީމާ މުހައްމަދު (2000) ލިޔުއްވާފައިވަނީ އެއް އަހަރާއި 10 މަސް ދުވަސް ކަމަށެވެ. އެއީ މީލާދީން 1550 އާއި 1551 އާއި ދެމެދުއެވެ. މިހެންކަމުން ނުވަ ވަނަ ހަސަން ރަސްގެފާނަށް ދިވެހި ތަޚުތުގައި ގިނަ ދުވަހަކަށް ނީދެވެއެވެ.\nކާފާފުޅު ކަޅު މުހައްމަދު ރަސްގެފާނު ފަދައިން ނުވަ ވަނަ ހަސަން ރަސްގެފާނުވެސް ގައުމަށް ޚިޔާނާތްތެރިވެފައިވަނީ އެތައް ރޮނގަކުންނެވެ. ގައުމުގެ އިސްތިޤުލާލާއި މިނިވަންކަމަށް އަރައިގަތެވެ. ގައުމުގައި އޮތް އިސްލާމީ އަޤީދާ ބަލިކަށިކޮށްލުމަށް އެތައް ރޭވުންތަކެއް ރާވައި އަދި މާތްވެގެންވާ އިސްލާމްދީނަށް ޚިޔާނާތްތެރިވެ އިސްލާމް ދީން ދޫކުރުމަށްފަހު ކްރިސްޓިއަން ދީނަށް ވަނދެ މުރުތައްދުވެފައިވާ ކަމަށް ތާރީޚް ދިރާސާކުރާ އެތައް ބައެއްގެ ލިޔުންތަކުގައި ލިޔެފައިވާކަމަށް ނަސީމާ މުހައްމަދު (2010) ލިޔެފައިވެއެވެ. ނަސީމާ މުހައްމަދު (2013) ވިދާޅުވަނީ ހަސަން ރަސްގެފާނު އިސްލާމް ދީން ދޫކޮށް ކުރިސްޓިއަން ދީން ޤަބޫލުކުރީ ކޮޗޭގައި ކަމަށެވެ. އެގޮތުން އޭނާ ކޮޗޭއަށް ގޮސްފައިވަނީ ގާތްތިމާގެ މީހުންނާއި އެއްކޮށެވެ. އަދި އެމީހުންގެ ތެރެއިން އިސްލާމްދީން ދޫކޮށް ނުލިމީހުން އަނބުރާ ރާއްޖެއަށް ފޮނުވައިލިއެވެ. އޭނާ ކްރިސްޓިއަން ދީން ޤަބޫލުކޮށް އެތަނުގައި މީހަކާއި އިނދެ އަދި ދަރިން ލިބިފައިވާ ކަމަށް (ދިވެހިރާއްޖެ. ކޮމް، 2011) ލިޔެފައިވެއެވެ. އަދި ހަމަ އެލިޔުމުގައި ބުނެފައިވަނީ ފާދަ އީ ރެޑިއާ ނަމަކަށް ކިޔުނު ނަސާރާ ފާދިރީއެއް، އެ ދީނުގެ މައުލޫމާތު ހަސަން ރަސްގެފާނަށް އަވަސް ގޮތަކަށް އެރުވުމަށް ފަހު 1 ޖެނުއަރީ 1552 ވަނަ އަހަރުގައި ނަސާރާދީނަށް އެރަސްގެފާނު ވެންނެވިކަމަށެވެ. އަދި އޭގެ ފަހުން ނަމެއްގެ ގޮތުގައި ބޭނުންކޮށްފައިވަނީ ޑޮމް މެނުއަލް ކަމަށެވެ. މުހައްމަދު އިސްމާޢިލް ދީދީ (1995) ލިޔުއްވާފައިވަނީ، އެދުވަސްވަރުގައި ހަސަން ރަސްގެފާނު ކޮޗޭގައި ޕޯޗްގީޒުންގެ މަދަދުވެރިކަމާއި އެކު ރާއްޖޭގެ ރަސްކަން އަތުލައިގަތުމަށް ރޭވުންތައް ރާވަމުން ގެންދިޔަކަމަށެވެ. އަދި ރާއްޖެ މައްޗަށް ގަދަވެގަންނަން މަސައްކަތްކުރި ޕޯޗްގީޒުންނަށް މިކަންތައްތައް ވެގެންދިޔައީ މުސްތަޤްބަލުގައި އެމީހުންގެ ބާރު ދިވެހިރާއްޖާގައި ހިންގުމާއި މެދު ކުރަމުން ގެންދިޔަ އުންމީދުތައް ހަގީގަތަކަށް ވާނެކަމެއް ކަމަށެވެ.\nހަސަން ރަސްގެފާނުގެ ޚިޔާނާތްތެރިވެފައިވަނީ ހަމައެކަނި ދިވެހި ގައުމަކަށް ނޫނެވެ. މާތްވެގެންވާ އިސްލާމްދީން ދިވެހިރާއްޖެ އިން ފޮހެލުމަށް ހަސަން ރަސްގެފާނު މަސައްކަތްކުރެއްވިކަން ތާރީޚުން އެގެން އެބައޮތެވެ. އެގޮތުން އެރަދުން ނަސާރާދީނަށް ވެއްދި ފާދިރީ އާއި ގާގޯ ނަމަކަށް ކިޔުނު މީހަކު ހަސަން ރަސްގެފާނު އެނބުރި ރާއްޖެ ވަޑައިގަންނަވާއިރު އަރިހުގައި ވަޑައިގެން ނަސާރާދީނަށް މީހުން ވެއްދުމަށް އެރަދުންނަށް އެހީ ތެރިވެދިނުމަށް އެއްބަސްވެފައިވާކަމަށް އަބްދުﷲ އިމްރާން (2010) ވިދާޅުވިއެވެ. އަދި ހަމަ އެއާއި އެކު އެމަނިކުފާނުގެ ކާފާފުޅު ފަދައިން ދިވެހި ވިޔަފާރިއަށާއި އިގްތިސޯދާއި އާދަކާދަ އާއި ސަގާފަތައްވެސް ޚިޔާނާތްތެރި ވެފައިވެއެވެ. އެގޮތުން ގިނަ އަދަދެއްގެ ރޯނު ކޮންމެ އަހަރަކު ޕޯޗްގީޒް ރަސްގެފާނަށް ފޮނުވުމާއި، އަދި މިތަކެރި އަމިއްލަފުޅު ޚަރަދުގައި ކޮޗިން އަށް ފޮނުވައިދެއްވަން އެއްބަސްވެފައިވެއެވެ. އަދި ޕޯޗްގީޒް މީހުން ފްލީޓްތަކުގައި ރާއްޖެ އައިސް މީހުންގެ މުދަލާއި ތަކެތި ފޭރި ލައްކަ ނުލަފާ ކަންތައް ހިންގުމަށް ނުވަ ވަނަ ހަސަން ރަސްގެފާނު މަދަދު ދެއްވާފައިވެއެވެ. އަދި ކޮންމެ އަހަރަކު ރާއްޖެއިން ޖިޒީ ދެއްވާގޮތަށް ހަމަޖައްސާފައިވެއެވެ. މިފަދަ އެތައް ކަންތައްތަކުން އެގި ކަށަވަރުވަނީ މާއްދީ އަދި މާލީ ގޮތުންވެސް ދިވެހި ރައްޔިތުންނަށް ހަސަން ރަސްގެފާނު ޚިޔާނާތްތެރިވިކަމެވެ.\nނުވަ ވަނަ ހަސަން ރަސްގެފާނު ގައުމަށްވެފައިވާ އެންމެ ބޮޑު ޚިޔާނާތަކީ ޕޯޗްގީޒުން ގޮވައިގެން ރާއްޖެއަރައި އޭރު ރަސްކަމުގައި ހުންނެވި އަލީ ރަސްގެފާނު (ފަހުން މަޝްހޫރު އަލި ރަސްގެފާނު) ޝަހީދުކޮށް ދިވެހި ތާރީޚްގައި ނުދެކޭފަދަ އަނދިރި ދުވަސްތަކެއް ދިވެހިންނަށް ކުރިމަތިކުރުވައި ދިވެހި ވެރިކަމުގެ ސިންގާސަނާ އާއި ޕޯޗްގީޒުންނާއި މަތިކުރުމުގެ އިސްމޭސްތިރި އަކީ ނުވަ ވަނަ ހަސަން ރަސްގެފާނު ކަމަށެވެ. (ދިވެހިރާއްޖެ .ކޮމް، 2011). އޭރު އަލި ރަސްގެފާނު ކައިވެނި ބައްލަވައިގެން އިންނެވީ ނުވަ ވަނަ ހަސަން ރަސްގެފާނު ކާފާފުޅު ކަޅު މުހައްމަދުގެ ދަރިކަލުންނާ އެވެ. އަލި ރަސްގެފާނު ޝަހީދު ކުރުމަށްފަހު ޕޯޗްގީޒުންގެ އިސްކޮމާންޑަރެއް ވެސް މިކަމަނާއާއި ކައިވެނި ބައްލަވައިގަތެވެ. އަދި ޕޯޗްގީޒުން ދިވެހި ރާއްޖެއަށް ވެރިވެ 17 އަހަރު އަނިޔާވެރި ވެރިކަމެއް ހިންގިއެވެ. މިއަނިޔާވެރި ވެރިކަމެއް ކުރުމަށް މަގުފަހިކޮށްދިނުމުގައި އިސްކޮށް ހުންނެވީ ނުވަ ވަނަ ހަސަން ރަސްގެފާނެވެ. އެރަސްގެފާނު އަވަހާރަވީ މީލާދީން ގާތްގަޑަކަށް 1583 ވަނަ އަހަރުއެވެ. އޭރު އުމުރުފުޅުން 50 އަށް ވުރެ މައްޗަށް ގޮސްފައިވެއެވެ. (އެޗް ސީ ޕީ ބެލް، 1940).


Red Wave aharee baazaaruge naseebuverin hovaifi | Mihaaru\nރެޑްވޭވް އަހަރީ ބާޒާރުގެ ނަސީބުވެރިން ހޮވަން ގުރުއަތު ނަގަނީ-- ފޮޓޯ: ރެޑްވޭވް\n29 ޖެނުއަރީ 2020 - 14:04\nރެޑްވޭވްގެ ފިހާރަތަކުގައި ކުރިއަށްގެންދިޔަ "ރެޑްވޭވް އަހަރީ ބާޒާރު" ޕްރޮމޯޝަންގެ ނަސީބުވެރިން މިއަދު ހޮވައިފި އެވެ.\nމި ޕްރޮމޯޝަނަކީ މިދިޔަ އަހަރުގެ އޮކްޓޯބަރު6އިން ފެށިގެން މި އަހަރުގެ ޖެނުއަރީ 15 އާ ހަމައަށް ރެޑްވޭވްގެ ހުރިހާ ފިހާރައެއްގައި ކުރިއަށްގެންދިޔަ ޕްރޮމޯޝަނެކެވެ. މި ޕްރޮމޯޝަނަށް އާންމުންގެ ފަރާތުން ބޮޑު ތަރުހީބެއް ލިބިފައިވާ ކަމަށް ރެޑްވޭވުން ބުންޏެވެ.\nރެޑްވޭވް މެގަ މޯލްގައި ބޭއްވި ރަސްމިއްޔާތެއްގައި، ކޫޕަން ހުށަހެޅި އެއްލައްކައަށްވުރެ ގިނަ މީހުންގެ ތެރެއިން 15 ނަސީބުވެރިން ވަނީ ހޮވައިފަ އެވެ. މީގެތެރެއިން 10 މީހަކަށް، ރެޑްވޭވުން ވިއްކާ ބްރޭންޑުތަކުގެ ސާމާނު ދީފައި ވާއިރު ފަސް މީހަކަށް 10،000ރ. ގެ ފައިސާގެ އިނާމް ވަނީ ދީފަ އެވެ.\nރެޑްވޭވް އަހަރީ ބާޒާރުގެ ނަސީބުވެރިން\nކޫޕަން ނަމްބަރު 67590، އިނާޒް - 10،000ރ.\nކޫޕަން ނަމްބަރު 29468، މުއްތަލިބު - 10،000ރ.\nކޫޕަން ނަމްބަރު 46096، މުހައްމަދު ރަސަލް މިއާ - 10،000ރ.\nކޫޕަން ނަމްބަރު 75457، އައިޝަތު ރައިފާ - 10،000ރ.\nކޫޕަން ނަމްބަރު 54115، ރަޒިއްޔާ މުހައްމަދު - 10،000ރ.\nކޫޕަން ނަމްބަރު 41146، އަޒީ އަބްދުލް އަޒީޒް - 55 އިންޗީގެ ޔޫއެޗްޑީ ޓީވީ.\nކޫޕަން ނަމްބަރު 10266، އަޔާލް - 55 އިންޗީގެ ޔޫއެޗްޑީ ޓީވީ.\nކޫޕަން ނަމްބަރު 38086، އަމީނާ ޔޫސުފް - 55 އިންޗީގެ ޔޫއެޗްޑީ ޓީވީ.\nކޫޕަން ނަމްބަރު 25124، ޝަމޫން - 55 އިންޗީގެ ޔޫއެޗްޑީ ޓީވީ.\nކޫޕަން ނަމްބަރު 77929، އަހުމަދު ޝާހިދު - 55 އިންޗީގެ ޔޫއެޗްޑީ ޓީވީ.\nކޫޕަން ނަމްބަރު 03233، އަފްރިހާ - 18000 ބީޓީޔޫ އޭސީ.\nކޫޕަން ނަމްބަރު 20686، ޝާދް މުހައްމަދު - ސެކްޝަނަލް ސޯފާ ސެޓް.\nކޫޕަން ނަމްބަރު 66604، މަޖީދު - މޮޑާން ސޯފާސެޓް\nކޫޕަން ނަމްބަރު 16876، އަބްދުލް ވަހީދު - ބުކް ޝެލްފް.\nކޫޕަން ނަމްބަރު 10396، އަސްލަމް މޫސާ - ގްލެން އެއާ ޕިއުރިފަޔާ.\nރެޑްވޭވުން ބުނީ މި ޕްރޮމޯޝަންގެ ކާމިޔާބީއާ ގުޅިގެން މިއަހަރުގެ "ރޯދަ ސޭލް" ގައި ވެސް އެ ފިހާރައިން ވިއްކާ ސާމާނު ހެޔޮ އަގުގައި ލިބޭނެ ގޮތް ހަދާނެ ކަމަށެވެ. އަދި މި ޕްރޮމޯޝަނަށް ވުރެ ގިނަ އިނާމްތައް ރޯދަ ސޭލުގެ ނަސީބުވެރިންނަށް ލިބޭނެ ކަމަށް ރެޑްވޭވުން ބުންޏެވެ.\nއިތުރު ލިޔުންތައް ރެޑްވޭވް ވިޔަފާރި ޕްރޮމޯޝަން ރެޑްވޭވް މެގަ މޯލް


ދިމާވި އާދަޔާ ޚިލާފް ޒުވާނާ (ސާޅީސް ދެވަނަ ބައި) – Esfiya\nދިމާވި އާދަޔާ ޚިލާފް ޒުވާނާ (ސާޅީސް ދެވަނަ ބައި)\nހަނީފާއްތައާ ކުޑަކޮށް ވާހަކަ ދައްކާލުމަށްފަހު ނައިޝާ ފޯނުބޭއްވިއެވެ.ހެނދުނު ސަޔަށް ކުޑަގޮތެއް ހަދާލުމަށްފަހު ސޯފާގައި ނައިޝާ އިށީނެވެ.އެވަގުތު އޭނާގެ މަންމަގެ ކޯލެއް އައެވެ.\n“ހަލޯ ދަރިފުޅު މިހާރު ކިހިނެއް؟…ދަރިފުޅު އެކަނިވެލަން ވަގުތުކޮޅެއް ދޭންވެގެން މަންމަ ނުގުޅީ…ބައްޕަވެސް ވަރަށް ކަންބޮޑުވެފަ އެބައިން” ނައިޝާގެ މަންމަ ބުންޏެވެ.\nނައިޝާގެ މަންމަގެ ފޯނުކޯލު ނިމުމުން މޮޅިވެރިކަންމަތީ ހުރެ ކޮޓަރިއާ ދިމާއަށް ނައިޝާ ހިނގައިގަތީ ސައިފްގެ ޚިޔާލުގައި ހުރެގެންނެވެ. “އެހާ ގިނަދުވަހު އެކުގައި އުޅުނުއިރުވެސް ސައިފްގެ ހިތަށް އެއްވެސް އިހުސާސެއް އަހަންނާ ދޭތެރޭގައި ނުކުރޭބާ؟” އެނދުގައި އިށީނދެލަމުން ނައިޝާގެ ހިތަށް އެރިއެވެ.\nމެންދުރު 12 ޖަހަން އުޅެނިކޮށް މީހަކު ނައިޝާގެ އެޕާޓްމެންޓްގައި ޓަކި ޖެހުމުން ދޮރުހުޅުވާލިއިރު ދޮރުމަތީގައި ހުރީ ނައިޝާގެ ދޮންތަ އެވެ. “އަން… މިއޮތީ ފޯމު” ވަރިވުމަށް އެދި ހުށަހަޅާ ފޯމު ނައިޝާ އަތަށް ދެމުން އޭނާގެ ދޮންތަ ބުނެލިއެވެ.ނައިޝާ ފޯމު ހިފުމަށް ފަހު، ތާރީޚު ޖަހާ ބައި ހުސްކޮށް ބެހެއްޓުމަށް ފަހު އެފޯމު ފުރާލިއެވެ.\n” ނައި ތިހެން އަބަދު ނީދެ ދޮންތަބަޔަށްވެސް ވަދެލަން އަންނައްޗެ…ރަށުން އައި ގޮތަށް ކޮއްކޮމެން ދެކިލާކަށްވެސް ނާންނަމެއްނު” ނައިޝާގެ ދޮންތަ އެހެންބުނުމުން އެބަޔަށް ދާނަން ކަމުގައި ނައިޝާ ބުންޏެވެ.ނައިޝާ އޭނާގެ ދޮންތަ ދިއުމުން ސޯފާގައި ޖައްސާލިއެވެ.\nނައިޝާ މާލެ އައިތާ ތިންދުވަސް ފުރިގެން ދިޔަ ނަމަވެސް އޭނާއަކަށް ސައިފްގެ ހަނދާންތަކާ ދުރަކަށް ނުދެވުނެވެ.ނައިޝާގެ ކަމަކީ އަބަދު ހިތާމަކުރުމެވެ.އެއްކޮޅުން ސައިފް ނައިޝާއަށް ހަދާލިގޮތްތައް ހިތަށްއަރާ ހިތާމަކުރާއިރު އަނެއްކޮޅުން އޭނާ އިންގޮތް ނޭނގޭތީ އެހިތާމަވެސް ނައިޝާއަށް ކުރަންޖެހުނެވެ.\nސޯފާގައި ނިދިފައި އޮތް ނައިޝާއަށް ހޭލެވުނީ އޭނާގެ ފޯނު ރިންގުވާ އަޑަށެވެ.ކުޑަކޮށް ލޯހުޅުވާލުމަށްފަހު ފޯނުގެ ސްކްރީންއަށް ނައިޝާ ބަލައިލި އެވެ.ގުޅަނީ ނުދަންނަ ނަންބަރަކުން ކަމުގައި ވާތީ، ކާކުކަން ނޭނގޭ ހާލު ނައިޝާ ފޯނު ނަގައި ކަންފަތުގައި ޖައްސާލިއެވެ.\n” ހަލޯ ދަރިފުޅާ” އެއަޑު ނައިޝާގެ ކަންފަތުގައި ޖެހުމާއެކު އެއީ ސައިފްގެ ބައްޕަކަން އޭނާއަށް އެނގުނެވެ. “ބައްޕައަށް މާފުކުރޭ…ބައްޕަ ވަރަށް ލަދުގަނެއްޖެ މިއަދު..ދަރިފުޅަށް މިގޭގަ އުޅޭ ނުލަފާ މީހުން ކަންކުރި ގޮތުގެ ވާހަކަ ހަނީފާ ބައްޕައަށް ކިޔައިދީފި މިއަދު” ސައިފްގެ ބައްޕަގެ އަޑުގައި ވަނީ ހިތާމައެވެ.\nސައިފްގެ ބައްޕަގެ ވާހަކަ އަޑުއަހަން އިން ނައިޝާ ފެންކަޅިވެ ރޮވެން ފެށިއެވެ. “ދަރިފުޅު މާލެ ދިޔަ ދުވަހު އަހަރެންގެ އަންހެނުންނޭ ކިޔާ މަރިޔަނބު ބައްޕައަށް ގުޅާފަ ބުނީ ދަރިފުޅު ރަށުގަ ނުހުރެވިގެން މާލެ ހިނގައްޖޭ…އޭނަ ދެރަވެލާފަ ވާހަކަދެއްކީމަ ބައްޕައަށްވެސް އެވާހަކަތައް ޤަބޫލުކުރެވުނީ…މިއަދު ބައްޕައަށާ މިރަށު މީހުނަށް ހަގީގަތް މިއެނގުނީ…ބައްޕައަށް މާފުކުރޭ…ބައްޕަ ހިތަކަށް ނާރާ މީހާ ނުލަފާވެދާނެ ކަމުގަ މިމީހުން…މިއަދު އަހަރެންގެ އަގު މުޅިން ވެއްޓިއްޖެ…ސައިފޭ ކިޔާ ޖަނަވާރަކީ އަހަރެންގެ ދަރިޔެކޭ ބުނަންވެސް ލަދުގަނޭ” ސައިފްގެ ބައްޕަގެ އަޑުގައި ވަނީ ރުޅިއާއި ހިތާމައެވެ.\n“ބައްޕަ މާފަށް އެދޭކަށް ނުޖެހޭނެ….ބައްޕަގެ ކުށެއް ނެތް…ނައިޝާގެ ހިތް އެއްވެސް މީހަކަށް ބުރައެއް ނުކުރަން…އެކަމަކު ސައިފް ނައިޝާއަށް ހެދި ގޮތްތަށް ހަނދާނުން ފުހެލަން ވަރަށް އުދަނގޫ…ބައްޕައާ މަންމައާ ސަނާކޮއްކޮއަށް ނައިޝާގެ އެއްވެސް ރުޅިވެރިކަމެއް ނެތް…އެކަމަކު ސައިފް… ކޮންމެގޮތެއް ވިޔަސް ސައިފަށް ވެސް ދެރަގޮތެއް ވާކަށް ނައިޝާ ނޭދެން..ސައިފް ސުހާއާއެކު އުފަލުގަ އުޅޭނެކަމަށް ނައިޝާ ހީކުރަނީ” ނައިޝާ އޭނާގެ ވާހަކަ ދައްކާ ނިމުނުއިރު ރަނގަޅަށް ވެސް ރޮވިއްޖެއެވެ.ނައިޝާގެ ވާހަކަތައް އަޑުއަހަން އިން އޭނާގެ ބަފާބެއަށްވެސް ރޮވުނެވެ.\nފޯނު ބޭއްވުމުން ނައިޝާއަށް އިތުރަށް ރޮވެން ފެށިއެވެ.ސައިފްގެ ބައްޕަގެ ކޯލު ނިންމާލުމަށްފަހު ފޯނު ބޭއްވިތާ 10މިނެޓުވެސް ނުވެ ނައިޝާއަށް އަނެއްކާވެސް ކޯލެއް އައެވެ. “މިއަދު ހާދަ ވަރަކަށް ކޯލު އަންނަ ދުވަހަކޭ” ރޯން އިން ނައިޝާ ލޯފުހެލާ ހަމައަކަށް އެޅިލަމުން ބުނެލިއެވެ.\n“ކީކޭ ކިޔައިގެން ކަލޭ ތިއުޅެނީ ހާނީފާ ދައްތަ ކައިރީގަ…އަދި އެވަރު ނުފުދިގެން އަހަރެންގެ ބައްޕައަށްވެސް ހުރިހާ އެއްޗެއް އަންގާފިޔޭ” ފޯނު ނެގުމާއެކު އެކޮޅުން ވާހަކަދެއްކީ ސައިފެވެ.އޭނާގެ އަޑުގައި ވަނީ ރުޅިވެރިކަމެވެ. ސައިފްގެ އަޑުއަހަން އެއްޗެކޭ ނުބުނެ ފެން ކަޅިވެފައި ނައިޝާ އިނެވެ.\n“ހަލޯ…މިހާރު ދެން ކޮންމެހެން އަނގައިން ނުބުނެ އިންނާނެ ކަމެއްނެތް..އަހަރެން ކަލޭ ފުރެންދެކަށް މިގޭގަ ބަހައްޓާ އެހާ ރަނގަޅަށް ކަންތައް ކުރީމަވެސް ކަލޭ އެވަރު ނުދެކި ވަގަށް މާލެ ފުރައިގެން ދިޔައީ ހަނީފާ ދައްތަގެ އެހީއާއެކު” ނައިޝާ އަނގައިން ނުބުނުމުން ސައިފް އިތުރަށް ބުންޏެވެ.\n“ސައިފް ނައިއާ ދޭތެރޭގަ އެއްވެސް ފީލިންގްސެއް ނެތްތަ މިހާދުވަހު އެކުގަ އުޅުނުއިރުވެސް؟” ނައިޝާގެ ހިތުގައިވާ ސުވާލު ސައިފާ ކޮށްލިއިރު އޭނާގެ އަޑުގައި ވަނީ ހިތާމައެވެ. “ކޮން ފީލިންގްސެއް ކޮން ނަައި އެއް…އަހަރެން މިގުޅީކީ ކަލެއާ މާފޮޅުވާކަށް ނޫން…އަހަރެން މިބުނަނީ ކީއްކުރަންހޭ ހަނީފާ ދައްތަ އަށް ހުރިހާ ވާހަކައެއް ކިޔައިދިނީ…ކީއްވެހޭ މަތިން ފުރެންދެކަށް ނުހުރެ ވަގަށް ގެއިން ނުކުމެގެން ގޮސް ހަނީފާ ދައްތަގެ އެހީއާއެކު މާލެ ދިޔައީ؟” ސައިފްގެ ރުޅި އިތުރަށް ގަދަވެގެން ދިޔައެެވެ.\n“ހަމަ އެއްވެސް ކަހަލަ އިހުސާސެއް ނެތްތަ؟” މިފަހަރު ވެސް ނައިޝާ އަހާލިއެވެ. “އާނ…އާނ..ނެތް ނެތް….ތި ފަލަ ނައިޝާ މިއަދު މަރުވިޔަސް އަހަރެންގެ ހިތަކަށް އެއްވެސް އަސަރެއް ނުކުރާނެ އެނގިއްޖެތަ؟ސާފުވެއްޖެތަ؟” ސައިފްގެ އެޖުމުލައިން ނައިޝާގެ ހިތަށް ތޫނު ހަންޖަރެއް ހަރާލިފަދައެވެ.\nމޮޅިވެރިވެފައިވާ ނައިޝާގެ ގާތަށް ރުޅި އައެވެ. “އަދިވެސް ލަދެއް ނުގަނޭތަ މަށާ ސުވާލު ކުރާކަށް…މަށަށް ވަރުތައް ކޮށްލާފަ..އަހަރެން ބޭނުންނަމަ ތިއަށްވުރެ ބޮޑުވަރު ކުރީމުސް… އެކަމަކު އަހަންނަކީ ތި ސައިފް ކަހަލަ ނުލަފާ މީހެއްނޫން…” ރުޅިވެރިކަމާއި އެކު ނައިޝާ ބުނެލިއެވެ.\n“މަ ފޯނުގަ ރުފިޔާ ހުސްނުކޮށް ތިފޯނު ބާއްވާ” ސައިފް އެއްޗެކޭ ބުނަން އުޅެނިކޮށް ސުހާ ސައިފަށް ބުނެލި އަޑު ނައިޝާއަށް އިވުނެވެ. “އަހަންނަށް ދެން ނުގުޅާތީ” ސައިފްގެ ކަންފަތް މައްޗަށް ފޯނު ކަނޑާލަމުން ރުޅިއައިސްފައި ހުރެ ނައިޝާ ބުނެލިއެވެ.\nސައިފްގެ ފޯނު ބޭއްވުމާއެކު ވަރިވުމަށް އެދި ހުށަހަޅާ ފޯމު ލައިފައިވާ ފައިލް ނަގަން ނައިޝާ ހިނގައިގަތެވެ.ނަމަވެސް އަނެއްކާވެސް ސުހާގެ ނަންބަރުން ސައިފް ގުޅަން ފެށުމުން ނައިޝާ ފޯނު ނަގާ ރިންގް އޮފްކޮށްލިއެވެ.ރިންގުވެގެން ގޮސް އެކޯލު ނިމުމުން އަނެއްކާ ތިންވަނަ ފަހަރަށް ސައިފް ގުޅަން ފެށިއެވެ.\nރުޅިއައިސްފައި ހުރި ނައިޝާ މިފަހަރު ފޯނުގެ ސިމް ކާޑު ނަގާ ބިންދާލުމަށް ފަހު ސިމްކާޑުގެ ބައިތައް އެއްލާލިއެވެ.އަދި މުޅި ފޯނު އެއްކޮށް ފޯމެޓް ކޮށްލިއެވެ.\nPlx upload more.. love love love it 🥰\nއެހެނަސް ހަމަ ލޯތްބޭ ވެވެނީ (ނުވަވަނަބައި)